এই সপ্তাহত আমি মেঘালয়ৰ দক্ষিণ পশ্চিম গাৰো পাহাৰৰ মহেন্দ্ৰগঞ্জৰ নুৰবানো বেগমৰ জীৱন আৰু সংগ্ৰামৰ কাহিনী লৈ আহিছোঁ। তেখেতৰ বয়স ৫৭ বছৰ আৰু তেখেতে যোৱা ৩৩ বছৰ ধৰি এখন স্থানীয় বালিকা বিদ্যালয়ত হিন্দী শিক্ষয়িত্ৰী হিচাপে কাম কৰি আছে। [এডমিন]\nমোৰ জীৱনৰ সকলোতকৈ ডাঙৰ প্ৰত্যাহ্বান আছিল নিজকে শিক্ষিত কৰি তোলা। মোৰ দেউতা নুৰুল হক এজন কৃষক আৰু ধনী ব্যৱসায়ী আছিল। তেখেতৰ মৰাপাট ৰপ্তানি ব্যৱসায়ে আমাক বহুত উপাৰ্জন আৰু সমাজত সন্মানৰ অধিকাৰী কৰিছিল। তেখেতৰ প্ৰথম পত্নীৰ গৰ্ভাৱস্থাত দুৰ্ভাগ্যজনকভাৱে মৃত্যু হৈছিল। মৃত্যুৰ সময়ত তেওঁ তিনিটা সৰু সন্তান এৰি গৈছিল। ১৯৫৪ চনত মহেন্দ্ৰগঞ্জত কোনো চিকিৎসালয় নাছিল আৰু গৰ্ভাৱস্থাৰ যত্ন কেৱল ঘৰতে সীমাবদ্ধ আছিল। তাৰ পিছত মোৰ দেউতাই ১৯৫৪ চনত মোৰ মা ৰহিমা বেগমক বিয়া কৰায়। মোৰ মা মাত্ৰ ১৪ বছৰীয়া আছিল। মোৰ দেউতাই মহেন্দ্ৰগঞ্জৰ পৰা প্ৰায় ২০০ কি: মি: আঁতৰৰ অসমৰ ব্যৱসায়িক চহৰ ধুবুৰীত মৰাপাটৰ যোগান ধৰিছিল। তেওঁ ধুবুৰীলৈ ব্ৰহ্মপুত্ৰ নদী পাৰ হৈ যাব লগীয়াহৈছিল। ১৯৭৩ চনত এদিন মোৰ দেউতাই এখন ৰাজহুৱা বাছত ব্যৱসায়ৰ বাবে ওলাই গৈ আৰু ঘূৰি নাহিল। তেখেত তেনেকৈয়ে হেৰাই গ'ল আৰু আজিলৈকে তেওঁৰ কোনো খবৰ পোৱা নগ'ল। আমি শুনিবলৈ পাওঁ যে তেওঁৰ এখন ট্ৰাক আছিল আৰু সেইখন তেওঁ ৮৮ হাজাৰ টকা দি কিনিছিল। আমি এই বিষয়ে একো নাজানো। সেই সময়ত মই ৮ বছৰীয়া আছিলোঁ। মোৰ খুৰাই অসমৰ ধুবুৰীত এজাহাৰ দিয়া মোৰ মনত আছে। যি কি নহওঁক, আমি গোচৰটোৰ খবৰ ল'ব নোৱাৰিলোঁ আৰু তদন্তৰ ফলাফল কি হ'ল আজিলৈকে গম নাপালোঁ। মোৰ মা বোৰখা পৰিহিত, পৰ্দা প্ৰথা মানি চলা মহিলা আছিল আৰু সেই সময়ত মহিলা ঘৰৰ পৰা বাহিৰলৈ অহাটো নিষিদ্ধ আছিল। তেওঁ দেউতাৰ ব্যৱসায় আৰু সম্পত্তিৰ বিষয়ে মুঠেও নাজানিছিল। আমাৰ পৰিয়ালত সেই দুৰ্যোগ হোৱাৰ সময়ত মোৰ একেবাৰে সৰু ভাইটিৰ বয়স মাত্ৰ ডেৰ বছৰ আছিল।\nহঠাৎ সকলো সলনি হৈ গ'ল। পৰিয়ালৰ বোজা মোৰ মাৰ ওপৰত পৰিল। এগৰাকী গৃহিণী হোৱা স্বত্তেও তেওঁ কেনেদৰে সকলো চম্ভালিলে মই আজিও ভাবোঁ। আমাৰ ধান খেতি কৰাৰ বাবে মাটি আছিল। তাৰ লগতে আমি ঘৰতে পাচলিৰ বাগিচা পাতিলোঁ। এখন সৰু হাঁহ কুকুৰাৰ পামো সহায়কাৰী আছিল। আমি আমাৰ ঘৰত এখন গেলামালৰ দোকানো খুলিলোঁ। মোৰ দেউতাৰ প্ৰথম বিবাহৰ পৰা হোৱা মোৰ সহোদৰসকলৰ বিয়া হৈ গ'ল আৰু তেওঁলোক আন ঠাইত প্ৰতিষ্ঠিত হ'ল। তেওঁলোকে মাজে সময়ে আহি আমাক সহায় কৰিছিল। আমি কোনোমতে পেটে-ভাতে খাই আছিলোঁ। আমি জীৱনৰ সকলো কথাই নূন্যতম খৰচত পৰিচালনা কৰিছিলোঁ।\nপ্ৰাথমিক বিদ্যালয় ঘৰৰ পৰা প্ৰায় ২ কি: মি: আঁতৰত আছিল। দুৰত্ব মোৰ বাবে বাধা নাছিল, বাধা আছিল সামাজিক ধ্যান ধাৰণা। মোৰ গাঁৱত ছোৱালীৰ শিক্ষা সম্পূৰ্ণ নাকচ কৰা হৈছিল। কিন্তু মোৰ মা তেওঁৰ আটাইকেইজন সন্তানকে শিক্ষিত কৰাৰ প্ৰতি আগ্ৰহী আছিল। তেওঁ আত্ম-নিৰ্ভৰ হোৱাৰ গুৰুত্ব বুজি পাইছিল। তেওঁ আমাক এজনী ছাগলী উপহাৰ দিছিল আৰু আমি ছাগলীজনী নিজৰ সন্তানৰ দৰে পালন কৰিছিলোঁ। ছাগলীজনী ডাঙৰ হ'লে আমি বিক্ৰী কৰি দিছিলোঁ। ছাগলীৰ গাখীৰৰ পৰাও আমি কিছু টকা পইছিলোঁ। এই উপাৰ্জন আমাৰ পঢ়াত খৰচ কৰা হৈছিল। এনেদৰেই আমি বিদ্যালয়ৰ মাছুল, কিতাপ আৰু বহী, কলম আদিৰ খৰচ যোগাৰ কৰিছিলোঁ। এই কাম আমি আমাৰ সম্পূৰ্ণ শিক্ষা জীৱনত কৰিছিলোঁ। সৌভাগ্যজনকভাৱে এজনীও ছাগলীৰ মৃত্যু হোৱা নাছিল। আমাৰ পাৰবোৰো উপাৰ্জনৰ উৎস আছিল। প্ৰতি মাহতে সাপ্তাহিক বজাৰত আমি ২-৩ যোৰ পাৰ বিক্ৰী কৰিব পাৰিছিলোঁ। গেলামালৰ দোকানখনে আমাক নিজৰ খোৱাৰ খৰচ যোগাৰ কৰাত সহায় কৰাৰ লগতে এক নিয়মীয়া উপাৰ্জন পোৱাটো সহায় কৰিছিল। মোৰ মা অতি পৰিশ্রমী আছিল। তেওঁ আমাক কিছুমান খাদ্য সামগ্ৰীৰ এখন তালিকা দিয়ে আৰু বিদ্যালয়ৰ পিছত আমি সেইবোৰ বস্তু কিনি ঘৰলৈ যাওঁ। এনেদৰেই আমি আমাৰ দোকানখন চলাই আছিলোঁ। আমি দোকানত থকা সময়ত কিতাপবোৰ আমাৰ লগতে ৰাখিছিলোঁ আৰু গ্ৰাহক নথকা সময়ত পঢ়িছিলোঁ। ঘৰৰ কামবোৰ পাঁচজন সহোদৰৰ মাজত ভগাই লোৱা হৈছিল আৰু ই আমাৰ বাবে বৰ ডাঙৰ বোজা নাছিল।\nমই দশম শ্ৰেণী পোৱাৰ সময়ত বিদ্যালয়লৈ যোৱাটো এক প্ৰত্যাহ্বান হৈ পৰিল। মোৰ গাঁৱৰ পৰা এই স্তৰ পোৱা মইয়ে প্ৰথম ছোৱালী। গাঁৱৰ ল'ৰাবোৰে মোক আমনি কৰিবলৈ ধৰিলে। মোক বিদ্যালয়লৈ যোৱাত বাধা দিবৰ বাবে তেওঁলোকে প্ৰায়ে মোৰ বাট ভেঁটি ধৰিবলৈ ল'লে। তেওঁলোকৰ পৰা বাচিবলৈ মই বিদ্যালয়লৈ যোৱা বাট সলনি কৰিবলগীয়া হ'ল। মই এটা ঘূৰণীয়া বাট ল'বলগীয়া হ'ল আৰু ই দূৰত্ব ২ কি: মি: ৰ পৰা ৪ কি: মি: লৈ বঢ়াই দিলে। বিদ্যালয়লৈ যাবলৈ প্ৰত্যেক দিনাই মই প্ৰায় ৮ কি: মি: খোজ কাঢ়িবলগীয়া হৈছিল। প্ৰায়ে মই দেৰিকৈ বিদ্যালয়ত উপস্থিত হৈছিলোঁ আৰু তাৰ বাবে শিক্ষকৰ শাস্তিৰ সন্মুখীন হৈছিলোঁ। ভয়তে মই শিক্ষকক দেৰি হোৱাৰ আচল কাৰণটো কেতিয়াও নক'লোঁ। মোৰ মায়ে মোৰ বিদ্যালয়লৈ যোৱা বন্ধ কৰি দিব বুলি ভাবি মই মাৰ লগতো মোৰ কষ্টৰ কথা বিনিময় নকৰিলোঁ। এগৰাকী শিক্ষয়িত্ৰী ছুলেমা খাতুনে মোক সেই সময়ত মানসিকভাৱে বহুত সমৰ্থন কৰিছিল আৰু মোক সাহসী আৰু আত্ম-নিৰ্ভৰ হ'বলৈ আৰু কোনো কাৰণতে শিক্ষা এৰি নিদিবলৈ কৈছিল। ই মোৰ বাবে অতি উৎসাহজনক আছিল।\nমেট্ৰিক পৰীক্ষা দিবলৈ মই মহেন্দ্ৰগঞ্জৰ পৰা প্ৰায় ৮০ কি: মি: আঁতৰৰ তুৰালৈ যাবলগীয়া হৈছিল। তাৰ এজন বাসিন্দাই মোক বাসস্থান দি সহায় কৰিছিল আৰু মই ৰন্ধন সঁজুলি আৰু এজন সহায়ক লৈ ১৫ দিনৰ বাবে তাত থাকোঁ। এনেদৰেই মই পৰীক্ষা দিওঁ আৰু ১৯৮১ চনত তৃতীয় বিভাগত সফলতাৰে মেট্ৰিক পৰীক্ষাত উত্তীৰ্ণ হওঁ। আমাৰ পৰিয়ালৰ অৱস্থালৈ চাই ই মোৰ বাবে এক ডাঙৰ সফলতা।\nমহেন্দ্রগঞ্জত কোনো কলেজ নাছিল। দুবছৰৰ পিছত এখন কলেজ আৰম্ভ হ'ল, আচেং ৰংমানপা কলেজ। কলেজখনৰ নামটো পূৰ্বৰ লোকসভাৰ অধ্যক্ষ স্বৰ্গীয় পূৰ্ণ এ. চাংমাৰ দেউতাক আৰু শহুৰেকৰ নামৰ আধাৰত দিয়া হৈছে। কলা শাখাত স্নাতক পৰ্যায়ৰ পাঠদান কৰা এই কলেজৰ লক্ষ্য আছিল। পি. এ. চাংমাই এই পদক্ষেপক সক্ৰিয়ভাৱে সমৰ্থন কৰিছিল আৰু প্ৰতিষ্ঠাপকসকলে অধীৰভাৱে শিক্ষাৰ্থী বিচাৰি ফুৰিছিল। সেইবাবে সহজতে মোৰ নামভৰ্তি হৈ গ'ল। মই একাদশ শ্ৰেণীৰ পৰীক্ষাত অৱতীৰ্ণ হ'লোঁ। তথাপিও মই কিতাপ আৰু প্ৰেৰণাৰ অভাৱৰ বাবে দ্বাদশ শ্ৰেণী সম্পূৰ্ণ কৰিব নোৱাৰিলোঁ।\nমই ভৱিষ্যতে চাকৰি পোৱাৰ আশাৰে স্থানীয় বালিকা প্ৰাথমিক বিদ্যালয় এখনত স্বেচ্ছাসেৱক হিচাপে পঢ়াবলৈ আৰম্ভ কৰিলোঁ। কিন্তু সেইয়াও নহ'ল। কিছুদিনৰ পিছত মই বিদ্যালয়ত পঢ়োৱা বন্ধ কৰি দিনত দুবাৰ টিউচন কৰা আৰম্ভ কৰিলোঁ। ই মোক কিছু উপাৰ্জন দিলে।\nএগৰাকী শিক্ষয়িত্ৰীৰ সহযোগত মই নিজকে মহেন্দ্ৰগঞ্জৰ পৰা প্ৰায় ১০ কি: মি: আঁতৰৰ কলাইপাৰাত তাঁত বোৱা প্ৰকল্প এটাত নিয়োজিত কৰাৰ চেষ্টা কৰিলোঁ। তাত কোনো পথ নাছিল আৰু মই সেই ঠাই পাবলৈ বৰষুণৰ মাজেৰে বহুত দূৰ খোজ কাঢ়ি যাবলগীয়া হৈছিল। সম্ভৱতঃ মই অ-জনগোষ্ঠীয় হোৱাৰ বাবে মই নিৰ্বাচিত নহ'লোঁ।\nতেনে সময়তে, মই হিন্দী ভাষাৰ এটা পাঠ্যক্ৰম সম্পূৰ্ণ কৰোঁ আৰু ৰাষ্ট্ৰভাষা প্ৰচাৰ সমিতিৰ পৰা স্নাতক ডিগ্ৰী লাভ কৰোঁ। মই হিন্দীৰ 'বিশাৰদ' (স্নাতক) হ'লোঁ। সেই সময়ত মহেন্দ্ৰগঞ্জত এখন বালিকা উচ্চ বিদ্যালয় খোলা হয় আৰু মই হিন্দী পঢ়োৱাৰ কাম পালোঁ কিন্তু দৰমহা নোহোৱাকৈ। ছয় মাহৰ পিছত ১০০ টকাৰ পাৰিশ্ৰমিক দিয়া হ'ল। দুই বছৰৰ পিছত মোৰ বেতন ১৫০ টকালৈ বৃদ্ধি হয়। মোৰ বেতন ৩০০ টকা হ'বলৈ আৰু ৪ বছৰ লাগিল। ২০০২ চনতহে মই ৩৫০০ টকা দৰমহা পাওঁ। ইয়াৰ বাবে চৰকাৰৰ এটা অনুদানক ধন্যবাদ। যোৱা এবছৰ ধৰি মই মাহে ১১ হাজাৰ টকা উপাৰ্জন কৰিছোঁ।\nমোৰ এইবোৰ সফলতাৰ স্বত্তেও, মোৰ সংগ্ৰাম শেষ নহ'ল। মই স্ফুৰ্তিবাজ আছিলোঁ, সাংস্কৃতিক অনুষ্ঠানসমূহত সক্ৰিয়ভাৱে অংশগ্ৰহণ কৰিছিলোঁ। আমাৰ ৰক্ষণশীল সমাজৰ পুৰুষসকলে মোক সমালোচনা কৰিলে আৰু বদনাম উলিয়ালে। এবাৰ মই ১৯৮৯ চনত মোৰ ছাত্ৰীসকলৰ সৈতে এখন ফুটবল খেলত অংশগ্ৰহণ কৰিছিলোঁ। এনে কাম কৰা মই একমাত্ৰ শিক্ষয়িত্ৰী আছিলোঁ আৰু মই গ'লৰক্ষকৰ দায়িত্ব লৈছিলোঁ। ই সমাজৰ পুৰুষসকলক ক্ৰোধান্বিত কৰি তুলিলে। ইয়াৰ ঠিক পিছতে পুৰুষসকলে এখন সভা অনুষ্ঠিত কৰিলে আৰু মোক সামাজিকভাৱে এঘৰীয়া কৰাৰ সিদ্ধান্ত ল'লে। মছজিদত মোৰ দাদাক, এজন ধৰ্মীয় নেতাক প্ৰশ্ন কৰা হ'ল। তেওঁলোকে মোৰ স্বামীকো গোচৰ দিলে। মোৰ স্বামীয়ে মোক প্ৰতিৰক্ষা দিলে আৰু ক'লে যে 'এইখন এখন গণতান্ত্ৰিক দেশ আৰু মই যি ইচ্ছা তাকে কৰিব পাৰোঁ কাৰণ অধিকাৰসমূহ সকলোৰে বাবে সমান।' তেওঁৰ স্থিতিয়ে মোক সমাজৰ এই 'নৈতিক আৰক্ষী' সকলৰ অধিক অত্যাচাৰৰ পৰা ৰক্ষা কৰিলে।\nমই মোৰ ব্যক্তিগত জীৱনতো বহুত প্ৰত্যাহ্বানৰ সম্মুখীন হৈছিলোঁ। মই মেট্ৰিক পৰীক্ষাত উত্তীৰ্ণ হোৱাৰ পিছতে এজন বিবাহিত ব্যক্তিৰ লগত মোৰ বিয়া ঠিক কৰা হৈছিল। মই সেই মানুহজনৰ অতি ভয়ানক কাহিনী শুনিছিলোঁ। তেওঁ সম্ভৱতঃ নিজৰ পত্নীক ফাঁচি লগাই হত্যা কৰিছিল। গাঁওবাসীৰ হেঁচাত মোৰ মা এই বিয়াৰ বাবে সন্মত হৈছিল। মই এই বিয়াত তীব্ৰভাৱে আপত্তি কৰোঁ আৰু মোৰ খুৰাক এই বিয়া বাতিল কৰিবলৈ কওঁ। বিয়া কৰিবলৈ অমান্তি হোৱাৰ বাবে মোক বেয়া মহিলা বুলি কোৱা হয় আৰু ইয়াৰ বাবে মানুহে মোৰ শিক্ষাক দোষাৰোপ কৰিলে। মই বিয়াৰ পৰিকল্পনা ত্যাগ কৰিলোঁ। মই চাকৰি বিচাৰি আছিলোঁ আৰু বালিকা উচ্চ বিদ্যালয়ৰ চাকৰিটো মোৰ বাবে আশীৰ্বাদ আছিল। তেনে সময়তে মোক আন এজন ব্যক্তিয়ে বিয়াৰ প্ৰস্তাৱ দিয়ে। মই চৰ্ত ৰাখিলোঁ যে মই বিয়াৰ পিছত চাকৰি এৰি নিদিওঁ। মই অৰ্থনৈতিকভাৱে কাৰো ওপৰত বোজা হ'বলৈ বিচৰা নাছিলোঁ। অসমৰ ছাহিনুৰ ইছলাম নামৰ এই মানুহজনে মোৰ চৰ্ত মানি ল'লে আৰু ১৯৮৯ চনত মই তেওঁক বিয়া ক কৰাওঁ। মোৰ স্বামী যদিও স্নাতক আছিল, সেই সময়ত তেওঁৰ হাতত চাকৰি নাছিল। তেওঁ এটা ব্যৱসায় আৰম্ভ কৰিছিল আৰু কোনোমতে পেটে-ভাতে খাই আছিল। মই ১৯৯০ চনত এজনী ছোৱালী জন্ম দিওঁ আৰু ১৯৯৩ চনত এটা ল'ৰা জন্ম দিওঁ। মোৰ ল'ৰাটো জন্ম হোৱাৰ দিনাই মোৰ স্বামীয়ে অসমৰ ঝাগৰাচৰত পঞ্চায়তৰ সম্পাদক হিচাপে ৯০০ টকা দৰমহাৰ এটা চাকৰি পায়। ই আমাৰ অৰ্থনৈতিক অৱস্থা উন্নত কৰে আৰু আমি ঘৰ সাজিবলৈ সৰু মাটি এটুকুৰা লওঁ। দহ বছৰৰ পিছত আমি ঘৰ সাজিব পৰিলোঁ।\nমই মোৰ সন্তান কেইটাৰ বাবে সুশিক্ষা সুনিশ্চিত কৰিছিলোঁ। মোৰ সন্তান কেইটাই স্নাতক পাঠ্যক্ৰম সম্পূৰ্ণ কৰিলে। মোৰ পুত্ৰ এজন শিক্ষক আৰু তেওঁৰ এখন কম্পিউটাৰৰ দোকান আছে। মোৰ কন্যা বিবাহিত আৰু তেওঁ সুন্দৰকৈ নিজৰ পৰিয়াল চলাই আছে।\nমোৰ জীৱনৰ সকলোতকৈ ডাঙৰ শিক্ষা হ'ল যে জীৱনৰ সকলো স্তৰতে বৈষম্য আৰু শোষণ আছে। সেইবাবে মানুহে আনৰ পৰা প্ৰত্যাশা কৰাতকৈ আত্ম-নিৰ্ভৰ হোৱাটো প্ৰয়োজনীয়। জীৱনত সকলোবোৰ এখোজ এখোজকৈহে লাভ কৰিব পাৰি। কোনো বস্তুৱে স্বয়ংক্ৰিয়ভাৱে নাহে। মোৰ দিনতকৈ আজিৰ দিনত সুযোগ সুবিধা বেছি আছে। ছোৱালীবোৰে সেই কথা উপলব্ধি কৰি শিক্ষিত আৰু অৰ্থনৈতিকভাৱে স্বাধীন হোৱা উচিত আৰু মহিলাই সমাজত নিজৰ স্থান দাবী কৰা উচিত। ইয়াৰ বাবে যদি এক সংগ্ৰাম কৰিবলগীয়া হয় তেন্তে তাকো কৰিব লাগে।


জিমলৈ নোযোৱাকৈ আৰক্ষী বিষয়াই কেনেকৈ কমালে ৩৫ কিলোগ্ৰাম ওজন? জানক|ips-officer-losses-36-kg-weight-without-visiting-gym-tv-nilutpal– News18 Assam\nজিমলৈ নোযোৱাকৈ আৰক্ষী বিষয়াই কেনেকৈ কমালে ৩৫ কিলোগ্ৰাম ওজন? জানক\nঅসমৰ নগাঁও, ডিমা হাছাও আদি কেইবাখনো জিলাত আৰক্ষী অধীক্ষক ৰূপে কাৰ্যনিৰ্বাহ কৰা এগৰাকী আৰক্ষী অধীক্ষকে শেহতীয়াকৈ তেওঁৰ এই সফলতাৰ বিষয়ে নিজৰ ফেচবুক পেজত কেইবাটাও লিখনি পোষ্ট কৰিছে।\nNews18 Assam | News18 Assam | August 5, 2020, 9:09 AM IST\nআপুনিও হয়তো টিভিৰ পৰ্দাত বহুজাতিক কোম্পানীৰ মেদ হ্ৰাস কৰা বিজ্ঞাপন চাই আকৰ্ষিত হৈছে। কম সময়ৰ ভিতৰতে বহুজাতিক কোম্পানীয়ে বিজ্ঞাপনত দেখুওৱা সামগ্ৰী ব্যৱহাৰ কৰি শৰীৰৰ ওজন হ্ৰাস কৰা বিজ্ঞাপন চাই বহুতেই আজিকালি তেনেকুৱা সামগ্ৰী ক্ৰয় কৰে কাৰণ বৰ্তমান সময়ত সকলোৰে বাবে এটা প্ৰধান সমস্যা মেদবহুলতা। শৰীৰৰ মেদবহুলতাৰ বাবেই বৰ্তমান যুগত বিভিন্ন ৰোগত আক্ৰান্ত হয় সৰহসংখ্যক লোক। সেয়ে শৰীৰৰ ওজন হ্ৰাস কৰিবলৈ আজিকালি বেছিভাগ লোকে বহুজাতিক কোম্পানীৰ মেদ হ্ৰাস কৰা সামগ্ৰী ক্ৰয় কৰে। কিন্তু বেছিভাগেই এনে সামগ্ৰীৰ পৰা সুফল নাপায় আৰু হতাশ হয়।\nসঁচা অৰ্থত ক'বলৈ গ'লে মেদবহুলতাৰ পৰা মুক্তি পাবলৈ আপুনি শাৰিৰীক পৰিশ্ৰম কৰিবই লাগিব। কিন্তু ব্যস্ততাৰে ভৰা জীৱনত সেয়া অধিকাংশৰে বাবে সম্ভৱ নহয়। পিচে একাগ্ৰতা আৰু সাধনা থাকিলে পৃথিৱীত সকলো সম্ভৱ। তেনে এক উদাহৰণ দাঙি ধৰিছে অসমৰ এগৰাকী আইপিএছ বিষয়াই। বৰ্তমান মধ্যপ্ৰদেশ আৰক্ষীৰ মহাপৰিদৰ্শক হিচাপে কৰ্মৰত অসম কেডাৰৰ আই পি এছ বিষয়া বিবেকৰাজ সিঙে নিজৰ শৰীৰৰ পৰা ৬মাহত ৩৫ কেজি ওজন হ্ৰাস কৰিছে। কিন্তু কেনেকৈ এই অসম্ভৱ যেন লগা কাৰ্য তেওঁ সম্ভৱ কৰিলে সেয়া চাগৈ আপোনাৰো জানিবলৈ মন গৈছে। আপুনি জানি আচৰিত হ'ব এই কাৰ্যৰ বাবে তেওঁ জিম যোৱা অথবা কোনো চৰ্বিনাশক ঔষধ ব্যৱহাৰো কৰা নাছিল।\nনিজৰ শৰীৰৰ পৰা এই বৃহৎ পৰিমাণৰ চৰ্বি নাইকীয়া কৰিবলৈ তেওঁক প্ৰয়োজন হৈছিল মাথো ৬মাহ সময়ৰ। কেনেকৈ ৬মাহত ৩৫কেজি হ্ৰাস কৰিছিল বিবেকৰাজ সিঙে?<br /> অসমৰ নগাঁও, ডিমা হাছাও আদি কেইবাখনো জিলাত আৰক্ষী অধীক্ষক ৰূপে কাৰ্যনিৰ্বাহ কৰা এইগৰাকী আৰক্ষী অধীক্ষকে শেহতীয়াকৈ তেওঁৰ এই সফলতাৰ বিষয়ে নিজৰ ফেচবুক পেজত কেইবাটাও লিখনি পোষ্ট কৰিছে।\nNews18 অসমৰ লগত হোৱা কথা-বতৰাত তেখেতে কয় যে শাৰিৰীক ভাৱে সুস্থ হৈ থাকিবৰ বাবে কোনোধৰণৰ কঠোৰ ব্যায়াম অথবা জিম কৰাৰ প্ৰয়োজন নাই। তেওঁ শৰীৰৰ ওজন হ্ৰাস কৰাৰ বাবে দৈনিক ৩০হাজাৰ ষ্টেপ খোজ কাঢ়িছিল। দিনটোৰ ভিতৰত তেওঁ ফিটনেছৰ বাবে ২ঘণ্টা পৰ্য্যন্ত খোজ কাঢ়িছিল। ব্যস্ততাপূৰ্ণ আৰক্ষীৰ চাকৰিৰ মাজতে নিজৰ শাৰিৰীক সুস্থতাৰ বাবে যিকোনো আজৰি সময়ত তেওঁ প্ৰতিদিনে নিয়মীয়াকৈ এই কাম কৰিছিল। বিবেকৰাজ সিঙৰ মতে খোজ কঢ়াটো হৈছে আটাইতকৈ সহজ শাৰিৰীক ব্যায়াম।\nখোজ কঢ়াৰ জৰিয়তে শৰীৰটোক সকলোতকৈ বেছি সুস্থ কৰি ৰাখিব পাৰি। ২০২০বৰ্ষৰ জানুৱাৰী মাহৰ পৰা তেওঁ জুন মাহলৈকে প্ৰতিদিনে ৩০হাজাৰ খোজ যিকোনো প্ৰকাৰে সম্পূৰ্ণ কৰিছিল। খোজকঢ়াৰ সঠিক হিচাপ ৰাখিবৰ বাবে তেঁও সহায় লৈছিল এনড্ৰইদ এপছৰ। বিগত বৰ্ষৰ নৱেম্বৰ মাহত তেওঁৰ ওজন আছিল ১৩২ কেজি। জানুৱাৰীত তেঁওৰ ওজন আছিল ১৩০কেজি আৰু বৰ্তমান তেওঁৰ ওজন হৈছে ৯৫কেজি। কিন্তু শাৰিৰীক উচ্চতা অনুযায়ী এতিয়াৰ ওজন সম্পূৰ্ণ নিৰাপদ। বিবেকৰাজ সিঙৰ ২০১৯বৰ্ষৰ ফটো আৰু এতিয়াৰ ফটো চাই আপুনিও হয়তো হতবাক হ'ব।\nকিন্তু একাগ্ৰতা আৰু আত্মবিশ্বাস থাকিলে যে পৃথিৱীত কোনো কামেই অসম্ভৱ নহয় সেয়া পুনৰ প্ৰমাণ কৰি দেখুৱাইছে এইগৰাকী আৰক্ষী বিষয়াই। সেয়ে আপুনিও যদি শৰীৰৰ ওজন হ্ৰাস কৰিবৰ বাবে জিমলৈ যোৱা অথবা বহুজাতিক কোম্পানীৰ সামগ্ৰী ক্ৰয় কৰি হতাশ হৈছে তেনেহ'লে এতিয়াৰে পৰা খোজ কাঢ়ক আৰু ওজন হ্ৰাসৰ লগতে শাৰিৰীক ভাৱে সুস্থ-সবল হৈ থাকক। দৈনিক ৫ হাজাৰৰ পৰা ১০হাজাৰ খোজ কাঢ়িলে আপুনিও শৰীৰৰ ওজন হ্ৰাস কৰাৰ লগতে বিভিন্ন ৰোগৰ পৰা চিৰদিনলৈ আৰোগ্য লাভ কৰিব পাৰিব আৰু ইয়াৰ বাবে আপুনিও সহায় ল'ব পাৰে নিজৰ ফোনটোত থকা বিভিন্ন এপছৰ।


June 2015 - অসমীয়াৰ সুখ-দুখ\nxukhdukh.com June 30, 2015 0\nগগৈ ছাৰৰ গতিসূত্ৰ আৰু উপপাদ্য জীৱন গতিশীল, সেয়ে চলিবলৈ গতি লাগিবই। সেয়ে কিছুমান ফৰ্মূলা নহ'লে চলিব নোৱাৰি। সেয়া দেখা নাই ফৰ্মূ...\nBy xukhdukh.com on June 30, 2015 No comments:\nLabels: MISA-KOLE-KI-HOBO, মিচা ক'লে কি ডাল হব\nশিশু শ্ৰমিকঃ দৰিদ্ৰতা আৰু জীৱিকাৰ সমস্যাই মূল কাৰক লীলাকান্ত পায়েং শৈশৱৰ যি সময়ত বহী-কিতাপ লৈ বিদ্যালয়লৈ যাব লাগে এই সময়ত পৰিয়া...\nসমকামিতাঃ স্বাস্থ্য, মন আৰু সামাজিক দৃষ্টিৰে ডা০ ভূপেন শইকীয়া আমেৰিকা যুক্তৰাষ্ট্ৰৰ ন্যায়ালয়ে সমলৈংগিক বিবাহৰ বিষয়টোক যোৱা সপ্তাহত...\nxukhdukh.com June 29, 2015 0\nআজিৰ ভাল খবৰবোৰ ১. জাৰ্মানীৰ ছুহলত অনুষ্ঠিত বিশ্ব জুনিয়ৰ শ্বুটিঙত গুৱাহাটী বশিষ্ঠৰ ৰিতুৰাজ সিঙে ভাৰতৰ হৈ অংশ গ্ৰহণ কৰি চমক দেখুৱাব...\nBy xukhdukh.com on June 29, 2015 No comments:\nxukhdukh.com June 29, 2015 7\nমাননীয় দেৱেন দত্তলৈ মুকলি চিঠিঃ আহক, বাংলাদেশী চিনাক্তকৰণৰ নেতৃত্ব দিয়ক মাননীয় দেৱেন দত্ত মহোদয়, ইতিপূৰ্বেও আপোনাৰ বাবে কলমৰ চিয়াঁহী...\nBy xukhdukh.com on June 29, 20157comments:\nৰাষ্ট্ৰীয় নাগৰিকপঞ্জীৰ উন্নীতকৰণ সফল হ’বনে? দীপাংকৰ মল্ল বৰুৱা অসমত ৰাষ্ট্ৰীয় নাগৰিকপঞ্জীৰ (NRC) উন্নীতকৰণ বা অদ্যাৱধিকৰণ বিষয়টো দীৰ্...\nব্যক্তি বা দলৰ স্বাৰ্থৰ উৰ্ধত হওক নীতি অজয় লাল দত্ত 'Important principles may, and must be inflexible'. - আব্ৰাহম লিং...\nxukhdukh.com June 28, 2015 0\nআজিৰ ভাল খবৰবোৰ ১. নতুন দিল্লীত অনুষ্ঠিত নীতি আয়োগৰ বৈঠকত উত্তৰ-পূৱৰ ৰাজ্য সমূহকে ধৰি মুঠ ১১খন ৰাজ্যলৈ অন্তত ২০১৭চন পৰ্যন্ত বিশেষ ৰাজ...\nBy xukhdukh.com on June 28, 2015 No comments:\n‘ইণ্ডিয়া গট টেলেণ্ট-৬’ৰ চূড়ান্ত বিজয়ী অসম সন্তান মাণিক পাল আশ্ৰাফুল হুছেইন যোৱানিশা খবৰ পালোঁ বৰপেটা ৰোডৰ মাণিক পালে দেশৰ জনপ্ৰি...\nLabels: Ashraful-Hussain, PRERONAMOI-BYATIKRAM, আশ্ৰাফুল-হুছেইন, প্ৰেৰণাময় ব্যতিক্ৰম\nযোগাসন আৰু নামাজ আবিদ আজাদ কেইবছৰমান পূৰ্বে মুছলমান বন্ধু এজনক কথা প্ৰসংগত এবাৰ কৈছিলোঁ যে নামাজ হৈছে এটি ভাল ব্যায়াম (Exercise)। প...\nলোকেল গুজৱ.কম ১. সদৌ অসম গৰাল কংগ্ৰেছত বিসম্বাদৰ ঢৌ উঠাক লৈ সদৌ অসম ভেটেনেৰী ডাক্তৰ সংস্থা মৰ্মাহত হোৱা বুলি জানিব পৰা গৈছে। বুঢ়া গৰু...\nxukhdukh.com June 27, 2015 0\nআজিৰ ভাল খবৰবোৰ ১. ঐতিহ্যমণ্ডিত কটন কলেজৰ শতবৰ্ষ গৰকা অধ্যক্ষৰ বাসভৱন, ৰসায়ন বিজ্ঞানৰ ভৱন, তাহানিৰ ফাৰ্ষ্ট মেচ বা এতিয়াৰ কৃষ্ণকান্ত...\nBy xukhdukh.com on June 27, 2015 No comments:\nই-আলোচনীৰ প্ৰকাশ প্ৰতিযোগিতাৰ সামগ্ৰী নহওক পল্লৱ কুমাৰ নাথ, নগাঁও সম্প্ৰতি দেখিবলৈ পাইছো যে অসমীয়া সাহিত্যত ইখনৰ পাছত সিখনকৈ ই-...\nLabels: LETTER-TO-THE-EDITOR, PALLAV-KR-NATH, পল্লৱ-কুমাৰ-নাথ, সম্পাদকলৈ চিঠি\nকৃষি হওক অসমৰ অৰ্থনীতিৰ নতুন ভেটি অগ্নিভ দত্ত এটা সৰুতে শুনা/পঢ়া (সম্ভৱতঃ পঞ্চতন্ত্ৰৰ) কাহিনী আছিল এনে ধৰণৰঃ এসময়ত এখন ঠাইত এজন বৰ...\nUnknown June 26, 2015 0\nআজিৰ ভাল খবৰবোৰ ১) ১০ লক্ষাধিক ভক্তৰ সমাগমেৰে উখল-মাখল হোৱা কামাখ্যা ধামত আজি মহা অম্বুবাচীৰ নিবৃত্তি হ'ব। নিবৃত্তিৰ পিছতে দেৱী দৰ্শন...\nBy Unknown on June 26, 2015 No comments:\nxukhdukh.com June 26, 2015 0\nৰাষ্ট্ৰীয় নাগৰিক পঞ্জী উন্নীতকৰণ আৰু সমস্যাবোৰ দ্বিজেন্দ্ৰ নাথ শৰ্মা এন আৰ চি (ৰাষ্ট্ৰীয় নাগৰিক পঞ্জী) অকল অসমৰ বাবেই নহয়। ভাৰতবৰ্ষৰ ...\nBy xukhdukh.com on June 26, 2015 No comments:


পুণ্য অৰ্জনৰ ভোক(-দিগন্ত যাদৱ শৰ্মা) - সাহিত্য ডট অৰ্গ\n“তেওঁলোকৰ ইমান ভোক লাগেনে?\nচোৱাচোন কেনেকৈ সৰু ল’ৰাটোৱে জাবৰৰ দ’মটোৰ পৰা বস্তু বিচাৰি খাইছে!\nদেউতা তেওঁলোকে কিয় কাম নকৰে?\nদেউতা কুকুৰটো চোৱাচোন। ইমান মৰমলগা!\nতেওঁলোক মন্দিৰৰ সন্মুখতে কিয় বহি থাকে?\nদেউতা তেওঁলোক কিয় পথৰ ওপৰত শুই থাকে?\nদেউতা বলানা আমিও মন্দিৰৰ ভিতৰলৈ যাওঁ।\nদেউতা ভগবান আছে নে নাই?\nভগবান ক’ত থাকে?\nমন্দিৰত থাকে নেকি?”\nভগবানে তেওঁলোকক খোৱাবস্তু নিদিয়ে নেকি?\nদেওবাৰৰ দিনটোত সাত বছৰীয়া ইমনৰ ইমানবোৰ প্ৰশ্নৰ সন্মুখিন হ’ব বুলি জনা হ’লে হয়তো ডেকাই কেতিয়াও পুতেকক ব্ৰহ্মপুত্ৰ নদী দেখুৱাবলৈ নানিলেহেতেন! ইমনে বহুদিনৰ পৰাই ব্ৰহ্মপুত্ৰ চাম চাম বুলি জোৰ দি থকাত ডেকাই লৈ আহিছিল। দুপৰীয়াৰ ভাত খাই ভেটাপাৰাৰ পৰা বাছত উঠি শুক্ৰেশ্বৰ মন্দিৰ পাইছিলহি। তেওঁ ভাবিছিল মন্দিৰটোৰ পাছফালৰ খটখটিৰ পৰাই পুতেকক সুন্দৰকৈ ব্ৰহ্মপুত্ৰ নদী দেখুৱাব পাৰিব। ছয় বছৰীয়া পুতেকৰ আঁকোৰগোজালিৰ বাবেই বাপেকৰ দৰে সিও চিট এটা দখল কৰি আহিছিল। ডেকাই অতিৰিক্ত বাছভাড়া দিব লগা হৈছিল।\nইমনে হেপাহ পলুৱাই ব্ৰহ্মপুত্ৰ নদীৰ সৌন্দৰ্য্য উপভোগ কৰিলে। জোৰ কৰিছিল যদিও বতৰ বেয়া হোৱাৰ আশংকাত দেউতাকে মন্দিৰৰ ভিতৰলৈ ইমনক লৈ নগ’ল। বাহিৰখনকে দেখুৱাই দুয়ো পানবজাৰ ‘চিটিবাছ’ আস্থানলৈ বুলি মন্দিৰৰ দুৱাৰেৰে লাহে লাহে খোজ কাঢ়ি আহি থাকিল। কেইটামান দৃশ্য বাপেকৰ লগতে ইমনৰো চকুত নপৰকৈ নাথাকিল! সচাঁকৈয়ে আমিবোৰ আজিকালি পুণ্য অৰ্জনৰ প্ৰতিযোগিতা নামি পৰিছো! বন্ধৰ দিন বাবে কিছুলোকে গাড়ীৰ পৰা নামি পদপথৰ ওপৰত বহা ভিক্ষাৰীবোৰৰ মাজত নানা ধৰণৰ খাদ্য সামগ্ৰী বিলাবলৈ ধৰিছিল। পদপথৰ ওপৰত ভিৰৰ বাবে ইমনৰো খোজৰ গতি মন্ঠৰ হৈ পৰিছিল। তাৰ মাজতে কিছুমান দৃশ্যই ডেকাৰ লগতে ইমনৰো দৃষ্টি আকৰ্ষণ কৰিবলৈ বাধ্য কৰিছিল। লগত আছিল পুতেকৰ এৰাব নোৱাৰা বহুতো প্ৰশ্ন? বোধকৰো ইমনৰ মনতো নানা কথাই দোলা দি গৈছিল।\n: দেউতা সেই মানুহকেইজনে তলত বহি থকা লেতেৰা মানুহবোৰক কিয় নতুন কাপোৰ আৰু খোৱা বস্তু দিছে।\n: তেওঁলোক দুখীয়া মানুহ বাবে কিনিব নোৱাৰে।\n: কিনি দিয়া মানুহবোৰ তেওঁলোকৰ পৰিচিত নেকি?\n: তেন্তে কিয় দিছে?\n: এনে লোকক সহায় কৰাটো ভাল কাম। তুমি যে এদিন সুধিছিলা পুণ্য কি? এইটোও এটা পুণ্যৰ কাম।\n: তেওঁলোক বৰ ভাল মানুহ। তেওঁলোকৰ বহুত পুণ্য হ’ব। নহয়নে দেউতা? তুমিও তেওঁলোকক কিবাকিবি কিনি দিয়ানা। আমাৰো পুণ্য হ’ব।\nডেকাই পুতেকক একো উত্তৰ নিদিলে। তেওঁ আয় অনুপাতেহে খৰচ কৰিব পাৰে। ইমনে আৰু দুবাৰমান কৈ চাইছিল। সিও জানে দেউতাকে একো নামাতিলে মানে কামটো নকৰে। ডেকাই স্বগতোক্তি কৰিলে- “মই ইমান মহানো নহয়। আৰু মহান হ’বও নোৱাৰো! প্ৰধান চিন্তাটো হৈছে সীমিত আয়েৰে ইমনক মানুহ হিচাপে গঢ়ি তোলা। মোৰ পুণ্যৰ ভোকো নাই!” পদপথৰ ওপৰত বান্ধি থোৱা কুকুৰটোৱে ইমনৰ দৃষ্টি আকৰ্ষণ কৰিছিল। তেওঁলোক দুয়ো তাৰ পৰা আহি থাকোতে দৃশ্য এটাই ইমনক মনত বৰকৈ আঘাট দিলে। এটা পুণ্য অৰ্জনৰ দৃশ্য। ডেকাৰ এই সুন্দৰ বন্ধৰ দিনটো অথলে যোৱা যেন লাগিল! তেওঁলোকৰ সন্মুখত হোৱা পুণ্য অৰ্জনৰ এই কাহিনীটো আছিল এনে ধৰণৰ। কাহিনীটো বুজিবলৈ নায়কৰ এটা নাম দিয়া হওঁক- জয়ন্ত। পুণ্য অৰ্জনৰ বিলাসিতাৰ মুল নায়ক।\nজয়ন্তৰ হাতলৈ হঠাতে বহুত টকা আহিল। ল’ৰা-ছোৱালী হালক নামজাদা শিক্ষানুষ্ঠানত পঢ়ুৱাইছে। তেওঁ হয়তো ভাবিলে -‘মইতো বহুত অৰ্জন কৰিলোঁ। এতিয়া পুণ্যকে অৰ্জন কৰোঁ।’ সেয়ে আজি জয়ন্তই পৰিয়ালৰ লগত শুক্ৰেশ্বৰ মন্দিৰৰ পদপথত বাস কৰা ভিক্ষাৰীবোৰক খাদ্যবস্তু বিলাই পুণ্য অৰ্জন কৰিবলৈ আহিছে। পথৰ কাষত ৰখাই থোৱা গাড়ীখনলৈ এবাৰ চালে। ভিতৰত বিলাতী কুকুৰটোৰ লগত ছোৱালীজনীয়ে গান শুনি বহি আছে। ভিক্ষাৰীবোৰ বৰ লেতেৰা। তাইৰ ঘিণ লাগে। সেইকাৰণে মাকে কৈছে- “মাজনী তুমি আহিব নালাগে। গাড়ীত বহি গানেই শুনি থাকা।” খোৱাবস্তু বিতৰণ কৰি থাকোতে হঠাত জয়ন্তৰ পত্নীৰ শাড়ীখনত টান পৰাত দেখিলে খাবলৈ নোপোৱা লেৰেলা-চেপেটা দেশী কুকুৰ পোৱালী এটাই খাবলৈ পোৱাৰ আশাত শাড়ীৰ পাতলিত লাহেকৈ টানি ধৰিছে। ইমান দামী শাড়ীখনত লেৰেলা দেশী কুকুৰ পোৱালীটোৱে মুখ লগোৱা আৰু পত্নীৰ বিৰক্তিভৰা খং দেখি জয়ন্তই পিন্ধি থকা জোতা এপাতেৰে এক গোৰ মাৰিলে। সি হয়তো বহুত দুখ পালে, ভয়ো খালে। চিঞৰি চিঞৰি সি ভিক্ষাৰী এজনীৰ গাত কুচিমুচি সোমাবলৈ চেষ্টা কৰিলে। জয়ন্তই দেখিলে ৰচী এদালেৰে পদপথৰ ৰেলিঙত কুকুৰটোক বন্ধা আছে। পাত এখন লৈ ভিক্ষাৰীজনীয়ে অপেক্ষা আছিল তাইৰ পাল পৰালৈ। পত্নীয়ে যেতিয়া জানিব পাৰিলে কুকুৰটো তাইৰেই তেতিয়া তাইক ভাগ নিদিয়াকৈ আগবাঢ়ি গ’ল। কিন্তু তাই বৰকৈ কাকূতি-মিনতি কৰাত পাতখনত অলপমান দলিয়াই থৈ গ’ল। কাগজৰ প্লেটখনৰ কাষৰ অংশ ফালি তাত তাইৰ নিজৰ ভাগৰ পৰা কুকুৰটোকো খাবলৈ দিলে। কুকুৰ পোৱালিটোৱেও দুখ পাহৰি নেজ জোকাৰি জোকাৰি খাবলৈ মুখ লগালে। মাকৰ পিছ পিছে থকা তেওঁলোকৰ বৰ পুত্ৰই ভৰিৰে কুকুৰটোৰ সন্মুখৰ খোৱা বস্তুখিনি মোহাৰি নৰ্দমাটোত পেলাই দিলে। কুকুৰটো নিশ্চুপ হৈ ৰ’ল। ভিক্ষাৰীজনীয়ো খাবলৈ এৰি ল’ৰাটোৰ ফালে চাই ৰ’ল। এই কাৰ্য্যত মাক-পুতেক দুয়ো এক অনাবিল আনন্দ লাভ কৰিলে। মন্দিৰটোৰ দুৱাৰমুখতে সেৱা লৈ তেওঁলোক হাঁহি হাঁহি আগবাঢ়ি গ’ল।\n: দেউতা তুমি কুকুৰটোক এপেকেট বিস্কুট কিনি দিয়ানা। মই বাছত তোমাৰ কোলাতে উঠি যাম। তুমি মোৰ ছিটৰ পইচা দিব নালাগে।\n-ডেকাই ইমনৰ মুখৰ পৰা এইষাৰ কথা শুনাৰ বাবেহে যেন ৰৈ আছিল। তেওঁ ইমনৰ হাতত ধৰি এপেকেট বিস্কুট কিনিবলৈ সন্মুখত থকা দোকানখনলৈ খোজ ল’লে।\n← মাধ্যম বিতর্ক, মাতৃভাষাৰ চর্চা ইত্যাদি(-প্ৰিয়াংকু নাৰায়ণ বৰুৱা)\nসাতবিহু (-লক্ষেশ্বৰ হাজৰিকা) →


dance-plus-4-runner-up-aanchal-malakar-photo-viral-in-social-media-skd– News18 Assam\nসৰস্বতী পূজাত ‘আজৱ’ সাজ পিন্ধি ভাইৰেল হোৱা ছোৱালীজনী কোন? আপুনি নিশ্চয় চিনি পায়!\nUpdated:January 31, 2020, 7:58 AM IST\nছোৱালীজনীৰ নাম আচল মালাকাৰ। ঘৰ যোৰহাটত।\nLast Updated: January 31, 2020, 7:58 AM IST\nসৰস্বতী পূজাত ‘আজৱ’ পোছাক পিন্ধি ছচিয়েল মিডিয়াত ভাইৰেল হৈছে অসমৰ এজনী কিশোৰী। সৰস্বতী পূজাৰ দিনা সকলো ছোৱালীয়ে নিজৰ পছন্দৰ মেখেলা–চাদৰযোৰ পিন্ধাৰ পৰিৱৰ্তে এই কিশোৰীগৰাকীয়ে পিন্ধিলে এক অদ্ভুত পোছাক। যাৰ বাবে বিভিন্ন লোকে ছচিয়েল মিডিয়াত ট্ৰ’ল কৰিছে কিশোৰীগৰাকীক। ছোৱালীজনীক আপুনিও নিশ্চয় চিনি পায়।\nছোৱালীজনীৰ নাম আচল মালাকাৰ। ঘৰ যোৰহাটত। ‘ষ্টাৰ প্লাছ’ৰ ৰিয়েলিটী শ্ব’ Dance+ 4ত নিজৰ প্ৰতিভাৰে বলীউদৰ শিল্পীৰ প্ৰশংসা বুটলিছিল আচলে। Dance+ 4ত প্ৰথম ৰানাৰ্ছআপৰ সন্মানো লাভ কৰিছিল আচলে। ৰাঘৱ জুয়ালে আঁত ধৰা এই জনপ্ৰিয় শ্ব’ত বলীউদৰ প্ৰখ্যাত কৰিঅ’গ্ৰাফাৰ ৰেম’ ডিছৌজা, ধৰ্মেন্দ্ৰ য়েলান্দে, পুনীত পাঠক আৰু শক্তি মোহনৰ ভূয়সী প্ৰশংসা লাভ কৰিছিল আচলে।\nযোৰহাটৰ এটা দৰিদ্ৰ পৰিয়ালৰ আচলৰ সংগ্ৰামৰ কাহিনীয়ে Dance+ 4ৰ বিচাৰকসকলক ভাবুক কৰি তুলিছিল। সংস্থাপনহীন পিতৃয়ে কিদৰে নিজৰ কন্যাক নৃত্যৰ ক্ষেত্ৰখনত আগবঢ়াই নিছিল সেই কথা শুনি চকুপানী টুকিছিল শক্তি মোহনে। নৃত্যকে নিজৰ কেৰিয়াৰ হিচাপে গঢ়িব খোজা সেইগৰাকীয়ে এইগৰাকী আচল। আচলৰ এই ফটোখন ভাইৰেল হৈ পৰিছে ছচিয়েল মিডিয়াত।


বিধায়ক আমিনুল ইছলামৰ যোৱাকালি ফেচবুকৰ লিখনিৰ আতধৰি একলম: – The Fast News Assam\nHome / Editorial / বিধায়ক আমিনুল ইছলামৰ যোৱাকালি ফেচবুকৰ লিখনিৰ আতধৰি একলম:\njohirul June 13, 2019\tEditorial Leaveacomment 394 Views\nঅসম বিধান সভাত প্ৰশ্নোত্তৰত চৰকাৰে দিয়া বিগত ১০ বছৰৰ অপৰাধৰ তথ্য অনুসৰি ধৰ্ষণৰ ক্ষেত্ৰত ২৯%, চুৰি-ডকাইতিৰ ক্ষেত্ৰত ৪১%, মাটি-বাৰী লৈ বিবাদৰ ক্ষেত্ৰত ৬১%, নাৰী নিৰ্যাতনৰ ক্ষেত্ৰত ১৭%, হত্যাকাণ্ডৰ ক্ষেত্ৰত ৩৩% আৰু ডাইনী হত্যাৰ ক্ষেত্ৰত ০% মুছলমান অপৰাধী জৰিত । গতিকে আপোনালোকে তথ্য নোহোৱাকৈ ৮০% ৯০% বুলি প্ৰচাৰ কৰি নাথাকিব ।\nপিছত মোক প্ৰশ্ন কৰিলে যে অধিকাংশ বাংলাদেশী মুছলমান এনে অপকৰ্মত জৰিত হৈ থাকে নেকি ?  মই উত্তৰ দিলোঁ আপোনালোকৰ এই প্ৰৱণতাটোক মই বেয়া পাওঁ ।  অপৰাধ এটা সংঘটিত হলে আপোনালোকে প্ৰথমে চাব হিন্দু নে মুছলমান ? যদি হিন্দু হয় তেনেহলে কোনোমতে সৰুসুৰা বাতৰি এটা কৰি বা বাতৰি নকৰাকৈ গাপ দিবলৈ চেষ্টা কৰে আপোনালোকে ; আৰু যদি অপৰাধী মুছলমান হয় তেনেহলৈ ডাঙৰ দাঙৰ হৰফেৰে শিৰোনামা বনাই উত্তেজিত কণ্ঠে বাৰে বাৰে বজাই থকা , বিষয়টোক লৈ টক শ্ব' কৰি এনে এটা হৈ চৈ আপোনালোকে কৰি দিয়ে যে অমুছলমান বা হিন্দু ধৰ্মী অপৰাধীৰ দ্বাৰা সংঘটিত এনে আৰু  ২০ টা ঘটনাক তল পেলাই এই এটা ঘটনাৰ উত্তাপত অসমবাসীৰ মনত এটা ধাৰণা সুমুৱাই দিব বিচৰা হয় যে ৯০% অপৰাধী মুছলমান ।\nমই পুনৰ ক'লো যদি আপোনালোকে পায় অপৰাধী মুছলমান তেতিয়াই আপোনালোকে অবৈধ বিদেশী, সন্দেহযুক্ত নাগৰিক, বাংলাদেশী মুছলমান, অবৈধ অনুপ্ৰবেশকাৰী আদি উদ্দেশ্য প্ৰণোদিত সংৰক্ষিত শব্দভাণ্ডাৰ প্ৰয়োগ কৰি প্ৰকৃত অপৰাধৰ ঘটনাটোক বেলেগ ফালে ঢাল খুৱাব বিচাৰে ।  ফলস্বৰূপে নাগৰিকত্বৰ এটা অনাকাংক্ষিত ইছ্যুৰ অৱতাৰণা কৰি প্ৰকৃত ঘটনাটোক বিভ্ৰান্ত কৰাৰ লগতে আচল অপৰাধী সকলক বাচি যোৱাৰ এটা সুৰুঙা আপোনালোকে উলিয়াই দিয়ে । কিন্তু আপোনালোকে দাবী কৰা মতে কোনো এটা ঘটনাত অবৈধ বাংলাদেশী নাগৰিক জৰিত থকা বুলি আজিলৈকে অসম আৰক্ষীয়ে প্ৰমাণ কৰিব নোৱাৰিলে । এয়াই আছিল ধি সমষ্টিৰ বিধায়ক আমিনুল ইছলামৰ লিখনিৰ এক প্ৰচলিত সংবাদগোষ্ঠীৰ চাল চলনৰ ওপৰত উত্থাপিত অকাট্য বাস্তৱৰ কিছু বহি:প্ৰকাশ।\nৰাজ্যত শেহতীয়া পৰিস্থিতি হিচাপে ছয়গাৱঁৰ আচল পাৰাত নৃত্য শিল্পী গোষ্ঠী আৰু অনুষ্ঠানৰ ঘটনাক কেন্দ্ৰ কৰি সৰ্বত্ৰে প্ৰতিক্ৰিয়া চলি আছে ।\nমইও এগৰাকী অসমীয়া হিচাপে এই কাণ্ডক গৰিহণা দিয়া তেনেই স্বাভাৱিক । তাতকৈ বেছি ফৰজ যদি মুছলমান হিচাপে নিজকে দাবী কৰোঁ । গতিকে মুছলমান হিচাপে তেনে ঘটনাক গৰিহণা দিয়াই নহয় তদন্তমূলে উচিত শাস্তি দাবী কৰিছোঁ ।\nদুৰ্ভাগ্যজনক কথা এইটোৱেই যে- ৰাজহুৱা অনুষ্ঠানত সংঘটিত ঘটনাক কেন্দ্ৰ কৰি যি পৰ্যায়ত প্ৰতিক্ৰিয়া হোৱা উচিত আছিল,তেনেকৈ নহৈ তাৰ বিপৰীতে গৈ ঘটনাটোক হিন্দু মুছলিম বিভাজনৰ সৃষ্টি কৰা হ’ল । যি অনুষ্ঠানটি আছিল সম্পূৰ্ণ ৰূপে ৰাজহুৱা স্থানত, ৰাজহুৱা অনুষ্ঠান ; য’ত উপস্থিত আছিল বাৰে ৰহনীয়া দায়-ধৰ্ম, গোত্ৰ গোষ্ঠীৰ লোকেও ।আৰু এই সৃষ্টিৰ আৰত এচাম উগ্ৰ সাম্প্ৰদায়িক শক্তিৰ হাত শক্তিশালী কৰি তুলিল অসমৰ সনামধন্য সংবাদ জগতেই । নিৰবিচ্ছিন্ন ভাৱে ঘটনাটো বুজিবলৈ চেষ্টা নকৰি টেলিভিছন ৰেটিং পইন্ট (TRP) বঢ়াবলৈ সৰ্বশক্তি প্ৰয়োগ কৰি প্ৰচাৰ প্ৰসাৰ কৰাৰ পৰা বিৰত নাথাকিল । এক কথাত সংবাদ জগতেই বেছি জগৰীয়া এই অবাঞ্চিত পৰিস্থিতিৰ পথাৰখনত । কথিত আছে যে- সংবাদ জগতৰ লগত জৰিত লোক সকল হেনো ইন্টেলেক্চুয়েৰ ভিতৰত অৱস্থান কৰে । যদি সেয়াই হয় তেন্তে সিহঁতে গোষ্ঠীগত উন্মাদনাত জৰিত হোৱাটো কিমান যুক্তি সংগত ?\nযুগে যুগে মুনিষিগণ অৱস্থানৰ পৰিৱৰ্তন বিচাৰি বিচাৰি আজিৰ সভ্য সমাজৰ সৃষ্টি হৈছে । সেই সকল নমস্য ব্যক্তিত্বই কিন্তু, সিহঁতৰ সভ্যতা,সংস্কৃতি,সমাজ তাত্বিক ভাৱনাৰ প্ৰচাৰ আৰু প্ৰসাৰৰ বাবে কোনো ঠিকাদাৰ সংবাদ গোষ্ঠীৰ প্ৰয়োজনবোধ কৰা নাছিল যদিও সিহঁতৰ যথেষ্ট কষ্ট, ত্যাগৰ বিনিময়ত সিহঁতে কাম কৰিছিল। সেই সময়ত তেনে কোনো প্ৰতিষ্ঠান বা আধুনিক বিজ্ঞান প্ৰযুক্তিৰ প্ৰচলনো নাছিল । সিহঁতৰ ত্যাগ আছিল এক উদাৰতাৰ সৃষ্টিৰ হকে । যদিহে সেই সময়ত আজিৰ দৰে বিজ্ঞান আৰু প্ৰযুক্তিৰ প্ৰচলন বা সিহঁতৰ চিন্তা ধাৰা বিয়পাই দিয়াৰ কোনো প্ৰতিষ্ঠিত প্ৰতিষ্ঠান থাকিলেহেঁতেন (?) হয়তো আমি আৰু হাজাৰ বছৰ পূৰ্বেই এখন সুস্থ সমাজৰ আশা কৰিব পাৰিলোঁহেঁতেন । আজিৰ দৰে কোনো সা-সুবিধা নথকাৰ বাবে সিহঁতৰ উদাৰতাৰ জখলাবোৰো বহু ক্ষেত্ৰত স্থান কাল পাত্ৰভেদে গৈ পোৱা নাই। আনহাতে আজিৰ দৰে প্ৰসাৰ প্ৰচাৰৰ ঠিকাদাৰী কৰা ঠেক মনবৃত্তিৰ সংবাদ প্ৰতিষ্ঠানবোৰ যদি সিহঁতৰ দিনত থকাহেঁতেন (?) হয়তোবা আজিৰ সভ্য সমাজৰ আশাও আমি কৰিব নোৱাৰিলোঁহেঁতেন চাগৈ ।\nসংবাদ জগতৰ লগত জৰিত লোক যদি সচাকৈ ইন্টেলেক্চুয়েলৰ আওঁতাত ধৰা হয় (সকলো নহয়) তেন্তে এই খন সমাজ ধ্বংসৰ আৰু বেছি দিন নাই । আজিৰ সংবাদ গোষ্ঠীৰ আওঁতাত থকা ইন্টেলেক্চুয়েল সকলৰ যি ঠেক মনবৃত্তিৰ চিন্তা ধাৰা (?) সেয়া কেৱল সংকুচিত চিন্তাৰে সমাজত এক ধ্বংসৰ গতি দিয়াই আছে সেয়া কিন্তু নিশ্চিত। আজিৰ প্ৰফেচনেল সমাজমুখী চিন্তাৰ সংবাদ গোষ্ঠীৰ পৰা সমাজত উদৰতাৰ সলনি সংকুচিত, বিভৎস্য ধাৰণাৰহে প্ৰচাৰ প্ৰসাৰ প্ৰসাধন কৰা হৈ আছে, যিয়ে দেখদেখকৈ সমাজক এক জহান্নামত ঠেলি দি আছে এই সকল ইন্টেলেক্চুয়েলৰ দ্বাৰাই । এয়া মানৱ সভ্যতাৰ মাজতেই উশৃংখল,বিতৃষ্ণাৰ সৃষ্টি কৰা নাই, বৰং স্ৰষ্টাৰ সৃষ্টি কুলৰ বাবেও হৈ পৰিছে এক প্ৰত্যাহ্বান।\nসংবাদ গোষ্ঠীৰ লগত জৰিত মইও এগৰাকী ব্যক্তি হিচাপে উক্ত কথাবোৰ কওঁতে বহুত কষ্ট আৰু ঘৃণনীয় যদিও সচাক সচা বুলি প্ৰকাশ কৰোঁতে কোনো আপত্তি কিন্তু নাই। সংবাদ জগতৰ এনে কুপ্ৰথাৰ যে সমাজত প্ৰচলিত তাৰ উদাহৰণ আমেৰিকাৰ ৰাষ্ট্ৰপতি ডনাল্ড ট্ৰাম্প । ট্ৰাম্পে ৰাষ্ট্ৰপতি হোৱাৰ পাছত চাৰিবাৰকৈ সংবাদ গোষ্ঠীক আক্ৰমণ কৰিছে , যিয়ে সংবাদ মাধ্যমৰ চৰিত্ৰৰ ওপৰত প্ৰশ্ন উত্থাপন কৰিছে যদিও ট্ৰাম্প নিজেই এগৰাকী পুজিবাদী,শোষণ তথা সাম্প্ৰদায়িকত বিশ্বাসী ব্যক্তি ।\nবিগত বছৰ নেপালত হোৱা প্ৰাকৃতিক ধ্বংস জজ্ঞ ভূমিকম্পও ভাৰতীয় সংবাদ গোষ্ঠীৰ উক্ত আচৰণৰ বাৰ্তাবাহক হিচাপে পৰিচয় বহন কৰিলে । ভূমিকম্পত জোকাৰি গৈছিল বিশ্ব বিবেকৰ মণিকূট যদিও তাতকৈ বেছি প্ৰভাৱিত কৰিছিল ভাৰতীয় সংবাদ জগতকলৈ । সেই অঘটনত পিৰিত মানৱ সত্তাইও সাৰি যাবলৈ অক্ষম হৈছিল উক্ত চৰিত্ৰৰ সংবাদ গোষ্ঠীৰ আক্ৰমণৰ পৰা । প্ৰাণ বচাবলৈ উদাউল পিৰিত ব্যক্তি (পুৰহিত) সকলেও ভাৰতীয় সংবাদ গোষ্ঠীৰ নগ্নতা চাই মৃত্যু সয্যাৰত হৈওঁ কবলৈ বাধ্য হৈছিল যে- আপোনালোকে আমাক সহায় কৰিব নালাগে । কিয়নো মৃত্যুৰে যুজি থকা সকলৰ মৰণ যন্ত্ৰণাৰ সময়তো সিহঁতে TRP পিছে পিছে দৌৰিছিল (?) তেতিয়াই পুৰহিত সকলে কবলৈ বাধ্য হৈ পৰিছিল উক্ত কথাবোৰ। অথচ সেই ভয়ংকৰ পৰিস্থিতিত ভাৰতেই নেপালক বিশ্বৰ ভিতৰত আটাইতকৈ বেছি সহায় সহযোগিতা কৰিছিল যদিও সংবাদ জগতৰ ভুমিকা আছিল এক ভয়ংকৰ স্বাৰ্থবাদী ঠেক সংকুচিত চিন্তাৰ ।\nইমানখিনি দীঘলীয়া আলোচনাৰ উদ্দেশ্য এটাই যে অসমৰ সংবাদ গোষ্ঠীৰ উদাৰতাৰ বিপৰীতে উক্ত নেতিবাচক ধ্যান ধাৰণাই যে অসমৰ মানৱ ও প্ৰাকৃতিক সভ্যতাতো প্ৰশ্নবোধকে আশ্ৰয় কৰি লৈছে তাৰ বাবেই ।\nPrevious Amazon and UK grocer Morrisons extend same-day online delivery\nNext #39;Have realistic expectations from Budget 2019; fiscal spending to increase#39;\nWhat it means for AAF debut TV audience to surpass Rockets-Thunder


কংগ্ৰেছ নেতাৰ সংবাদমেলত বিজেপি কৰ্মীৰ গান্ধীগিৰি! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকংগ্ৰেছ নেতাৰ সংবাদমেলত বিজেপি কৰ্মীৰ গান্ধীগিৰি!\nডিজিটেল ডেস্কঃ কংগ্ৰেছৰ মুখপাত্ৰ প্ৰৱণ খেৰে দিল্লীত সংবাদমেল দি আছিল। বিজেপিক সমালোচনা কৰি আছিল কংগ্ৰেছ নেতাগৰাকীয়ে। কিন্তু তাত উপস্থিত থকা এজন বিজেপি সমৰ্থকে ইয়াৰ প্ৰতিবাদ কৰিলে। কংগ্ৰেছ মুখপাত্ৰগৰাকীক চৰ বা তেওঁৰ গা লৈ ক’লা চিয়াহী দলিয়াই প্ৰতিবাদ সাব্যস্ত কৰা নাছিল তেওঁ।\nসংবাদমাধ্যমক সম্বোধন কৰি কংগ্ৰেছ নেতাজনৰ সন্মুখত এখন ৰাষ্ট্ৰীয় পতাকা লৈ উপস্থিত হয় তেওঁ। তাৰপাছত তেওঁ কয়- ‘যোগী আদিত্যনাথক অজয় সিং বিষ্ট বুলি আখ্যা দিয়াটো ভাৰতীয় সংস্কৃতিৰ অপমান। বন্দে মাতৰম, ভাৰত মাতা কী জয়।’\nতাৰপাছত ব্যক্তিজনক নিৰাপত্তাৰক্ষী আৰু কংগ্ৰেছৰ কৰ্মকৰ্তাই সেই স্থানৰ পৰা আঁতৰাই নিলে। ইয়াকে হয়তো কয় প্ৰতিবাদৰ গান্ধীগিৰি! চাওঁক ভিডিঅ’-\nদৰিদ্ৰতাক প্ৰত্যাহ্বান জনাই হাই মাদ্ৰাছাত দ্বিতীয় স্থানত দৰঙৰ আব্দুল আজিজ\nশিলচৰত অবৈধ কাঠভৰ্তি ট্ৰাক জব্দ


Rom6| AsmULB | STEP | তেনেহলে আমি কি ক’ম? অনুগ্ৰহ অধিক হ’বলৈ পাপ কৰি থাকিম নে?\nবিশ্বাসৰ ফল ধৰ্ম্মাচৰণ\n1তেনেহলে আমি কি ক’ম? অনুগ্ৰহ অধিক হ’বলৈ পাপ কৰি থাকিম নে? 2এনে নহওক। পাপৰ সম্বন্ধে মৰা যি আমি, আমি তাত পুণৰ কেনেকৈ জীয়াই থাকিম? 3নতুবা, আমি যিমান লোক খ্ৰীষ্ট যীচুৰ উদ্দেশ্যে বাপ্তাইজিত হ’লো, সকলোৱে যে তেওঁৰ মৃত্যুৰ উদ্দেশ্যেহে বাপ্তাইজিত হ’লো, ইয়াক আপোনালোকে নাজানা নে কি?\n4এতেকে পিতৃৰ মহিমাৰ যোগে যেনেকৈ খ্ৰীষ্টক মৃত সকলৰ মাজৰ পৰা তোলা হ’ল, তেনেকৈ আমিও যেন জীৱনৰ নতুনতাত চলোঁ, এই কাৰণে বাপ্তিস্মৰ যোগেদি আমি তেওঁৰ সৈতে মৃত্যুৰ উদ্দেশ্যে মৈদামত থোৱা হ’লোঁ ▼\n▼6.4 কল ২:১২\n। 5কিয়নো তেওঁৰ মৃত্যুৰ সাদৃশ্যেৰে আমি যদি সংযুক্ত হ’লোঁ, তেন্তে উত্থানৰ সাদৃশ্যেৰেও সংযুক্ত হ’ম৷\n6আমি যেন পুণৰ পাপৰ সেৱক নহওঁ, এই কাৰণে এই পাপময় শৰীৰ বিনষ্ট হ’বৰ বাবে, আমাৰ পুৰণি পুৰুষক ▼\n▼6.6 ইফি ৪:২২-২৪; কল ৩:৫-৯\nতেওঁৰ সৈতে ক্ৰুচত দিয়া হ’ল, ইয়াক আমি জানো; 7কিয়নো যি জন মৰিল, তেওঁ পাপৰ পৰা মুক্ত হৈ ধাৰ্মিক বুলি গণিত হ’ল।\n8কিন্তু আমি যদি খ্ৰীষ্টে সৈতে মৰিলোঁ, তেন্তে তেওঁৰ সৈতে যে জীৱনৰো ভাগী হ’ম ▼\n▼6.8 যো ১৪:১৯; ২ তীম ২:১১\n, সেই বিষয়ে আমি বিশ্বাস কৰোঁ৷ 9কিয়নো মৃত লোকৰ মাজৰ পৰা তোলা যি খ্ৰীষ্ট, তেওঁ পুণৰ কেতিয়াও নমৰে আৰু মৃত্যুৱে যে তেওঁৰ ওপৰত পুণৰ প্ৰভুত্ব কৰিব নোৱাৰে, ইয়াকো আমি জানো।\n10কাৰণ তেওঁ যি মৃত্যু ভোগ কৰিলে, সেয়া পাপৰ উদ্দেশ্যে এবাৰেই ভোগ কৰিলে; কিন্তু তেওঁ যি জীৱন ভোগ কৰিছে, সেই জীৱন ঈশ্বৰৰ উদ্দেশ্যে ভোগ কৰিছে। 11সেইদৰে আপোনালোকেও নিজক পাপৰ উদ্দেশ্যে মৰা বুলি গণ্য কৰক, কিন্তু ঈশ্বৰৰ উদ্দেশ্যে খ্ৰীষ্ট যীচুত জীয়া বুলি গণ্য কৰক ▼\n▼6.11 গালা ২:১৯\n12এতেকে আপোনালোকে শৰীৰৰ অভিলাষৰ বশীভূত হ’বলৈ, আপোনালোকৰ মৰ্ত্ত্য শৰীৰত পাপক ৰাজত্ব কৰিবলৈ নিদিব৷ 13নিজ নিজ অঙ্গ-প্ৰত্যঙ্গবোৰক অধাৰ্মিকতাৰ সঁজুলি স্বৰূপে পাপলৈ সমৰ্পণ নকৰিব; কিন্তু নিজকে ঈশ্বৰলৈ সমর্পণ কৰক। মৃত লোকৰ মাজৰ পৰা জীৱিত ৰূপে আৰু নিজ নিজ অঙ্গ-প্ৰত্যঙ্গবোৰ ধাৰ্মিকতাৰ সঁজুলি স্বৰূপে ঈশ্বৰলৈ সমৰ্পণ কৰক। 14কিয়নো আপোনালোকৰ ওপৰত পাপক প্ৰভুত্ব কৰিবলৈ নিদিব ▼\n▼6.14 গালা ৫:১৮; ১ যো ৩:৮,৯\n; কাৰণ আপোনালোক বিধানৰ অধিন নহয়, কিন্তু অনুগ্ৰহৰহে অধিন হৈ আছে।\n15তেন্তে কি? আমি বিধানৰ অধিন নহয়,কিন্তু অনুগ্ৰহৰ অধিন হোৱাৰ কাৰণে পাপ কৰিম নে? এনে নহওক। 16মৃত্যুৰ কাৰণে পাপ নাইবা ধাৰ্মিকতাৰ কাৰণে আজ্ঞা পালন, এই উভয়ৰ মাজত যাৰ ওচৰত আপোনালোকে নিজক আজ্ঞা-পালনৰ অৰ্থে দাস স্বৰূপে সমৰ্পণ কৰে, সেইটোৰ আজ্ঞা পালন কৰি যে তাৰ দাস হয়, ইয়াক আপোনালোকে নাজানে নে?\n17কাৰণ আগেয়ে আপোনালোক পাপৰ দাস আছিল, কিন্তু এতিয়া যি আদৰ্শৰ শিক্ষালৈ সমৰ্পিত হ’ল আৰু অন্তৰেৰে সৈতে সেই বিষয় মানিবলৈ যে আপোনালোক আজ্ঞাধীন হ’ল, তাৰ কাৰণে ঈশ্বৰৰ ধন্যবাদ হওক। 18আপোনালোকক পাপৰ পৰা মুক্ত কৰা হ’ল, এতিয়া আপোনালোক ধাৰ্মিকতাৰ দাস।\n19আপোনালোকৰ মাংসৰ দুৰ্ব্বলতাৰ কাৰণে, মই মানুহৰ দৰে কৈছোঁ৷ কিয়নো আপোনালোকে যেনেকৈ পুৰ্বতে অধৰ্মৰ কাৰণে, নিজ নিজ অঙ্গ-প্ৰত্যঙ্গবোৰক অশুচিতা আৰু অধৰ্ম অধীনত সমৰ্পণ কৰিছিল, তেনেকৈ এতিয়া পবিত্ৰতা লাভৰ কাৰণে, নিজ নিজ অঙ্গ-প্ৰত্যঙ্গবোৰক দাস স্বৰূপে ধাৰ্মিকতাৰ অধীনত সমৰ্পণ কৰক। 20কাৰণ যেতিয়া আপোনালোক পাপৰ দাস আছিল, তেতিয়া ধাৰ্মিকতাৰ সম্বন্ধে স্বাধীন আছিল। 21তেন্তে যি যি বিষয়ত এতিয়া আপোনালোকে লাজ পাই আছে, তেতিয়া সেইবোৰত আপোনালোকৰ ফল কি আছিল? কিয়নো সেইবোৰৰ পৰিণাম আছিল মৃত্যু।\n22কিন্তু এতিয়া আপোনালোক পাপৰ পৰা মুক্ত হৈ ঈশ্বৰৰ দাস হোৱাত, আপোনালোকে পবিত্ৰতা লাভৰ ফল পাইছে; আৰু ইয়াৰ পৰিণাম অনন্ত জীৱন। কিয়নো পাপৰ বেচ মৃত্যু ▼\n▼6.23 আদি ২:১৭; ৰো ৫:১২; যাক ১:১৫\n; কিন্তু আমাৰ প্ৰভু খ্ৰীষ্ট যীচুৰ দ্বাৰাই ঈশ্বৰে দিয়া বিনামূলীয়া দান অনন্ত জীৱন।


অজানিতে দেখা সেই সপোনবোৰ-গল্প-সাগৰিকা কছাৰী\nমমি আৰু নিকুঞ্জ দুয়ো দুয়োৰে ফোন যোগে বহুদিনৰ চিনাকি ,এটা ৰং নম্বৰত ৷\nএদিন দুয়ো দুয়োৰে চিনাকি হ’ল ইজনে সিজনৰ ল’গত ,ফোন যোগেদি ৷\nতেনেতে কথা পাতি থাকিল আজি বহু দিন ধৰি ৷\nনিকুঞ্জ আছিল এজন বেংগলী ল’ৰা ৷ৰেলৱে পেচাত কাম কৰা ৷ সি হেনো অসমীয়া ভালকৈ ক’ব নাজানিছিল ,অসমীয়া কৈছিল যদিও ভঙা ভঙা অসমীয়া ৷\nমমি-মমি আছিল অসমৰ জীয়ৰী,তাই সুন্দৰ ভাবে অসমীয়া ক’ব পাৰে ৷\nলাহে লাহে নিকুঞ্জ মমিৰ পৰাই অসমীয়া শিকিবলৈ ললে ৷\nনিকুঞ্জ-কেইদিনমান অসমীয়া কোৱাৰ পিছতেই সম্পূৰ্ণ ভাবে অসমীয়া কবলৈ পাৰা হ’ল ৷\nএনেকৈ কেইদিনমান যোৱাৰ পিছতেই নিকুঞ্জ লাহে লাহে মমি লৈ প্ৰেমৰ অনুভৱ গঢ়ি কথা পাতিবলৈ ধৰিলে ৷ সি কেতিয়াবা ভাবে !মই এটা সাহসেৰে আজি মমিক কমেই কম মই যে তাইক ভাল পাবলৈ লৈছোঁ,সেই কথাটো ৷সি হেনো তেনেকৈ কৈ যদিওঁ সাহসে বুকুত খুন্দা মাৰি ধৰে ৷\nতেনেকৈয়ে আগবাঢ়িব ধৰিলে নিকুঞ্জৰ গোপন প্ৰেমৰ যোৱাৰ ৷\nকেইমাহমান জোঁৱাৰ পিছত ----\nনিকুঞ্জই মমিক কাতৰ অনুৰোধ কৰিলে,এবাৰ লগ কৰি দেখা হোৱাৰ বাবে ৷\nকাৰণ সিহঁতৰ গোপনে ভালপোৱা জাগিছে যদিওঁ দেখা দেখি দুয়োৰে হোৱা নাই ৷সেয়ে নিকুঞ্জই মমিক দেখাৰ উৎসাহ জাগিলে ৷\nসেইদিনা আছিল ডিচেম্বৰ মাহৰ ১০তাৰিখ ! ঠাই আছিল গুৱাহাটীৰ জালুকবাৰী,খুব সুন্দৰ ঠাই ৷ ৰাস্তা আহলবহল ৷ ৰাস্তাৰ দুয়োপাৰে দুটা পথ,ৰেলিঙৰ সৈতে ৷ প্ৰাকৃতিৰ পৰিবেশও খুব মনোমোহা ৷ সঁচাই বিনন্দীয়া অপূৰ্বৰে ভৰপূৰ সেই ঠাইখিনি ৷\nসেইদিনা তাতেই দুয়ো দুয়োকে দেখাদেখি হ’ল ৷\nসময়বোৰও দিনে দিনে আগবাঢ়িব ধৰিলে৷\nলাহে লাহে নিকুঞ্জ মনৰ অনুভৱখিনি মমিক প্ৰকাশ কৰিলে ৷নিকুঞ্জৰ কথাখিনিত মমিৰ যেন অকণমানও আপত্তি নকৰিলে ৷\nমমি নিচিন্ত মনে নিকুঞ্জৰ কথাখিনি গ্ৰহণ কৰি ললে ৷ সঁচাকৈ প্ৰেম মহান ৷\nমাত্ৰ দুয়োৰে মন মিলিব লাগে ৷\nতেনেতে দুয়োৰে মৰমবোৰ ভালপোৱাৰ ফালে আগবাঢ়িব ললে৷\nএতিয়া যেন দুয়ো সুখী নিজৰ প্ৰেমক লৈ ৷\nবহুদিন যোৱাৰ পিছত নিকুঞ্জ মমিক ঘৰলৈ আলহী হিচাপে নিব বিছাৰিছিল,কিন্তু মমি কেতিয়াও যোৱা নাছিল নিকুঞ্জৰ ঘৰলৈ ৷\nহয়তো মমি নিকুঞ্জৰ ঘৰলৈ গলে সকোলোবোৰ আগতিয়াকৈ গম পালেহেঁতেন ৷তাইৰ মতে আছিল,বিয়াত বহিম আৰু একেবাৰে গুছি যাম নিকুঞ্জৰ ঘৰলৈ ৷ নিকুঞ্জ মমিৰ কথাত কেতিয়াও না কৰা নাছিল ৷ সকোলোবোৰ তাইৰ ধৰণে কৰিছিল ৷ তেনেকৈ আগবাঢ়ি গৈ থাকিল সিহঁতৰ প্ৰেম ৷চাওঁতে চাওঁতে দুটা বছৰ পাৰ হ’ল ৷\nদ্বিতীয় বৰ্ষৰ সেইদিনা আছিল জানুৱাৰী মাহৰ ১৭ তাৰিখ ৷\nসিহঁতৰ আকৌ এবাৰ লগ হ’ল(লগ পালে ৷ সেইদিনাৰ ঠাই আছিল বাংগালোৰ ৷ তাতেই দুয়োৰে লগ হ’ল ৷ কথাও পাতিলে বহু সময় ধৰি ৷ বাংগালোৰত হেনো মমিৰ কোনোবা আত্মিয় থাকে,চাকৰি সূত্ৰে ৷ সেইদিনা মমি ঘৰলৈ আহিব ওলালে ৷ তাই আহিব বিছোৰা ট্ৰেইন খনত একেলগে বহি আকৌ এবাৰ কথা হ’ল ৷\nহয়তো সেয়া শেষ বাৰৰ বাবেহে আছিল ৷\nনিকুঞ্জই মমিক খাবলৈ বহুত কিবা কিবি খোৱা সামগ্ৰীও দি পঠিয়াইছিল ৷\nদুয়োৰে সেই ভাল লগা সময়ছোৱাত ট্ৰেইন ষ্টাৰ্ট হ’ল ৷ বিকত জোকাৰণিত দুয়ো উচপ খালে ৷ হয়তো কথাৰ মচগুল হোৱাত দুয়ো উচপ খাই উঠিল ৷ সেই সময়তে নিকুঞ্জই মমিক হাতত এখন গ্ৰিটিংছ কাৰ্ড দি ক’লে--এই কাৰ্ডখনত এখন চিঠি আছে,ভাল সময় সুবিধা মিলাই তুমি পঢ়িবা ৷ লগতে মোক উত্তৰ নিদিয়াকৈ নাথাকিবা ৷ এই বুলি কৈ নিকুঞ্জ তাইৰ কাষৰ পৰা আতৰি আহিল ৷ মমিয়ে নিকুঞ্জক যোৱাৰ ফালে একেথিৰে চাই ৰৈ ! বুকুত দুখৰ বোজা এটি লৈ ৷তাই কান্দিছিল,আৰু কেতিয়া ল’গ পাম বুলি,মনে মনে উচুপি থাকিল তাই ৷\nকিছুদুৰ আহি পোৱাৰ পিছত নিকুঞ্জক আৰু তাই নেদেখা হ’ল ৷ বহু চেষ্টা কৰিছিল তাই চাবলৈ আকৌ এবাৰ ৷কিন্তু ট্ৰেইনেৰে বেছি দুৰলৈ পিছ দি চাব নোৱাৰি ৷ যিকি নহওক,তাই কিন্তু চিঠিখন পাই সুখত আত্মহাৰা হৈ উঠিল ৷ তাই আৰু বেছি দেৰি নকৰিলে,কাৰণ ঘৰ পাবলৈ এতিয়াও বহু সময় বাকি আছিল ৷ সেয়ে ভাবি তাই চিঠিখন খুলি চালে ৷ খুলাৰ লগে লগেই দেখিলে এখন সুন্দৰ বৰ মৰমলগা ফটো ৷ তাই হাঁহি হাঁহি চাবলৈ ধৰিলে ৷ তাই এনেও হাঁহি থাকি খুব ভাল পাই ৷ ফটোখন চোৱা হোৱাৰ পিছতেই মমি লিখি থোৱা চিঠিখন খুলি ললে ৷তাত নিকুঞ্জই লিখিছিল ----\nমৰমৰ মমি,মৰম ল’বা\nলগতে তুমি কুশলে থাকা,সদায় হাঁহি থাকা ৷ এয়াই মোৰ কামনা ৷ মইতো তোমাৰ আশীৰ্বাদত সদায় সুখী ৷\nবহুদিনৰ হেপাঁহ এটা আছিল,তোমাক লগ কৰাৰ আৰু ওচৰৰ পৰা দেখাৰ ৷ কিন্তু কেনেকৈ লগ কৰিম সেইবোৰ ভাবি থাকোতে তোমাক লগ পালোঁ মমি ৷ এতিয়া মই আগতকৈ বহু সুখী ৷\nযিকি নহওক , মই তোমাক কথা এটাৰ বাবেহে চিঠি লিখিলোঁ ৷ মুখেৰে কোৱাৰ সাহস মোৰ নাই বাবে চিঠিৰ সহায় ললোঁ মমি ৷ কথাষাৰ কোৱাৰ লগে লগে যেন তুমি মোক ভুল বুজি বা বেয়া পাই আতৰি নযোৱা ৷ এয়া মোৰ বিনম্ৰ অনুৰোধ মমি ৷ মই তোমাক হেৰুৱাব নোখোজোঁ মমি ৷ হেৰুৱাৰ ভয়ত কবলৈ সাহস কৰা নাছিলোঁ ৷ কিন্তু আজি কম বুলিয়েই চিঠি লিখিলোঁ ৷ মমি,মই এজন সাধাৰণ মুছলমান ল’ৰা ৷ তুমি মোক ঘিণ নকৰিবা ৷ ইয়াকে কবলৈ সাহস মোৰ নাছিল মমি ৷ তোমাক হেৰুৱাম বুলি ৷ বাকি তুমি যি ভাবা মই তাতেই সুখী হ’ম ৷ মমি,মোৰ চিঠিৰ উত্তৰ নিদিয়াকৈ নাথাকিবা তুমি ৷ মোৰ চিঠি লিখাৰ অভ্যাস নাই ৷ সেয়ে ইয়াতে এৰিলোঁ ৷\nমমিৰ মুৰত যেন সৰগ খহি পৰিল ৷ হাঁহি থকা মুখখন শেতা পৰিব ললে ৷ তাই আৰু একোকে ভাবিব নোৱাৰা হ’ল ৷ চকুলো বৈ আহিব ধৰিলে নিগমে ৷তাইৰ যেন হঠাৎ বুকুত কিবাহে হেচি ধৰিলে ৷ তাইক কান্দি থকা দেখি ওচৰৰ চিতৰ মানুহখিনি সুধিছিল ! কি হ’ল তোমাৰ ? তাই যেন নিথৰ ৷ একো ক’ব নোৱাৰা হৈ পৰিল ৷\nমমি কেনেকৈ ঘৰ পালেহি নিজেই গম নাপালে ৷ তাইৰ যেন একোকে মনত নাইকিয়া হৈ থাকিল ৷\nএনেকৈয়ে কেইদিনমান সময় পাৰ হ’ল ---\nমমি যেন মনৰ দুখত নিকুঞ্জলৈ কোনো খবৰেই নলোৱাকৈ থাকিল ৷ তাই যেন নিজকে বুজাব নোৱাৰা হৈ থাকিল ৷ মই কি কৰিম ? কি কৰিলে ভাল হ’ব ৷ তাইৰ যেন বহু চিন্তাই আগচি ধৰিল ৷ মমি মনতে ভাবিবলৈ লৈছিল বহু কথাই ৷ তাইৰ দুখ নিকুঞ্জক ৷ নিকুঞ্জৰ কথাবোৰত ৷ সঁচা কলে হয়তো তাই ইমান দুখ নকৰিলেহেঁতেন ৷ মমিৰ বহু সপোনত আশাৰ চেচা পানী ধালিলে ৷\nLabels#গল্প, #সাগৰিকা কছাৰী


জেমছ ৱেব স্পেচ টেলিস্কোপ - অসমীয়া ৱিকিপিডিয়া\nজেমছ ৱেব স্পেচ টেলিস্কোপ\nজেমছ ৱেব স্পেচ টেলিস্কোপৰ উপাদানসমূহ সম্পূৰ্ণৰূপে নিয়োজিত এটা ৰেণ্ডাৰিং\nস্পেচ টেলিস্কোপ চাইন্স ইনষ্টিটিউট (STScI) (নাছা)\n১০ বছৰ (পৰিকল্পিত)\n4 months, 21 days (অতিক্ৰম)\n6,161.4 কিলোগ্ৰাম (13,584 পাউণ্ড)\n12:20:00, ২৫ ডিচেম্বৰ ২০২১ (UTC) (2021-12-25T12:20:00UTC) (4 months ago)\n2,50,000 kilometre (1,60,000 মাইল) \n8,32,000 kilometre (5,17,000 মাইল)\n6.5 মিটাৰ (21 ফুট)\n131.4 মিটাৰ (431 ফুট)\n25.4 square metre (273 sq ft)\nSpacecraft (Bus and Sunshield)\nজেমছ ৱেব স্পেচ টেলিস্কোপ (ইংৰাজী: James Webb Space Telescope, JWST, জেমছ ৱেব মহাকাশ দূৰবীন) হৈছে ইউৰোপীয় মহাকাশ সংস্থা (ESA) আৰু কানাডিয়ান স্পেচ এজেন্সি (CSA)ৰ অৱদানৰ সৈতে নাছাৰ দ্বাৰা নিৰ্মিত এক বিশাল মহাকাশ দূৰবীন যন্ত্ৰ। জ্যোতিৰ্বিজ্ঞানত নাছাৰ ফ্লেগশ্বিপ মিছন হিচাপে হাবল মহাকাশ দূৰবীনক সফলতাৰে প্ৰতিষ্ঠাপন কৰিবলৈ ইয়াক পৰিকল্পনা কৰা হৈছে।\nএই মহাকাশ দূৰবীনটো এৰিয়ান ফ্লাইত ভিএ২৫৬ ৰ সহায়ত ২০২১ চনৰ ২৫ ডিচেম্বৰত উৎক্ষেপন কৰা হয়। ইয়াক হাবলতকৈ উন্নত ইনফ্ৰাৰেড ৰিজলিউশ্বন আৰু সংবেদনশীলতা প্ৰদান কৰাৰ বাবে প্ৰস্তুত কৰা হৈছে, আৰু ই জ্যোতিৰ্বিজ্ঞান আৰু বিশ্বতত্ত্বৰ ক্ষেত্ৰখনক পূৰ্বতকৈ অধিক বিস্তৃত পৰিসৰত অনুসন্ধান কৰিবলৈ সক্ষম কৰি তুলিব। এই দূৰবীনৰ সহায়ত বিশ্বব্ৰহ্মাণ্ডৰ কিছুমান অতি দূৰৱৰ্তী ঘটনা আৰু বস্তু, যেনে প্ৰথম তাৰকাৰাজ্যৰ সৃষ্টি, আৰু সম্ভাৱ্য বসবাসযোগ্য বহিঃগ্ৰহৰ বায়ুমণ্ডলৰ বিতং তথ্য সংগ্ৰহ আদি অধ্যয়ন কৰিবলৈ সক্ষম হ’ব।\nদূৰবীক্ষণ যন্ত্ৰটোৰ দৰ্শন উপাদান প্ৰাথমিক দাপোনখন সোণৰ প্ৰলেপ দিয়া বেৰিলিয়ামৰ ১৮টা ষড়ভুজাকৃতিৰ দাপোন খণ্ডেৰে গঠিত। এই দাপোনখনৰ ব্যাস হৈছে ৬.৫ মিটাৰ (২১ ফুট) আৰু এই দাপোনখন হাবল দূৰবীনৰ দাপোনখনতকৈ (২.৪ মিটাৰ (৭ ফুট ১০ ইঞ্চি)) যথেষ্ট ডাঙৰ। হাবল দূৰবীনে ওচৰৰ অতিবেঙুনীয়া, দৃশ্যমান, আৰু অৱলোহিত ৰশ্মিৰ (০.১ ৰ পৰা ১ μm) বৰ্ণালী পৰ্যবেক্ষণ কৰিব পাৰিছিল, আনহাতে এই দূৰবীনে নিম্ন কম্পনাঙ্ক পৰিসৰৰ দীঘল-তৰংগদৈৰ্ঘ্যৰ দৃশ্যমান পোহৰৰ পৰা মধ্য-অৱলোহিত ৰশ্মিৰ (০.৬ ৰ পৰা ২৮.৩ μm) বৰ্ণালী পৰ্যবেক্ষণ কৰিব পাৰিব। ইয়াৰ ফলত ই হাবলে পৰ্যবেক্ষণ কৰিব নোৱাৰা উচ্চ ৰঙা অপসাৰিত (redshift) বস্তুও পৰ্যবেক্ষণ কৰিবলৈ সক্ষম হ’ব। কোনো বাধা নোপোৱাকৈ অৱলোহিত ৰশ্মি পৰ্যবেক্ষণ কৰিবলৈ দূৰবীনটো অতি ঠাণ্ডাত ৰাখিব লাগিব, সেয়েহে ইয়াক পৃথিৱীৰ পৰা প্ৰায় ১.৫ নিযুত কিলোমিটাৰ (৯৩০,০০০ মাইল) দূৰৰ সূৰ্য-পৃথিৱী “এল2 লাগ্ৰেঞ্জ বিন্দু” (L2 Lagrange point)ৰ ওচৰৰ মহাকাশত স্থাপন কৰা হৈছে, এই দূৰত্ব চন্দ্ৰ আৰু পৃথিৱীৰ দূৰত্বৰ প্ৰায় তিনি গুণ। চিলিকন আৰু এলুমিনিয়ামৰ আৱৰণযুক্ত কাপ্টনেৰে নিৰ্মিত এখন ডাঙৰ চানশ্বিল্ডে (sunshield) ইয়াৰ আইনা আৰু অন্য সঁজুলিবোৰৰ উষ্ণতা ৫০ কেলভিন (−২২৩° চেলচিয়াছ; −৩৩৭° ফাৰেণহাইট)ৰ তলত ৰাখিব।\nএই দূৰবীনটোৰ নাম ১৯৬১ চনৰ পৰা ১৯৬৮ চনলৈ নাছাৰ প্ৰশাসক পদত থকা আৰু এপোলো কাৰ্যসূচীত এক অবিচ্ছেদ্য ভূমিকা পালন কৰা বিজ্ঞানী জেমছ ই ৱেবৰ (James E. Webb) নামেৰে নামকৰণ কৰা হৈছে।\n↑ "NASA JWST "Who are the partners in the Webb project?"". NASA. https://www.jwst.nasa.gov/faq.html#partners। আহৰণ কৰা হৈছে: 18 November 2011. এই প্ৰবন্ধত এই উৎসৰ পৰা পাঠ অন্তৰ্ভুক্ত কৰা হৈছে, যি ৰাজহুৱা ক্ষেত্ৰত আছে।\n↑ Clark, Stephen [@StephenClark1] (23 December 2021). "The exact launch mass of the James Webb Space Telescope: 6161.4 kilograms. That figure includes 167.5 kg of hydrazine and 132.5 kg of dinitrogen tetroxide for the propulsion system.". https://twitter.com/StephenClark1/status/1473999069706129419। আহৰণ কৰা হৈছে: 23 December 2021.\n↑ "JWST Orbit". Space Telescope Science InstituteJWST User Documentation. https://jwst-docs.stsci.edu/jwst-observatory-characteristics/jwst-orbit। আহৰণ কৰা হৈছে: 25 December 2021.\n↑ "James Webb Space Telescope". ESA eoPortal. https://directory.eoportal.org/web/eoportal/satellite-missions/j/jwst। আহৰণ কৰা হৈছে: 29 June 2015. [বিসংগতিপূৰ্ণ উৎস]\n↑ "JWST Telescope". James Webb Space Telescope User Documentation. Space Telescope Science Institute. 23 December 2019. https://jwst-docs.stsci.edu/jwst-observatory-hardware/jwst-telescope। আহৰণ কৰা হৈছে: 11 June 2020. এই প্ৰবন্ধত এই উৎসৰ পৰা পাঠ অন্তৰ্ভুক্ত কৰা হৈছে, যি ৰাজহুৱা ক্ষেত্ৰত আছে।\n↑ "About the James Webb Space Telescope". https://jwst.nasa.gov/about.html। আহৰণ কৰা হৈছে: 13 January 2012. এই প্ৰবন্ধত এই উৎসৰ পৰা পাঠ অন্তৰ্ভুক্ত কৰা হৈছে, যি ৰাজহুৱা ক্ষেত্ৰত আছে।\n↑ "How does the Webb Contrast with Hubble?". NASA. https://jwst.nasa.gov/comparison.html। আহৰণ কৰা হৈছে:4December 2016. এই প্ৰবন্ধত এই উৎসৰ পৰা পাঠ অন্তৰ্ভুক্ত কৰা হৈছে, যি ৰাজহুৱা ক্ষেত্ৰত আছে।\n↑ "ESA JWST Timeline". http://sci.esa.int/science-e/www/object/index.cfm?fobjectid=33148। আহৰণ কৰা হৈছে: 13 January 2012. এই প্ৰবন্ধত এই উৎসৰ পৰা পাঠ অন্তৰ্ভুক্ত কৰা হৈছে, যি ৰাজহুৱা ক্ষেত্ৰত আছে।\n↑ During, John. "The James Webb Space Telescope". NASA. https://www.jwst.nasa.gov/। আহৰণ কৰা হৈছে: 31 December 2011. এই প্ৰবন্ধত এই উৎসৰ পৰা পাঠ অন্তৰ্ভুক্ত কৰা হৈছে, যি ৰাজহুৱা ক্ষেত্ৰত আছে।\n↑ Witze, Alexndra (23 July 2021). "NASA investigates renaming James Webb telescope after anti-LGBT+ claims. Some astronomers argue the flagship observatory – successor to the Hubble Space Telescope – will memorialize discrimination. Others are waiting for more evidence.". Nature খণ্ড 596 (7870): 15–16. doi:10.1038/d41586-021-02010-x. PMID 34302150. https://www.nature.com/articles/d41586-021-02010-x। আহৰণ কৰা হৈছে: 23 July 2021.\n"https://as.wikipedia.org/w/index.php?title=জেমছ_ৱেব_স্পেচ_টেলিস্কোপ&oldid=309610"ৰ পৰা অনা হৈছে\nএই পৃষ্ঠাখন ২৬ ডিচেম্বৰ, ২০২১ তাৰিখে ২৩:৫৭ বজাত অন্তিম সংশোধন কৰা হৈছিল।


দ্য ৱে'ল্থ অৱ নেশ্বন্স - অসমীয়া ৱিকিপিডিয়া\nস্কটলেণ্ড, গ্ৰেট ব্ৰিটেইন\nএন এনকুৱাইৰি ইণ্টু দ্য নেচাৰ এণ্ড কজেচ অৱ দ্য ৱে'ল্থ অৱ নেশ্বন্স (ইংৰাজী: An Inquiry into the Nature and Causes of the Wealth of Nations), বা চমুকৈ দ্য ৱে'ল্থ অৱ নেশ্বন্স (ইংৰাজী: The Wealth of Nations), হৈছে স্কটলেণ্ডৰ অৰ্থনীতিবিদ আৰু মানৱ দাৰ্শনিক এডাম স্মিথৰ আটাইতকৈ অধিক চৰ্চিত গ্ৰন্থ। ১৭৭৬ত প্ৰকাশিত এই গ্ৰন্থ বিশ্বৰ প্ৰথম এনে গ্ৰন্থসমূহৰ অন্যতম যিয়ে কোনো ৰাষ্ট্ৰৰ সম্পদ বৃদ্ধিৰ প্ৰক্ৰিয়াৰ ব্যাখ্যা কৰে। এই গ্ৰন্থ ধ্ৰুপদী অৰ্থনীতিৰ এক মূল কৰ্ম। ঔদ্যোগিক বিপ্লৱৰ আৰম্ভণিতে প্ৰকাশিত এই গ্ৰন্থত শ্ৰমৰ বিভজন, উৎপাদনক্ষমতা আৰু মুক্ত বজাৰৰ দৰে বিভিন্ন বিষয় সন্নিৱিষ্ট।\nদ্য ৱে'ল্থ অৱ নেশ্বন্স প্ৰকাশিত হৈছিল ১৭৭৬ চনৰ ৯ মাৰ্চত, স্কটিছ পুনৰ্জাগৰণ আৰু স্কটিছ কৃষি বিপ্লৱৰ মাজত। ই কাৰ্ল মাৰ্ক্স, ডেভিড ৰিকাৰ্ড'ৰ দৰে অনেক লেখকক প্ৰভাৱিত কৰাৰ লগতে কেইবাখনো চৰকাৰ আৰু কেইবাটাও সংগঠনক প্ৰভাৱিত কৰিবলৈও সক্ষম হ'ল। এই গ্ৰন্থই অনাগত ডেৰ শতিকাৰ বাবে অৰ্থনৈতিক বিচাৰ আৰু বিশ্লেষণত বিশেষ ভূমিক গ্ৰহণ কৰিলে॥\nদ্য ৱে'ল্থ অৱ নেশ্বন্স ১৭ বছৰৰ টোকা আৰু পূৰ্বৰ কৰ্মৰ ওপৰত আধাৰিত, যি সেই সময়ৰ বিভিন্ন অৰ্থনীতিবিদৰ সৈতে বাৰ্তালাপেৰে প্ৰভাৱিত। স্মিথে গ্ৰন্থখন তৈয়াৰ কৰিবলৈ প্ৰায় ১০ বছৰ সময় ল'লে। ফল আছিল এনে এক গ্ৰন্থ যাৰ উদ্দেশ্য আছিল পুৰণিৰ ঠাইত নতুন অৰ্থনৈতিক চিন্তাৰ আধাৰত প্ৰয়োগাত্মক দিগ্‌দৰ্শন প্ৰদান কৰা। এই গ্ৰন্থই অৰ্থনীতিবিদ, ৰাজনীতি বিজ্ঞানী, গণিতজ্ঞ, জীৱবিজ্ঞান আদি অনেক বিষয়ৰ পণ্ডিতক প্ৰভাৱিত কৰিছিল। অৰ্থনীতিৰ বাবে বিশেষকৈ, এই গ্ৰন্থই চিহ্নিত কৰিছিল এনে এক দৃশ্যপট পৰিৱৰ্তন, যি পদাৰ্থ বিজ্ঞানৰ প্ৰিনকিপিয়া মেথেমেটিকা, ৰসায়ন বিজ্ঞানৰ ট্ৰেইটে এলিমেণ্টইৰে দ্যে কাইমে' আৰু জীৱবিজ্ঞানৰ অৰিজিন অৱ স্পিচিজৰ প্ৰভাৱৰ সৈতে তুলনীয়।\n↑ Smith, Adam (2008) . "Note on the Text". An Inquiry into the Nature and Causes of the Wealth of Nations: A Selected Edition. Oxford University Press. পৃষ্ঠা. 31. ISBN 978-0191504280. https://books.google.com/books?id=SwFYIf_E1CIC&pg=PA31.\n↑ See Smith, Adam (1776). An Inquiry into the Nature and Causes of the Wealth of Nations. 1 (1 সম্পাদনা). প্ৰকাশক London: W. Strahan. https://books.google.com/books?id=C5dNAAAAcAAJ&pg=PP7#v=onepage&q&f=true। আহৰণ কৰা হৈছে: 2012-12-07. , volume2via Google Books\n"https://as.wikipedia.org/w/index.php?title=দ্য_ৱে%27ল্থ_অৱ_নেশ্বন্স&oldid=276978"ৰ পৰা অনা হৈছে\nএই পৃষ্ঠাখন 14 মে' 2021 তাৰিখে ০১:৩৮ বজাত অন্তিম সংশোধন কৰা হৈছিল।


চাংসাৰিত আৰক্ষী থানাৰ সন্মুখত ৰাজপথত যুৱতীক চুৰিকাঘাত...– News18 assam\nKnife Attack: পাশৱিক, নৃশংস, অমানৱীয় ! ধেমাজিৰ পিছত এইবাৰ চাংসাৰি ! আৰক্ষী থানাৰ সন্মুখত ৰাজপথত যুৱতীক চুৰিকাঘাত...\nKnife Attack: গুৱাহাটী মহানগৰীৰ সমীপৰ চাংসাৰি (Changsari)ৰ ৰাজপথত চুৰিৰে উপৰ্যুপৰি আক্ৰমণ এগৰাকী যুৱতীক। চাংসাৰি থানাৰ সন্মুখতে সংঘটিত হ'ল গাৰ নোম শিয়ৰি উঠা এই বৰ্বৰ আক্ৰমণৰ ঘটনা।\nLast Updated : August 26, 2021, 15:37 IST\nKnife Attack: ধেমাজিৰ (Dhemaji) নন্দিতা শইকীয়াৰ হত্যাকাণ্ডৰ ঘটনাত শোকস্তব্ধ ৰাজ্যবাসী। নন্দিতাৰ মৃত্যুৰ ২৪ ঘণ্টা পাৰ হোৱা নাই, পুনৰ ৰাজপথত চুৰিকাঘাত যুৱতীক। ৰাজপথত চুৰীৰে পাশৱিক আক্ৰমণ এগৰাকী অসহায় যুৱতীক।\nএইবাৰ ঘটনাৰ স্থান গুৱাহাটী মহানগৰীৰ সমীপৰ চাংসাৰি (Changsari)। ৰাজপথত চুৰিৰে উপৰ্যুপৰি আক্ৰমণ এগৰাকী যুৱতীক আৰু নীৰৱ দৰ্শক হৈ থাকিল উপস্থিত লোক। চাংসাৰি থানাৰ সন্মুখতে সংঘটিত হ'ল গাৰ নোম শিয়ৰি উঠা এই বৰ্বৰ আক্ৰমণৰ ঘটনা।\nসময় তেতিয়া বিয়লি ৫ বাজিছিল। দৰং পানবাৰীৰ এগৰাকী যুৱতীলৈ যেন নামি আহিছিল কালসন্ধ্যা। ইমৰাণ হুছেইন নামৰ নৰপিশাচে প্ৰলোভনেৰে চাংসাৰিলৈ মাতি আনিছিল যুৱতীগৰাকীক আৰু উপস্থিত হোৱাৰ পিছতেই মাংসৰ দোকানত কৰ্মৰত ইমৰাণে পেটত সোমাই দিছিল চুৰী। নিমিষতে লাগিল হুৱাদুৱা । লগে লগে আক্ৰমণকাৰী দৌৰি গৈ চাংসাৰি থানাত আত্মসমৰ্পণ কৰে । দৰং দলগাঁৱৰ ইমৰাণ হুছেইনে পোন্ধৰ দিন পূৰ্বে চাংসাৰিৰ এখন কচাই খানাত কামত সোমাইছিল। ইমৰাণে বুধবাৰে ধনৰ প্ৰলোভনেৰে দৰং পানবাৰীৰ পৰা যুৱতীগৰাকীক মাতি আনিছিল বুলি অভিযোগ উত্থাপন হৈছে।\nসংকটজনক অৱস্থাত যুৱতীগৰাকীক লগে লগে ভৰ্তি কৰোৱা হয় তোলাৰাম বাফনা চিকিৎসালয়ত আৰু স্বাস্থ্যৰ অধিক অৱনতি ঘটাত GMCHত ভৰ্তি কৰা হয় । সম্প্ৰতি GMCHৰ বিচনাত জীৱন মৃত্যুৰ সৈতে যুজিছে যুৱতীগৰাকী। চাংসাৰি আৰক্ষীয়ে ঘটনাক লৈ আৰম্ভ কৰিছে তদন্ত। সংগ্ৰহ কৰিছে ঘটনা সংঘটিত স্থানৰ সমীপৰ বাজৈ হোটেলত থকা চি চি কেমেৰাৰ ফুটেজ।\nআৰক্ষী থানাৰ সন্মুখতে কেনেকৈ সংঘটিত হ'বলৈ পালে এই নৃশংস ঘটনা ? ঘটনাৰ পিছতেই অঞ্চলবাসীৰ মাজত সৃষ্টি হৈছে তীব্ৰ প্ৰতিক্ৰিয়াৰ। এনেদৰেই ৰাজ্যত সংঘটিত হৈছে ইটোৰ পিছত সিটো যুৱতী আক্ৰমণৰ ঘটনা।\nFirst published: August 26, 2021, 15:24 IST\nAssam Womanknife attackwoman safety


Fuseal H in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fuseal H ar byavahar, ppali, parshwakriya, upkaar, kriya-pratikriya aaru satarkatabani\nFuseal H की जानकारी\nFuseal H ৰ লাভ আৰু ব্যৱহাৰসমূহ- Fuseal H Benefits & Uses in Assamese- Fuseal H ar laabh aaru byavaharsamuh\nFuseal H ৰ পালি আৰু সেয়া কেনেদৰে ল'ব- Fuseal H Dosage & How to Take in Assamese - Fuseal H ar paali aaru xeya kenedore lobo\nFuseal H ৰ পাৰ্শ্চক্ৰিয়াসমূহ- Fuseal H Side Effects in Assamese- Fuseal H ar parshwakriyasamuh\nFuseal H সংক্ৰান্ত সতৰ্কতাবাণীসমূহ- Fuseal H Related Warnings in Assamese- Fuseal H xonkranta xatarkatabanisamuh\nঅইন দৰৱৰ সৈতে Fuseal Hৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fuseal H with Other Drugs in Assamese- Oinor xoite Fuseal H ar gurutor kriya-pratikriya\nFuseal H মতভেদসমূহ- Fuseal H Contraindications in Assamese- Fuseal H nishedhsamuh\nFuseal H ৰ বিষয়ে সততে সোধা প্ৰশ্নসমূহ- Frequently asked Questions about Fuseal H in Assamese- Fuseal H ar bikhoye satate xodha prashnasamuh\nখাদ্য আৰু মদৰ সৈতে Fuseal H ক্ৰিয়া-প্ৰতিক্ৰিয়া- Fuseal H Interactions with Food and Alcohol in Assamese- khadya aaru modor xoite Fuseal H kriya-pratikriya\nFuseal H ৰ লাভ আৰু ব্যৱহাৰসমূহ - Fuseal H Benefits & Uses in Assamese - Fuseal H ar laabh aaru byavaharsamuh\nFuseal H তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFuseal H ৰ পালি আৰু সেয়া কেনেদৰে ল'ব - Fuseal H Dosage & How to Take in Assamese - Fuseal H ar paali aaru xeya kenedore lobo\nFuseal H-ৰ উপাদানসমূহ - Fuseal H Active Ingredients in Assamese - Fuseal H-ar upadaansamuh\nFuseal H ৰ পাৰ্শ্চক্ৰিয়াসমূহ - Fuseal H Side Effects in Assamese - Fuseal H ar parshwakriyasamuh\nগৱেষণাৰ ভিত্তিত, Fuseal H ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFuseal H সংক্ৰান্ত সতৰ্কতাবাণীসমূহ - Fuseal H Related Warnings in Assamese - Fuseal H xonkranta xatarkatabanisamuh\nFuseal H-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFuseal H গৰ্ভৱতী মহিলাৰ বাবে সুৰক্ষিত।\nFuseal H-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFuseal H ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Fuseal H কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Fuseal H গ্ৰহণ কৰিব পাৰে।\nযকৃতত Fuseal H কি প্ৰভাৱ দেখা গৈছে?\nকলিজাত Fuseal Hৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nহৃদযন্ত্ৰৰ ক্ষেত্ৰত Fuseal H ৰ কি প্ৰভাৱ দেখা গৈছে?\nFuseal Hৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Fuseal Hৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fuseal H with Other Drugs in Assamese - Oinor xoite Fuseal H ar gurutor kriya-pratikriya\nFuseal H তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFuseal H মতভেদসমূহ - Fuseal H Contraindications in Assamese - Fuseal H nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fuseal H লোৱা অনুচিত যাতে -\nFuseal H ৰ বিষয়ে সততে সোধা প্ৰশ্নসমূহ - Frequently asked Questions about Fuseal H in Assamese - Fuseal H ar bikhoye satate xodha prashnasamuh\nএই Fuseal H-এ অভ্য়াস বা নিচাৰ সৃষ্টি কৰে নেকি?\nনহয়, Fuseal H লোৱাটোৱে কোনো আসক্তিৰ সৃষ্টি নকৰে।\nFuseal H য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Fuseal H লোৱাটো নিৰাপদ।\nনহয়, Fuseal Hয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Fuseal H ক্ৰিয়া-প্ৰতিক্ৰিয়া - Fuseal H Interactions with Food and Alcohol in Assamese - khadya aaru modor xoite Fuseal H kriya-pratikriya\nখাদ্য আৰু Fuseal Hৰ ক্ৰিয়া-প্ৰতিক্ৰিয়া\nখাদ্যৰ সৈতে Fuseal H লোৱাটোৱে একো সমস্যাৰ সৃষ্টি নকৰে।\nমদ আৰু Fuseal Hৰ মাজৰ প্ৰতিক্ৰিয়া\nFuseal Hৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nFuseal H ৰ অনুকল্প - Substitutes for Fuseal H in Assamese\nআপুনি বা আপোনাৰ পৰিয়ালৰ কোনোবাই Fuseal H লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fuseal H ব্যৱহাৰ কৰিছিল নেকি?\nআপুনি কিমান পৰিমাণে Fuseal H সেৱন কৰিছিল?\nআপুনি Fuseal H ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fuseal H সেৱন কৰে?


সামূহিক তথ্যচিত্ৰ আৰু ডিজিটেল অন্তৰ্ভুক্তিকৰণ - মনস্বিনী মহন্ত - সাহিত্য ডট অৰ্গ\n১৯৫০-৬০ৰ দশকত কম ওজনৰ লগতে সহজতে ব্যৱহাৰ কৰিব পৰা কেমেৰা তথা অন্যান্য দৃশ্যগ্ৰহণৰ সজুঁলিবোৰ সুলভ মূল্যত বজাৰত উপলব্ধ হোৱাৰ সমান্তৰালভাৱে ফৰাচী নব্য তৰংগ আৰু ইটালীয়ান নব্য বাস্তৱবাদৰ দৰে বৌদ্ধিক কচৰতৰ ধাৰাসমূহৰ উপস্থিতিৰ প্ৰভাৱত, ইউৰোপ আৰু আমেৰিকাৰ ক্ষেত্ৰবিশেষে দৃশ্য-শ্ৰাব্যিক লেখীকৰণৰ কিছুসংখ্যক কালজয়ী প্ৰচেষ্টা ব্যক্তিগত স্তৰত হাতত লোৱা হৈছিল। ৰীলৰ পৰা আহি ডিজিটেল পৃথিৱীৰ বিপ্লৱে দৃশ্য-শ্ৰাব্য মাধ্যমৰ লেখীকৰণৰ প্ৰক্ৰিয়াবোৰ আৰু কম খৰচী কৰি দিয়াৰ লগে লগে বৰ্তমান সময়ত বিশ্বযুৰি এনেধৰণৰ ব্যক্তি পৰ্যায়ৰ লেখীকৰণৰ প্ৰচেষ্টা অতি সুলভ হৈ পৰিছে। চিনেমেটিক কথনৰীতিৰ প্ৰতি আগ্ৰহী বহুতো ন-কথকে আজি নিজৰ কাহিনীসমূহ বা নিজে কথনযোগ্য বুলি ভবা কাহিনীসমূহ ক’বলৈ অত্যন্ত কম খৰচী আৰু সহজবোধ্য দৃশ্য-শ্ৰাব্য মাধ্যমসমূহকে চয়ন কৰিছে আৰু ইণ্টাৰনেটৰ পৃথিৱীত এনে চিনেমেটিক আলেখৰ ভাইৰেল প্ৰসাৰতে ইয়াৰ প্ৰতিফলন বাৰুকৈয়ে চকুত পৰিছে। ডিজিটেল তথা নব্য মাধ্যমৰ এই উত্তৰণে, অনাদি কালৰ পৰা মানৱ সমাজত কাম কৰি থকা সামূহিক গণমাধ্যমৰ ক্ষেত্ৰখন( community media)তো প্ৰভাৱ বিস্তাৰ কৰিছে। এই প্ৰবন্ধটোত সামূহিক গণ মাধ্যমৰ পাৰম্পৰিক ক্ষেত্ৰখনত ডিজিটেল মাধ্যমৰ প্ৰভাৱৰ পৰিপ্ৰেক্ষিতত এনে চিনেমেটিক কথনৰীতি, বিশেষভাৱে তথ্যচিত্ৰই আনিব পৰা সম্ভাব্য সামাজিক উত্তৰণ সন্দৰ্ভত আলোকপাত কৰা হৈছে।\nচিনেমেটিক কথনৰীতিৰ কথা আলোচনা কৰিলে আমি সাধাৰণতে সকলোধৰণৰ চিনেমা প্ৰচেষ্টা বা দৰ্শন অভিজ্ঞতাকে সূচাও যদিও এই প্ৰবন্ধৰ ক্ষেত্ৰত বিশেষকৈ তথ্যচিত্ৰৰ কথাহে আলোচনাৰ আওটালৈ অনা হৈছে। চিনেমা ইতিহাসৰ সবাটোকৈ পুৰণি তথা আটাইতকৈ বেছি চৰ্চিত-সম্পৰিক্ষিত ক্ষেত্ৰখনেই হৈছে তথ্যচিত্ৰ। লুমিয়াৰ ভ্ৰাতৃদ্বয়ে উনবিংশ শতিকাৰ শেষভাগৰ পৰা যিসমূহ দৃশ্য-শ্ৰাব্য পৰীক্ষাৰে বিশ্ব চলচ্চিত্ৰ ইতিহাসৰ সূচনা কৰিছিল, সেইসমূহকো সহজভাৱে চুটি আৰু নিৰ্বাক তথ্যচিত্ৰই বুলিব পৰা যায়। কাহিনীচিত্ৰ, চিনেমা চৰ্চাৰ ক্ষেত্ৰখনত বহু পিছৰ কালৰ সংযোজন। আনকি হলীউড তথা ইয়াৰ অনুকৰণত বিশ্বৰ অন্যান্য ঠাইসমূহতো সৃষ্টি হোৱা বক্সঅফিচ কেন্দ্ৰিক ব্যৱসায়িক আৰ্হিটোৱে কাহিনী চিত্ৰৰ হাতত ধৰি চিনেমাৰ জগতখনত খোপনি পুটি উত্থান আৰু প্ৰসাৰণ যাত্ৰা আৰম্ভ কৰাৰ পিছতো তথ্যচিত্ৰৰ চৰ্চাই, সমাজজীৱনৰ বিভিন্ন অনুসংগৰ বাস্তৱসন্মত প্ৰতিলেখনৰ মাধ্যমত, স্বকীয়তাৰে গুৰুত্ব বজাই ৰাখিবলৈ সক্ষম হয়।\nকিম্বদন্তী স্কটিচ তথ্যচিত্ৰ নিৰ্মাতাজন গিয়েৰ্চনে ৰবাৰ্ট ফ্লাহাৰ্টিৰ ‘ম’না’ শীৰ্ষক চিনেমাখনৰ বিষয়ে আলোচনা কৰোঁতে তথ্যচিত্ৰৰ ইংৰাজী documentary প্ৰতিশব্দটো পোনপ্ৰথমবাৰৰ বাবে ব্যৱহাৰ কৰিছিল। সকলো চিনেমাই এক নিৰ্দিষ্ট সমাজ জীৱনকে প্ৰতিনিধিত্ব কৰে যদিও, তথ্যচিত্ৰৰ ক্ষেত্ৰত এই সম্পৰ্ক অধিক পোনপটীয়া। জন গিয়েৰ্চনৰ তথ্যচিত্ৰসমূহৰ বিষয়ে আলোচনা কৰোঁতে ডেনিচ ডি নিটোৱে তথ্যচিত্ৰ আৰু এইসমূহৰ সমাজৰ সৈতে তিনিতৰপীয়া সম্পৰ্কৰ বিষয়ে উল্লেখ কৰিছিল-১) সামাজিক বৰ্ণনাৰ কাৰণে তথ্যচিত্ৰ ২) সামাজিক সমালোচনাত্মক তথ্যচিত্ৰ আৰু ৩) সামাজিক প্ৰতিবাদৰ কাৰণে নিৰ্মিত তথ্যচিত্ৰ। পামেলা য়েটচ আৰু পাকো ডে অনিচে তেখেতসকলৰ গৱেষণা লেখনি Reflections on Getting Real: Debunking Five Myths That Divide Usত তথ্যচিত্ৰ নিৰ্মাতাৰ সামাজিক দায়বদ্ধতা তথা তেখেতসকলৰ সৃষ্টিৰ বিশ্বজনীনতা সম্পৰ্কে উল্লেখ কৰি কৈছে যে, ‘We give equal weight to being artists as well as human rights defenders. We know that as we get better and better as artists, we create wider audiences with far greater impact…Our canvas is global; our palette, the human condition.’\nসামূহিক গণ মাধ্যম আৰু বিভাজিত সবলীকৰণ\nউন্নয়নশীল ৰাষ্ট্ৰসমূহত ‘ICT for development’, ‘Rural market e-hub’, ‘E-Choupal’ৰ দৰে ইণ্টাৰনেট বা নব্য গণমাধ্যমৰ মঞ্চসমূহ ব্যৱহাৰ কৰি আৰম্ভ কৰা উন্নয়নমুখী প্ৰকল্পসমূহৰ বিফলতাৰ আঁৰৰ এটা মুখ্য কাৰণ হৈছে ডিজিটেল বিভাজন। এতিয়া যেতিয়া আমি ডিজিটেল বিভাজনৰ কথা কওঁ, ইয়াৰ তিনিটি মুখ্য দিশ থাকে-\nপ্ৰযুক্তিগত বা উপযোগিতাজনিত বিভাজন\nঅৰ্থনৈতিক কাৰণজনিত বিভাজন\nসামাজিক বা সবলীকৰণজনিত বিভাজন।\nসাক্ষৰতাৰ অভাৱৰ ফলত, বিশেষকৈ ইলেক্ট্ৰনিক সাক্ষৰতাৰ অভাৱত প্ৰযুক্তিগত দিশৰ ডিজিটেল বা ইলেক্ট্ৰনিক বিভাজনৰ সৃষ্টি হোৱাৰ বিপৰীতে ডিজিটেল বিভাজনৰ সামাজিক দিশটোৰ বিভিন্ন সমাজ-মনস্তাত্বিক তথা ৰাজনৈতিক কাৰণ থাকে। এই কাৰণসমূহৰ সমাজৰ সকলো স্তৰতে অবাধ অৱস্থিতিৰ পৰিপ্ৰেক্ষিতত, মহিলাৰ লগতে সমাজৰ অন্যান্য প্ৰান্তীয় অৱস্থিতিৰ গোট অথবা পৰিচিতিসমূহে অধিক পৰিমাণে ডিজিটেল বিভাজনৰ সন্মুখীন হয়। আমেৰিকা যুক্তৰাষ্ট্ৰৰ নাৰীজনিত বিষয়ৰ বিভাগ, ইউ এন ৱমেন আৰু ৱৰ্ল্ড পাল্চ সংস্থাই প্ৰস্তুত কৰা এক প্ৰতিবেদনত প্ৰকাশ পাইছিল যে ডিজিটেল বিভাজনৰ মাজত এক লৈংগিক বিভাজনেও সামাজিক দিশত কাম কৰে। পুৰুষৰ তুলনাত ইণ্টাৰনেট বা নব্য গণ মাধ্যমৰ ব্যৱহাৰ আৰু উপযোগিতাৰ ক্ষেত্ৰত মহিলাৰ অংশগ্ৰহণ ২৫শতাংশ কম বুলি উল্লিখিত প্ৰতিবেদনত দাখিল কৰা বিশ্বজোৰা পৰিসংখ্যাই সূচাইছে। উপ-চাহাৰীয় আফ্ৰিকা আৰু এছিয়াৰ কিছুসংখ্যক দেশত এই পাৰ্থক্যৰ পৰিসাংখ্যিক লেখ ৪০শতাংশলৈকে বৃদ্ধি হোৱাও পৰিলক্ষিত হৈছে।\nঅৰ্থনৈতিক বিভাজন আৰু প্ৰযুক্তিগত বিভাজন অৰ্থনৈতিক উন্নয়ন আৰু ঔদ্যোগিকীকৰণৰদ্বাৰা ৰোধিব পাৰিব বুলি বিশ্বাস কৰিব পাৰিলেও, সামাজিক বিভাজন বা সবলীকৰণৰ ক্ষেত্ৰত আহি পৰা পাৰ্থক্য নোহোৱা কৰাটো যথেষ্ট কঠিন হৈ পৰে। এইখিনিতে সামূহিক গণমাধ্যমসূহৰ প্ৰসংগটো আকৌ তাৎপৰ্যপূৰ্ণভাৱে আহি পৰে।\nপাৰম্পৰিকভাৱে ব্যৱহৃত সামূহিক গণ মাধ্যমসমূহ যেনে লোক নাট আৰু নৃত্য, গীতি ইত্যাদি ব্যতিৰেকে যোৱাটো শতিকাৰ পৰা ৰেডিঅ’ই বিভিন্ন উন্নয়নকামী, সচেতন সামাজিক গোটসমূহৰ কাৰণে মূল সূঁতিৰ গণমাধ্যমসমূহৰ বিপৰীতে এক বিকল্পৰ সন্ধান দিছে। ডিজিটেল সন্নিবিষ্টকৰণ (digital inclusion)ৰ ক্ষেত্ৰতো সামূহিক ৰেডিঅ’ ব্যৱস্থাসমূহে ভাৰতবৰ্ষ, নেপাল, বাংলাদেশ, পাকিস্তান ইত্যাদি এছীয় আৰু উগাণ্ডা, মালি, লিম্প’প’ ইত্যাদি আফ্ৰিকান ৰাষ্ট্ৰসমূহত এক বিশেষ স্থান দখল কৰিবলৈ সক্ষম হৈছে। প্ৰযুক্তিগত, ব্যৱহাৰিক অথবা উপযোগিতা জনিত তথা অৰ্থ-সামাজিক সকলো বিভাজনৰ ক্ষেত্ৰতে সামূহিক ৰেডিঅ’ কেন্দ্ৰসমূহৰ কাৰ্যপ্ৰণালী, বিভাজন বিমুখী খোজ পেলোৱাত সহায়ক হিচাপে প্ৰতিপন্ন হৈছে। . ক্ষুদ্ৰ পৰিসৰৰ গণমাধ্যমৰ গোট হিচাপে এই ৰেডিঅ’ কেন্দ্ৰসমূহে স্থানীয় সমস্যাসমূহৰ চৰ্চা তথা সমাধানৰ ক্ষেত্ৰত অংশগ্ৰহণকাৰী অনুসংগ (participatory element) হিচাপে কাম কৰি আহিছে।\nইউনেস্ক’ৰ মত অনুযায়ী সামূহিক গণমাধ্যমৰ উপস্থিতি আৰু সঘন চৰ্চাই এখন ঠাইত গণ মাধ্যমৰ বহুধা বিভক্ত আৰু গণতান্ত্ৰিক উপস্থিতিৰে ইংগিত কৰে। আৰু এনে উপস্থিতিৰ ফলত মুকলি বিতৰ্ক, আলোচনা তথা এক স্বচ্ছ সামাজিক পৰিবেশৰ সূচনা হয়। এইসমূহ গণমাধ্যমে কণ্ঠহীন প্ৰান্তীয় অৱস্থিতিসমূহকো কণ্ঠদান কৰে। ফলত এনে গণমাধ্যমে প্ৰযুক্তিগত, অৰ্থনৈতিক তথা সামাজিক সকলো দিশৰ পৰাই ডিজিটেল বিভাজন প্ৰতিৰোধ কৰিবলৈ সক্ষম হয়।\nসামূহিক তথ্যচিত্ৰ: এক নতুন দৃষ্টিভংগী\nসামূহিক গণমাধ্যমৰে এক দিশ হিচাপে তথ্যচিত্ৰৰ প্ৰসংগলৈ আকৌ ঘূৰি অহা যাওক। যদিওবা সাধাৰণতে সামূহিক গণমাধ্যমৰ নতুন ক্ষেত্ৰ বুলিলে ৰেডিঅ’ৰ বিষয়টোৱেই সঘনে চৰ্চিত হয়, কিন্তু দৃশ্য-শ্ৰাব্য প্ৰকল্পসমূহেও এইক্ষেত্ৰত উল্লেখযোগ্য ভূমিকা পালন কৰে। ১৯৬০চনত দৃশ্য-শ্ৰাব্য মাধ্যমৰ যোগেদিয়েই কানাডাত সামূহিক গণমাধ্যমৰ সূচনা হৈছিল। চ’নীৰ পৰ্টা-পেক কেমেৰাৰ উদ্ভাৱনৰ লগে লগে সূচনা হোৱা চিনেমেটিক লেখীকৰণৰ নতুন যুগটোত ফ্ৰেডৰিক ৱাইজমেনে ‘ডাইৰেক্ট চিনেমা’ পদ্ধতি প্ৰয়োগ কৰি ‘হাইস্কুল’ শীৰ্ষক কালজয়ী তথ্যচিত্ৰখন নিৰ্মাণ কৰাৰ সেই সময়তে কানাডীয়ান ছবিনিৰ্মাতা বনী ক্লেইন আৰু ডৰথী হেনাৰ্টলিয়ে পৰিৱৰ্তনৰ কাৰণে দৃশ্য-শ্ৰাব্য প্ৰযুক্তিৰ ব্যৱহাৰ কৰি স্থানীয় আৰু সমুদায়ভিত্তিক নাগৰিক সমস্যাসমূহলৈ সংশ্লিষ্ট কৰ্তৃপক্ষৰ দৃষ্টি আকৰ্ষণ কৰিছিল। কানাডাৰ নেশ্যনেল ফিল্ম বৰ্ডে আয়োজন কৰা পৰিৱৰ্তনমুখী প্ৰকল্পৰ বেনাৰত ক্লেইন আৰু হেনাৰ্টিলিয়ে পিছলৈ থলুৱা যুৱচামক প্ৰশিক্ষণ দি, তেওঁলোকৰ সক্ৰিয় অংশগ্ৰহণৰে স্থানীয় আৰ্থ-সামাজিক বিষয়ভিত্তিক কিছুসংখ্যক তথ্যচিত্ৰ নিৰ্মাণ কৰি উলিয়াইছিল।\nসাম্প্ৰতিক সময়ত প্ৰযু্ক্তিগত উত্তৰণে হাতৰ তলুৱাতে দৃশ্যগ্ৰহণৰ পৰা সম্পাদনালৈকে সকলো ব্যৱস্থা সুলভ কৰি দিয়াৰ পিছত এনেধৰণৰ সামূহিক চিনেমেটিক আলেখৰ সংখ্যা অভূতপূৰ্বভাৱে বৃদ্ধি পাইছে। যদি এই পৰিঘটনাটিক ডেনিছ ডি নিটোৰ উল্লিখিত তথ্যচিত্ৰৰ শ্ৰেণীবিভাজনৰ আওটালৈ আনি চোৱা হয়, তেন্তে এনেধৰণৰ সামূহিক চিনেমেটিক আলেখসমূহ নিটোৰ তিনিতৰপীয়া শ্ৰেণীবিভাজনৰ অন্ততঃ এটাত সন্নিবিষ্ট হোৱা চকুত পৰে। স্থানীয়ভাৱে উদ্ভূত আৰু অনুভূত সামাজিক পৰিঘটনাৰ বৰ্ণনা, সমালোচনা অথবা এইসমূহৰ বিৰূদ্ধে প্ৰতিবাদ এই আলেখসমূহত কৰা দেখা যায়। আৰু এনে কৰোঁতে ছবি নিৰ্মাণ কৰোঁতাসকলে তিনিও প্ৰকাৰৰ বিভাজনৰে প্ৰথমতে সন্মুখীন হয় আৰু তাৰপিছত ক্ৰমাগতভআৱে তেনে বিভাজন ওফৰাই থিয় হ’বলৈয়ো সক্ষম হয়।\nতেওঁলোকৰ তথ্যচিত্ৰ: তেওঁলোকৰ কণ্ঠৰ অন্তৰ্ভুক্তিকৰণ\nসামূহিক গণমাধ্যমৰ দৃশ্য-শ্ৰাব্য প্ৰবিষ্টিটোৰ সফলতাৰ এক উদাহৰণ প্ৰবন্ধটোৰ এই অংশত আলোচনা কৰিবলৈ ওলাইছোঁ। আহমেদাবাদৰ দৃষ্টি নামৰ মিডিয়া সংস্থাটিয়ে ভাৰতবৰ্ষত সামূহিক তথ্যচিত্ৰ নিৰ্মাণ আৰু সামূহিক গণ মাধ্যম হিচাপে ইয়াৰ ব্যৱহাৰৰ ক্ষেত্ৰখনত কচ্ছ মহিলা বিকাশ মঞ্চ আথবা KMVS, Area Networking and Development Initiatives (ANANDI), কৰ্ণাটকৰ IT for Change ইত্যাদি বিভিন্ন স্বেচ্ছাসেৱী গোটসমূহ ৰ লগত একগোট হৈ কিছুমান দূৰদৰ্শী পদক্ষেপ গ্ৰহণ কৰিছে। এই পদক্ষেপসমূহৰ ভিতৰত গণমাধ্যমৰ ব্যৱহাৰৰ বাবে কৌশলগত প্ৰশিক্ষণ প্ৰদান, তথ্যচিত্ৰ নিৰ্মাণৰ প্ৰশিক্ষণ, অনাতাঁৰ ব্যৱস্থা পৰিচালনাৰ প্ৰশিক্ষণ ইত্যাদিবোৰ উল্লখযোগ্য। KMVSৰ নাৰীৰদ্বাৰা পৰিচালিত সামূহিক অনাতাঁৰ ব্যৱস্থাৰ প্ৰকল্পটোৰ সফল পৰিচালনাতো এওঁলোকৰ প্ৰভুত অৱদান আছে। ANANDIৰ ডাং অঞ্চলত চলি থকা সামূহিক অনাতাঁৰ ব্যৱস্থা আৰু তথ্যচিত্ৰ নিৰ্মাণৰ প্ৰকল্পসমূহতো দৃষ্টিৰ কাৰিকৰী প্ৰশিক্ষণ আৰু সহযোগে এক বিশেষ ভূমিকা পালন কৰিছে।\nএটা সাধাৰণ ম’বাইল বাৰ্তাৰ মাধ্যমত সামাজিকভাৱে পৰিত্যক্ত ব্যক্তি বা ব্যক্তিগোটসমূহৰ মূলসূঁতিত অন্তৰ্ভুক্তিকৰণৰ ঘটনাসমূহ ‘আঙুলিৰ টিপত অধিকাৰ’ৰ (হক মাৰো উংগৰী পৰ) ধাৰণাক বাস্তৱায়িত কৰিবলৈ দৃষ্টি, ANANDI আৰু KMVSৰ নিচিনা সংগঠনসমূহে গ্ৰহণ কৰা প্ৰচেষ্টাসমূহ ডিজিটেল অন্তৰ্ভুক্তিকৰণৰ (digital inclusion) ক্ষেত্ৰত তিনিতৰপীয়া বিভাজন প্ৰতিহত কৰা সাফল্যৰ এক উদাহৰণ বুলিব পাৰি। এটা বিশেষ ঘটনা এইখিনিতে উদাহৰণ হিচাপে উনুকিয়াব বিচাৰিছোঁ। ২০১৪চনত গুজৰাটৰ ভাৱনগৰ জিলাৰ শীহোৰ অঞ্চলত ঘটা এই ঘটনাটি পোনতে সৰ গাঁৱৰ এগৰাকী দলিত মহিলাৰ ব্যক্তিগত শ্ৰেণী উত্থান(? )ৰ পৰিঘটনা হিচাপেই পৰিগণিত হৈছিল, কিন্তু পিছলৈ ই এক সামূহিক শ্ৰেণী অন্তৰ্ভুক্তিকৰণৰ পৰিঘটনালৈ পৰ্যবসিত হৈছিল। সেইসময়ত ANANDIৰ সামূহিক বাৰ্তা প্ৰেৰণৰ প্ৰকল্পৰ মাধ্যমত শীহৰ অঞ্চলৰ বিভিন্ন গাওঁসমূহৰ মহিলাসকললৈ গ্ৰাম সভাৰ বাৰ্তা প্ৰেৰণ কৰা হৈছিল। এইখিনিতে মন কৰিবলগীয়া কথাটো হ’ল যে এই একক বাৰ্তা প্ৰসাৰৰ (Single message dissemination)ৰ কৰ্ম সম্পাদন কৰা মহিলাসকলৰ ক্ষেত্ৰতো, আনুষ্ঠানিক শিক্ষাৰ মানদণ্ডত, আটাইতকৈ শিক্ষিতাগৰাকীও মাত্ৰ দশম শ্ৰেণীৰ দেওনা গৰকাহে আছিল। সি যি নহওক ANANDIৰ বেনাৰত এই স্বল্পশিক্ষিত কিন্তু প্ৰযুক্তিগতভাৱে প্ৰশিক্ষিত তথা ব্যৱহাৰিক বিভাজনৰ ক্ষেত্ৰত সবলীকৃত এই মহিলা সকলে পঠিওৱা, এনে এক বাৰ্তাৰ মাধ্যমত সৰ গাঁৱৰ সৰিতা বেনে নিজৰ গাঁৱত হ’বলগীয়া গ্ৰামসভাৰ বিষয়ে জানিব পাৰিছিল। এই কথা নক’লেও হ’ব গাঁও পঞ্চায়তৰ সকলো ভোটদাতাৰ উপস্থিতিত হ‘বলগীয়া গ্ৰামসভালৈ সৰিতা বেনৰ দৰে দুতৰপীয়া ‘প্ৰান্তীয় পৰিচিতি’ৰ (জাতিগতভাৱে অস্পৃশ্য, তাতে আকৌ মহিলা! )জীৱসমূহক নিমন্ত্ৰণ কৰা হোৱা নাছিল। সেয়া গুজৰাটৰ সমাজব্যৱস্থাত এক নিতান্তই সাধাৰণ পৰিঘটনা হিচাপেই গ্ৰহণ কৰা হৈছিল। কিন্তু সৰিতা বেনো বেলেগ ধাতুৰে গঢ়া মানুহ আছিল, সেয়েহে তেওঁ অকলে এটা অসাধাৰণ কাম কৰিবলৈ আগবাঢ়ি গৈছিল। চৰপঞ্চ আৰু দুজনমান মুখিয়ালৰ (নক’লেও হ’ব কেওজনেই আছিল উচ্চ জাতৰ আৰু পুৰুষ) উপস্থিতিত হোৱা সেই গ্ৰামসভাত সৰিতাবেনৰ উপস্থিতিয়ে সৃষ্টি কৰা অসন্তুলনৰ দৃশ্য কেমেৰাৰ মাধ্যমত হোৱা প্ৰতিফলনৰ প্ৰচাৰ আৰু প্ৰসাৰে, শীহৰ অঞ্চলৰ অন্যান্য বহুতো গাঁৱৰ গ্ৰামসভাত, আৰু বহুতো সৰিতাবেনৰ প্ৰবেশৰ বাট কাটি দি এক বৃহৎ স্তৰৰ সন্তুলনৰ সৃ্ষ্টি কৰিছিল।\nসৰিতাবেন আৰু ANANDIৰ ম’বাইল ৰেক’ৰ্ডিং বা তদনুৰূপ অন্যান্য সামূহিক গোট ৰেক’ৰ্ডিং সমূহক চলচ্চিত্ৰ বুলিব পৰা যায় নে নাই এই সম্পৰ্কত বৌদ্ধিকমহলত এক বিতৰ্ক সঘনাই উত্থাপিত হোৱা দেখা যায়। যদি এইধৰণৰ ৰেক’ৰ্ডিং, নিতান্তই ৰেক’ৰ্ডিংহে মাত্ৰ, সম্পাদনাৰ অনুপস্থিতিত চলচ্চিত্ৰ বা তথ্যচিত্ৰ নহয় বুলি ধৰা যায় তেন্তে একেই যুক্তিৰ পৰিপ্ৰেক্ষিতত লুমিয়াৰ ভ্ৰাত্ৰৃদ্বয়ৰ প্ৰথম চলচৈত্ৰিক পৰীক্ষণ সমূহকো চলচ্চিত্ৰ বুলিব পৰা নেযায়। অৱশ্যে সৰ্বাংগসুন্দৰ সম্পাদনাৰ উদাহৰণ দাঙি নধৰিলেও ANANDIৰ পৰৱৰ্তী অথবা তদনুৰূপ অন্যান্য গোটসমূহৰ সমকালীন দৃশ্য-শ্ৰাব্য আলেখ(Video Documentation) সমূহত সম্পাদনাৰ যথেষ্ট নিদৰ্শন পোৱা যায়। আৰু সেয়েহে তথ্যচিত্ৰৰ প্ৰাথমিক আৰু প্ৰাৰম্ভিক উত্পত্তিগত ধাৰণা অনুযায়ী এই ৰেক’ৰ্ডিংসমূহক এই লেখনিত তথ্যচিত্ৰৰ সংজ্ঞাৰ পৰিসীমাৰ ভিতৰতে ৰখা হৈছে আৰু তথ্যচিত্ৰ বুলিয়েই উল্লেখ কৰা হৈছে। আৰু সৰ্বোপৰি এইসমূহ পূৰ্ণাংগ তথ্যচিত্ৰ হওক বা নহওক, এইসমূহে মূলসূঁতিৰ গণমাধ্যমৰ চহৰকেন্দ্ৰিকতাৰ বিপৰীতে এনে এক বিকল্পৰ কাম কৰিছে, য’ত পৰিবেশকসকল সমাজখনৰ অভিন্ন অংগ হোৱা সূত্ৰে সেই সমাজৰ নাড়ীৰ গতিকো ভালদৰে বুজি পায় আৰু তদনুৰূপ সমস্যা তথা সমাধানৰ পৰিকল্পনাসমূহৰ সুস্থ প্ৰতিলেখন কৰিব পাৰে।\n২০১৪চনত শীহৰ জিলাত অনুষ্ঠিত হোৱা আৰু ৪লাখৰো অধিক সামূহিক গণ মাধ্যমৰ কৰ্মকৰ্তাই অংশগ্ৰহণ কৰা এক সভাত ভাগ লৈ UN Womenৰ তদানীন্তন কাৰ্যকৰী নিৰ্দেশক ফুমজিলে মাম্ব’-নাচুকা (Phumzile Mlambo-Ngcuka)য়ে কোৱা কথা এষাৰ এইক্ষেত্ৰত মন কৰিবলগীয়া, “এই কৌশলসমূহ কেৱল গণ মাধ্যমৰ কৌশল নহয়, এইবোৰ হৈছে আত্মপ্ৰকাশৰ মাধ্যম। যেতিয়া এগৰাকী তথাকথিত অশিক্ষিত মহিলাই সীমিত সুবিধাৰ মাজত, মই, পৃথিৱীত পাব পৰা সকলোবোৰ সুবিধা পোৱাৰ পিছতো বুজি নোপোৱা ধাৰণা কিছুমানৰ ইমান সুন্দৰ বাস্তৱ প্ৰয়োগ কৰি দেখুৱায়, মই ভাবো ই এক আত্মসন্মানৰ আহিলা হিচাপেও কাম কৰে, যি আত্মসন্মানে আপোনাক এই গণমাধ্যম বা কৌশলসমূহৰ ব্যৱহাৰৰ যোগেদি নিজৰ অধিকাৰসমূহৰ বাবে যুঁজিবলৈ শিকায়। আৰু আপোনালোক তাত সফলো হৈছে। মই ভাবো গান্ধীৰ দেশৰ মানুহ হিচাপে এই আত্মসন্মান আৰু সচেতনতাই আপোনালোকক গান্ধীজীৰ সেই এক শ্ৰেণীবিহীন সমাজ গঠনৰ সপোন ৰূপায়ণত সহায়তা কৰিব।”\nগুজৰাটৰ সৰিতা বেনৰ প্ৰতিবাদক সাৰথি কৰি ANANDIএ আৰম্ভ কৰা বিকল্প গণ মাধ্যমৰ দৃশ্য-শ্ৰাব্য আলেখসমূহে সততে অৱদমিত হৈ থকা প্ৰান্তীয় অৱস্থিতিৰ পৰিচিতিসমূহৰ কণ্ঠক You Tubeৰ দৰে মাধ্যমৰ সহযোগত বিশ্ব দৰবাৰৈ লৈ যাবলৈ সক্ষম হৈছে। ফুমজিলেই মত প্ৰকাশ কৰাৰ দৰেই এনে তথ্যচিত্ৰৰ নিৰ্মাতাসকলে ডিজিটেল বিভাজনৰ তিনিতৰপীয়া শ্ৰেণীবিভাগৰ প্ৰতিটো বিভাগকে প্ৰতিহত কৰিবলৈ সুযোগ পোৱাৰ লগতে তেখেতসকলৰ অৱৰু্দ্ধ তথা সততে অৱহেলিত কণ্ঠৰ আলেখৰ কাৰণেও এক মঞ্চ আৰু সঁজুলিৰ সৃ্ষ্টি কৰিছে। আৰু এই সমগ্ৰ প্ৰক্ৰিয়াটোত তেওঁলোক সেইখন সমাজৰ অংগ হিচাপে স্বীকৃত হ’বলৈ সক্ষম হৈছে, যিখন সমাজে তেওঁলোকক ইয়াৰ পূৰ্বে সেই স্বীকৃতি দিবলৈ অস্বীকাৰ কৰিছিল। এইখিনিতে আৰু এটা কথা মন কৰিব লাগিব যে এই স্বীকৃতিৰ প্ৰক্ৰিয়াটো কিন্তু সাংবিধানিক, (সৰৰ সৰিতা বেনৰ গ্ৰাম সভাৰ উদাহৰণটোলৈ মনত পেলাওঁক) আৰু সেয়েহে এই সাংবিধানিক অন্তৰ্ভুক্তিৰ প্ৰক্ৰিয়াটোৱে তেওঁলোকক অন্যান্য সেই সকলো সাংবিধানিক অধিকাৰৰ প্ৰতিও সচেতন কৰি তুলিছে যিসমূহৰ বিষয়ে তেওঁলোকে ইয়াৰ পূৰ্বে অৱগত নাছিল।\nএই তথ্যচিত্ৰসমূহে, প্ৰান্তীয় পৰিচিতিৰ ব্যক্তি তথা গোটসমূহক সামাজিক আৰু সাংবিধানিক অধিকাৰসমূহৰ বিষয়ে অৱগত হোৱাৰ সুযোগ দিয়াৰ লগতে সেই অধিকাৰজনিত সুবিধাসমূহ আদায় কৰিবলৈ সক্ষম হ’ব পৰাকৈ ডিজিটেল তথা সামাজিক বিভাজন প্ৰতিহত কৰি তেওঁলোকৰ সবলীকৰণৰ হকেও কাম কৰিছে। সাম্প্ৰতিক সময়ত হাতৰ তলুৱাত পৃথিৱীখন আহি পৰা সময়ৰ পৰিপ্ৰেক্ষিতত, কিঞ্চিৎ প্ৰশিক্ষণৰ সুবিধা কৰিব পাৰিলেই তথ্যচিত্ৰৰ ক্ষেত্ৰখনে সামূহিক গণমা্ধ্যমৰ অন্য মাধ্যমসমূহতকৈ ব্যৱহাৰিক ক্ষেত্ৰত তিনিতৰপীয়া ডিজিটেল অন্তৰ্ভুক্তিকৰণৰ প্ৰক্ৰিয়া তৰান্বিত কৰিব পাৰিব বুলি সৰিতা বেনৰ উদাহৰণটোৱেই প্ৰমাণ কৰে।\n← বিনিময় প্ৰথা আৰু সম্প্ৰীতিৰ চানেকি জোনবিল মেলাৰ ঐতিহ্যৰ আঁতিগুৰি বিচাৰি — হেমন্ত শইকীয়া\nঅসমীয়া নাটক: পৰীক্ষা আৰু প্ৰত্যাহ্বান — সপোনজ্যোতি ঠাকুৰ →


মহাকাশ অভিযানত ভাৰতবৰ্ষ : এক দুঃসাহসিক যাত্ৰাৰ অন্তত ‘মংগলায়ন’ৰ সাফল্য - মুক্ত চিন্তা\nমহাকাশ অভিযানত ভাৰতবৰ্ষ : এক দুঃসাহসিক যাত্ৰাৰ অন্তত ‘মংগলায়ন’ৰ সাফল্য\nড০ প্ৰণবজ্যোতি চেতিয়া\nপ্ৰায় ৪০০০ হাজাৰ বছৰ পূৰ্বৰেপৰা মানুহে ৰাতিৰ ভাগত অতি কৌতূহলেৰে আকাশলৈ তধা লাগি চাই সপোন দেখা আৰম্ভ কৰিছিল৷ মহাকাশত তিৰবিৰাই থকা স্বৰ্গীয় বস্তুবোৰৰ (Heavenly Bodies) বিষয়ে ভু লোৱাৰ চেষ্টা কৰি আহিছিল৷ কিন্তু সেই সপোন বাস্তৱত পৰিণত হ'ল তেতিয়াহে যেতিয়া বিজ্ঞানীসকলে ‘‘ৰকেট'' (Rocket) উদ্ভাৱন কৰি মহাকাশলৈ বুলি উৎক্ষেপণ কৰাৰ সামৰ্থ্য অৰ্জন কৰিলে৷ এই ৰকেটৰদ্বাৰাই একো একোটা কৃত্ৰিম উপগ্ৰহ নিৰ্দিষ্ট কক্ষপথত স্থাপন কৰিব পৰা হ'ল৷ আনহে নালাগে এই ‘‘ৰকেট''ৰদ্বাৰা বিজ্ঞানীসকলে মহাকাশত এপাক মাৰি মহাকাশৰ ন ন তথ্য আহৰণ কৰিব পৰা হ'ল৷ এক যুগান্তকাৰী সূচনাৰ সৃষ্টি কৰি ছোভিয়েট ৰাছিয়াই (Soviet Russia) ১৯৫৭ চনৰ ৪ অক্টোবৰ তাৰিখে ‘‘স্পুটনিক'' (Sputnik) নামৰ কৃত্ৰিম উপগ্ৰহটো কক্ষপথত স্থাপন কৰিলে। এই ৰকেটৰদ্বাৰাই ইউৰি গেগেৰিন (Yuri Gegarin)-এ ১৯৬১ চনৰ ১২ এপ্ৰিল তাৰিখে পৃথিৱীক পৰিভ্ৰমণ কৰি বিজ্ঞানীসকলৰ বাবে মহাকাশত বিচৰণ কৰাৰ পথ মুকলি কৰিলে৷\nৰকেট উদ্ভাৱনে কেৱল মানুহৰ মনৰ তাগিদা পূৰণ কৰিলে তেনে নহয় - পৃথিৱীত আমাৰ জীৱন ধাৰণো সহজ আৰু সুৰক্ষিত কৰিলে৷ সেয়েহে মহাকাশৰ এই অধ্যয়নক একে আষাৰতে এক বৈপ্লৱিক সূচনা বুলি কৈ থ'ব পাৰি৷\nমহাকাশনো কি ?\nদৰাচলতে আমাৰ পৃথিৱীৰ উপৰিভাগত বায়ুমণ্ডলীয় যি আৱৰণ আছে সেই বাহিৰৰ স্থান বা ঠাইখিনিকে থোৰতে মহাকাশ বা মহাশূন্য বুলি ক'ব পাৰি৷ সম্প্ৰতি বিজ্ঞানীসকলে ধাৰণা কৰে যে পৃথিৱী পৃষ্ঠৰপৰা প্ৰায় ১০০ কিঃ মিঃ দূৰত্বৰপৰাহে মহাকাশ বা মহাশূন্য আৰম্ভ হয়৷ এতেকে আমি আকাশত দেখা পোৱা সকলোবোৰ স্বৰ্গীয় বস্তু যেনে - সূৰ্য, চন্দ্ৰ, মংগল, তৰা ইত্যাদিবোৰ মহাকাশত অৱস্থিত৷ তাৰ উপৰি পৃথিৱীৰ বিজ্ঞানীসকলে পঠোৱা কৃত্ৰিম উপগ্ৰহ, অন্তৰীশ মহাকাশ গৱেষণা কেন্দ্ৰ ইত্যাদিবোৰো মহাকাশ বা মহাশূন্যতে অৱস্থিত৷\nভাৰতৰ মহাকাশ অভিযান সূচনা :\nসম্প্ৰতি মানৱ সভ্যতাৰ কল্যাণৰ হকে মহাকাশ গৱেষণা অব্যাহত ৰখা দেশকেইখনৰ ভিতৰত অন্যতম এখন দেশ হ’ল ভাৰতবৰ্ষ৷ অদ্বিতীয় প্ৰযুক্তি উদ্ভাৱন কৰি ভাৰতৰ বিজ্ঞানীসকলে সমগ্ৰ বিশ্বক অতি কম সময়ৰ ভিতৰত চমক দিয়াত সক্ষম হৈছে৷ আন আন দেশসমূহৰ তুলনাত ভাৰতৰ এনে সাফল্য প্ৰশংসনীয়৷ দৰাচলতে ভাৰতৰ মহাকাশ অভিযানৰ সাফল্যৰ মূলতে হ'ল এজন ভাৰতীয় বিজ্ঞানী তথা সুসন্তানৰ দূৰ-দৃষ্টিৰ ফচল৷ তেওঁ হ'ল ডo বিক্ৰম ছাৰেভাই৷ তেওঁ এজন অতিশয় দূৰ-দৃষ্টিসম্পন্ন বিজ্ঞানী যিজনে এই মহাকাশ অভিযানৰ সপোন দেখি সেই সপোন বাস্তৱত পৰিণত কৰাৰ পথ মুকলি কৰি এক ইতিহাস ৰচনা কৰিলে৷ এনেধৰণৰ অভিযানৰ গুৰিব’ঠা ধৰোতা আন এজন বিজ্ঞানী হ'ল - প্ৰফেছৰ সতীশ ধাৱন৷ তেখেতে ভাৰতীয় মহাকাশ অভিযানত থলুৱা প্ৰযুক্তি উদ্ভাৱন তথা ব্যৱহাৰৰ ওপৰত গুৰুত্ব দিছিল৷ তেওঁ এনে অভিযানৰ বাবে প্ৰয়োজনীয় প্ৰযুক্তি উদ্ভাৱনত - ভাৰতীয় শিল্প, উদ্যোগক সামৰ্থ্যৱান কৰাৰ চেষ্টা কৰিছিল৷\nভাৰতত মহাকাশ অভিয়ানৰ সূচনা হয় ১৯৬২ চনত৷ ভাৰত চৰকাৰে মহাকাশ অধ্যয়ন, গৱেষণা তথা অভিযানৰ বাবে ‘‘National Committee on Space Reasearch'' নামৰ এখন সমিতি গঠন কৰে৷ এই সমিতি গঠন হোৱাৰ ঠিক এবছৰৰ পাছত ১৯৬৩ চনত ২১ নৱেম্বৰ তাৰিখে, আমেৰিকাত নিৰ্মিত ‘‘Nike Apache'' নামৰ ২৫ ফুট দীঘল এটা ৰকেট উৎক্ষেপণ কৰি এনে অভিযানৰ সূচনা কৰে৷ এই ৰকেটে আমাৰ পৃথিৱীৰ বায়ুমণ্ডলৰ উচ্চ স্তৰৰ বতাহৰ গতিবিধি অধ্যয়নৰ বাবে ফ্ৰান্স দেশত নিৰ্মিত এটা বৈজ্ঞানিক আহিলা কঢ়িয়াই নিছিল৷\nএটা সৰু ৰকেট উৎক্ষেপণ কৰি মহাকাশ অভিয়ান আৰম্ভ কৰা ভাৰতে সৌ সিদিনা (২০১২ চনৰ নৱেম্বৰ ২১ তাৰিখে) এটা PSLV-C21 (PSLV- Polar Satelite Launce Vehicle) ৰকেট উৎক্ষেপণ কৰি ১০০টা অভিযান সম্পূৰ্ণ কৰিলে৷ PSLV-C21এ ফ্ৰান্স আৰু জাপানত নিৰ্মিত ৭৫০ কে.জি. ওজনৰ একোটাকৈ কৃত্ৰিম উপগ্ৰহ কঢ়িয়াই নি নিৰ্দিষ্ট কক্ষপথত উপস্থাপন কৰাত সক্ষম হ'ল৷ ১৯৬২ চনৰপৰা প্ৰায় ৫০ বছৰত ১০০টা মহাকাশ অভিযান চলাই ভাৰতীয় বিজ্ঞানীসকলে এনে এক মাত্ৰা প্ৰদান কৰিলে যে সমগ্ৰ বিশ্বৰ দৃষ্টিত ভাৰতবৰ্ষ মহাকাশৰ একোটা ভোটা তৰা হেন হৈ উজলি উঠিছে৷\n১৯৬৩ চনত ‘‘Nike-Apache'' উৎক্ষেপণ কৰি সফল হোৱাৰ পাছত বাংগালোৰত ভাৰতীয় মহাকাশ গৱেষণা প্ৰতিষ্ঠান, চমুকৈ ইছৰ' (ISRO- Indian Space Research Organisation) প্ৰতিষ্ঠা হয়৷ ১৯৬৯ চনৰ ১৫ আগষ্ট তাৰিখে প্ৰতিষ্ঠা হোৱা ইছৰ' (ISRO)ৰ প্ৰথম অধ্যক্ষ আছিল ভাৰতীয় বিজ্ঞানী বিক্ৰম ছাৰাভাই৷ এই প্ৰতিষ্ঠানৰ মূলমন্ত্ৰ হ'ল - মানৱ জাতিৰ সেৱাত মহাকাশ প্ৰযুক্তিৰ উদ্ভাৱন তথা ব্যৱহাৰ৷ খুব কম দিনৰ ভিতৰতে ইছৰ'ৱে ভাৰত প্ৰথমটো কৃত্ৰিম উপগ্ৰহ আয্যভট্ট নিৰ্মাণ কৰি উলিয়াইছিল৷ এই উপগ্ৰহটো ১৯৭৫ চনৰ ১৯ এপ্ৰিল তাৰিখে ছোভিয়েট যুক্তৰাষ্ট্ৰৰ সহযোগত সফলভাৱে উৎক্ষেপণ কৰা হয়৷ এই উপগ্ৰহটোৰ ওজন আছিল ৩৬০ কে.জি., আনহাতে ইয়াক পৃথিৱীৰ উপৰিভাগৰপৰা প্ৰায় ৬০০ কি.মি. দূৰত্বত উপস্থাপন কৰা হয়৷ তাৰ ঠিক ৫ বছৰৰ পাছতেই ১৯৮০ চনত ‘‘ৰোহিণী'' নামৰ দ্বিতীয়টো উপগ্ৰহ উৎক্ষেপণ কৰা হয়৷ ৰোহিণী হ'ল প্ৰথমটো উপগ্ৰহ যিটো প্ৰথমবাৰৰ বাবে ভাৰতীয় প্ৰযুক্তিৰে নিৰ্মিত ৰকেটৰদ্বাৰা সফলভাৱে উৎক্ষেপণ কৰা হয়৷ পৰৱৰ্তী সময়ত ইছৰ'ৱে মহাকাশ গৱেষণাৰ ক্ষেত্ৰত যথেষ্ট সফলতা অৰ্জন কৰিবলৈ সক্ষম হয়৷ ইয়াৰে ভিতৰত ১৯৭৯ চনত ছোভিয়েট যুক্তৰাষ্ট্ৰৰ সহযোগত পঠোৱা কৃত্ৰিম উপগ্ৰহ ভাস্কৰ-১, ভাস্কৰ-২, ইউৰোপিয়ান মহাকাশ প্ৰতিষ্ঠানৰ সহযোগত (European Space Agency) উৎক্ষেপণ কৰা APPLE (APPLE হ'ল ভাৰতত নিৰ্মিত প্ৰথটো যোগাযোগ সৰবৰাহকাৰী কৃত্ৰিম উপৰহ), ১৯৮৩ চনত উৎক্ষেপণ কৰা INSAT - (Indian National Satellite), IRS উপগ্ৰহ, KALPANA -1 , GSAT, EDUSAT ইত্যাদি৷ আনহাতে সকলোবোৰ ভাৰতীয় মহাকাশ অভিযানৰ ভিতৰত ২০০৮ চনৰ অক্টোবৰ মাহৰ ২২ তাৰিখে চন্দ্ৰ অভিমুখে পঠোৱা ‘‘চন্দ্ৰায়ন - ১'' আৰু ২০১৩ চনৰ নৱেম্বৰ মাহৰ ৫ তাৰিখে মংগল গ্ৰহৰ অভিমুখে পঠোৱা ‘‘মংগলায়ন'' বিশেষভাৱে উল্লেখযোগ্য৷ সম্প্ৰতি ‘মংগলায়ন'খনে মংগল গ্ৰহক পৰিভ্ৰমণ কৰি আছে আৰু অনাগত প্ৰায় ছমাহ ধৰি এনেদৰে মংগল গ্ৰহক পৰিভ্ৰমণ কৰি মংগল গ্ৰহৰ ওপৰত গৱেষণা চলাব৷\nআমাৰ সৌৰজগতৰ সূৰ্যৰ চতুৰ্থ নিকটতম গ্ৰহ হ'ল ‘মংগল'৷ সূৰ্যৰপৰা ক্ৰমিক দূৰত্ব অনুসৰি পৃথিৱীৰ পাছতেই মংগলৰ স্থান৷ অতীজৰেপৰা এই গ্ৰহটোৰ প্ৰতি মানুহৰ আগ্ৰহ, কৌতূহল তথা জল্পনা-কল্পনাৰ অন্ত নাই৷ ৰাতিৰ আকাশত শুক্ৰ গ্ৰহৰ পাছতে উজ্জ্বলতম জ্যোতিষ্ক হিচাপে মংগলক স্থান দিব পাৰি৷ সেইয়েহে এই গ্ৰহটোৰ ভু ল'বলৈ অতীজৰেপৰা সৰ্বসাধাৰণ লোকৰপৰা আৰম্ভ কৰি বিজ্ঞানীসমাজলৈ বিভিন্নধৰণৰ কৌশল অৱলম্বন কৰিছে৷ কিন্তু যোৱা ষাঠিৰ দশকৰ আগভাগলৈকে এই গ্ৰহটোৰ বিষয়ে ধাৰণা বিজ্ঞানীসকলে মাথোঁ দূৰবীক্ষণেৰে লাভ কৰা জ্ঞানৰ মাজতে সীমাবদ্ধ আছিল বুলি ক'ব পাৰি৷\nসেয়েহে ২০১৪ চনৰ ২৪ ছেপ্টেম্বৰ দিনটো সমগ্ৰ ভাৰতবাসীৰ বাবে ঐতিহাসিক দিন হিচাপে পৰিগণিত হৈ ৰ'ল৷ থলুৱা বিজ্ঞান-প্ৰযুক্তিৰে সমগ্ৰ বিশ্বক চমক খুৱাব পৰাকৈ আমাৰ ভাৰতীয় বিজ্ঞানীসকল সমৰ্থ হ'ল৷ সেই দিনটোতে ইতিহাস সৃষ্টি কৰি ভাৰতৰ ‘মংগলায়ন'খনে নিৰ্দিষ্ট কৰি থোৱা মংগল গ্ৰহৰ কক্ষপথত প্ৰৱেশ কৰিলে। মহাকাশ গৱেষণাৰ ক্ষেত্ৰখনৰ শীৰ্ষস্থানত থকা বিশ্বৰ আগশাৰীৰ দেশসমূহৰ বিজ্ঞানীসকলে আমাৰ ভাৰতীয় বিজ্ঞানীৰ প্ৰযুক্তি তথা কৌশলগত প্ৰয়োগৰ প্ৰশংসা কৰিবলৈ বাধ্য হ'ল৷ আমেৰিকা যুক্তৰাষ্ট্ৰৰ মহাকাশ গৱেষণা সংস্থা ‘নাছা' (NASA)ই এই অভিযানত এক বৃহৎ সাফল্য বুলি অভিহিত কৰি ভাৰতীয় বিজ্ঞানীসকললৈ অভিনন্দন জ্ঞাপন কৰিলে৷ নকৰাৰ কিবা থল আছেনে? ভাৰতীয় বিজ্ঞানীসকলৰ কম খৰছী তথা দক্ষতাসমৃদ্ধ এনে এক সফল অভিযানক৷\nথোৰতে মংগল গ্ৰহটো :\nআকাৰত পৃথিৱীৰ প্ৰায় আধা৷ পৰিধি ৩,৩৯০ কি. মি.৷ এই গ্ৰহটোৰ পৃষ্ঠভাগ কমলা ৰঙচুৱা বৰণৰ হয়৷ মংগল গ্ৰহৰ দুটা উপগ্ৰহ - ফ'বছ আৰু ডিমছ'৷ এই গ্ৰহটোৰ পৰিৱেশ-পৰিস্থিতিৰ আমাৰ পৃথিৱীৰ পৰিৱেশ-পৰিস্থিতিৰ স’তে যথেষ্ট সাদৃশ্য থকাৰ সম্ভেদ পাই সম্প্ৰতি পৃথিৱীৰ বিজ্ঞানীসকলে ঠাৱৰ কৰিবৰ বাবে বিভিন্নধৰণৰ অভিয়ান চলাইছে৷\nউল্লেখনীয় কেইটামান মংগল অভিমুখী অভিযান :\nমহাকাশ গৱেষণাত সবল ভেটি স্থাপন কৰা কেইবাখনো দেশৰ মহাকাশ গৱেষণা প্ৰতিষ্ঠানে মংগল গ্ৰহ অভিমুখী বহু অভিযান চলাইছে৷ ইয়াৰ ভিতৰত অন্যতম হ'ল আমেৰিকা যুক্তৰাষ্ট্ৰৰ মহাকাশ গৱেষণা সংস্থা নাছা ৷ মংগল অভিমুখী প্ৰথমখন মহাকাশযান প্ৰেৰণ কৰিছিল নাছাই । ১৯৬৪ চনৰ ২৪ নৱেম্বৰৰ দিনা ‘মেৰিনাৰ-৩' নামৰ মহাকাশযানখন মংগল গ্ৰহৰ অভিমুখে উৎক্ষেপণ কৰা হৈছিল৷ কিন্তু কাৰিকৰী বিসংগতিৰ বাবে ‘মেৰিনাৰ-৩' অভিযান বিফল হ'ল। সেয়েহে ইয়াৰ তিনি সপ্তাহৰ পাছত অৰ্থাৎ ১৯৬৪ চনৰ ২৪ নৱেম্বৰ তাৰিখে নাছাই ‘মেৰিনাৰ-৪' নামৰ এখন মহাকাশযান মংগল গ্ৰহৰ অভিমুখে উৎক্ষেপণ কৰে আৰু সুদীৰ্ঘ আঠ মাহৰ যাত্ৰা সম্পূৰ্ণ কৰি লক্ষ্যস্থানত উপনীত হয়৷ ইয়াৰ পাছতে নাছাই মেৰিনাৰ-৬,৭,৮ আৰু ৯ৰ উপৰিও ভাইকিং, মাৰ্চ ক্লাইমেট অৰবাইটাৰ, প'লাৰ লেণ্ডাৰ, মাৰ্চ এক্সপ্লৰেশ্যন ৰ'ভাৰ ইত্যাদি আদি কৰি বহুকেইটা অভিযান সফলভাৱে কৰিছে৷ আনহাতে, নাছাৰ সমান্তৰালভাৱে আন কেইবাটাও মহাকাশ গৱেষণা সংস্থাই মংগল অভিমুখী অভিযান চলাইছে৷ ইয়াৰ ভিতৰত অন্যতম হ'ল - ২০০৩ চনৰ ২ জুন তাৰিখে ইউৰোপিয়ান স্পেচ এজেন্সিয়ে নাছাৰ সহযোগত পঠোৱা মংগল অভিমুখী মাৰ্চ এক্সপ্ৰেছ আৰু ২০১৩ চনৰ ৫ নৱেম্বৰ তাৰিখে ভাৰতীয় মহাকাশ গৱেষণা প্ৰতিষ্ঠান ‘ইছৰ'ৱে পঠোৱা ‘মংগলায়ন'। ১৯৬৪ চনৰপৰা মংগল গ্ৰহৰ ওপৰত চলোৱা অভিযানবোৰৰ বহুকেইটা অভিযান ব্যৰ্থ হৈছিল যদিও আন কেইবাটাও অভিযানে বিজ্ঞানীসকলক মংগল গ্ৰহৰ ন-ন তথ্য আহৰণ কৰাত সামৰ্থ্যৱান কৰি তুলিলে৷ ভাৰতবৰ্ষ হ'ল প্ৰথমখন দেশ যি প্ৰথম প্ৰচেষ্টাতে মংগল অভিযানত সফলতা লাভ কৰিবলৈ সক্ষম হ'ল৷\nভাৰতীয় বিজ্ঞানীৰ মংগল গ্ৰহলৈ অভিযান :\n২০১৩ চনৰ ৫ নৱেম্বৰ৷ অন্ধপ্ৰদেশত অৱস্থিত ভাৰতৰ উপগ্ৰহ নিক্ষেপণ কেন্দ্ৰ শ্ৰীহৰিকোটাৰপৰা (PSLV-C25) ৰকেটৰদ্বাৰা ‘মংগলায়ন' মহাকাশযানখন উৎক্ষেপণ কৰা হৈছিল৷ বিয়লি ২ বাজি ৩৪ মিনিটত মেৰু উপগ্ৰহ উৎক্ষেপণ যান PSLV-C25ৰ উৰণ আৰম্ভ হয়৷ ইছৰ'ৰ ৫০বছৰীয়া ইতিহাসত এক নতুন মাত্ৰা প্ৰদান কৰি PSLV-C25 ৰকেটে ১,৩৫০ কে.জি. ওজনৰ ‘মংগলায়ন' যানখন মংগল অভিমুখে ৰাওনা হয়৷ মংগল অভিমুখে ৰাওনা হয়৷ মংগলায়নে প্ৰতি ছেকেণ্ডত ৩২ কি.মি. বেগেৰে দহ মাহত প্ৰায় ৬৮ কোটি কিলোমিটাৰ দূৰত্ব অতিক্ৰম কৰি ২০১৪ চনৰ ছেপ্টেম্বৰ তাৰিখে মংগল কক্ষপথত উপনীত হয়গৈ৷ সময় তেতিয়া পুৱা ৭.৪৮৷ ইতিহাস সৃষ্টি কৰি ভাৰতৰ ‘মংগলায়নে' মংগল গ্ৰহ কক্ষপতত প্ৰৱেশ কৰিলে আৰু ইয়াৰ লগে লগে ভাৰবৰ্ষ হৈ পৰে সফলতাৰে মংগল অভিযান সম্পন্ন কৰা বিশ্বৰ চতুৰ্থখন তথা এছিয়াৰ সৰ্বপ্ৰথম দেশ৷ নিজৰ দক্ষতা প্ৰদৰ্শন কৰি কম খৰচী অভিযানেৰে ভাৰতীয় বিজ্ঞানীয়ে সমগ্ৰ বিশ্বক চমকিত কৰিবলৈ সক্ষম হ'ল৷\nএই অভিযানৰ লক্ষ্য তথা উদ্দেশ্য :\nভাৰতবৰ্ষৰ মংগল অভিযানৰ প্ৰদান উদ্দেশ্য আছিল মহাকাশ গৱেষণা তথা অধ্যয়নৰ ক্ষেত্ৰত ভাৰতৰ বলিষ্ঠ স্থিতি বিশ্বৰ আগত দাঙি ধৰা, লগতে মহাকাশ গৱেষণাত যে ভাৰতবৰ্ষ বিশ্বৰ আগশাৰীৰ দেশসমূহৰ সমকক্ষ সেয়া আন্তঃৰাষ্ট্ৰীয় প্ৰেক্ষাপটত প্ৰতিষ্ঠা কৰাও আছিল এই অভিযানৰ আন এক অন্যতম লক্ষ্য৷ আনহাতে মংগল গ্ৰহৰ গঠন, অবয়ব, পৃষ্ঠভূমিৰ বিন্যাস, খনিজ পদাৰ্থৰ সন্ধান আদিৰ অধ্যয়নৰ স’তে জীৱৰ উপস্থিতিৰ সংকেত বহনকাৰী মিথেন গেছৰ অনুসন্ধানো এই অভিযানৰ আন এক লক্ষ্য৷ লগতে থলুৱা প্ৰযুক্তি, কৌশল ব্যৱহাৰ কৰি ৰকেটৰদ্বাৰা উৎক্ষেপণ কৰি মংগল গ্ৰহ কক্ষপথত প্ৰতিষ্ঠা কৰিব পাৰে, সেয়া প্ৰমাণিত কৰাও আছিল মংগল অভিযানৰ আন এটা অন্যতম লক্ষ্য৷\nমংগলায়নত সমৃদ্ধ বৈজ্ঞানিক সন্ত্ৰসমূহ : ‘মংগলায়নে' মহাকাশলৈ এটা শক্তিশালী কেমেৰাসহ পাঁচটা মূল বৈজ্ঞানিক যন্ত্ৰ কঢ়িয়াই নিছে৷ সেই যন্ত্ৰ কেইটাৰদ্বাৰা যানখনে গ্ৰহটোৰ উপৰিভাগৰ বিভিন্ন তথ্য আহৰণ কৰি, বিশ্লেষণ কৰি তথ্যসমূহ পৃথিৱীৰ নিয়ন্ত্ৰণ কক্ষলৈ প্ৰেৰণ কৰিব৷ মগলায়নত সমৃদ্ধ হৈ থকা সেই বিশেষ যন্ত্ৰকেইটা হ'ল-\n১. মিথেন ছেন্সৰ ফৰ মাৰ্ছ (MSM) :\nই এটা মিথেন (CH4) গেছ সংবেদী যন্ত্ৰৰ সহায়ত মংগল গ্ৰহ পৃষ্ঠত বা উপৰিভাগত মিথেন গেছৰ উৎসৰ অস্তিত্বৰ সন্ধান কৰা হ'ব৷ যদি এই সংবেদী যন্ত্ৰৰদ্বাৰা মিথেন গেছৰ অৱস্থিতি প্ৰমাণ কৰিব পৰা যায় তেন্তে অদূৰ ভৱিষ্যতে জীৱনৰ অৱস্থিতি বা অস্তিত্বৰ কথাও প্ৰমাণ কৰিব পৰা যাব৷\n২. মাৰ্ছ কালাৰ কেমেৰা (MCC) :\nই এটা ৰঙীন কেমেৰা৷ এই কেমেৰাটোৱে ‘মংগলায়ন'খন গ্ৰহটোৰ চাৰিওকাষে পৰিভ্ৰমণ কৰি থকা অৱস্থাতে মংগল পৃষ্ঠৰ অসংখ্য আলোকচিত্ৰ গ্ৰহণ কৰি পৃথিৱীলৈ প্ৰেৰণ কৰিব৷ আনহাতে, এই কেমেৰাটোৱে সম্পূৰ্ণ মংগল গ্ৰহটোৰ আলোকচিত্ৰ তথা মংগলৰ দুটা উপগ্ৰহ ফ'বছ আৰু ডিমছ’কো পৰ্যবেক্ষণ কৰি আলোকচিত্ৰ গ্ৰহণ কৰিব৷ ইতিমধ্যে মংগলায়নে এই কেমেৰাটোৰ জৰিয়তে গ্ৰহটোৰ আলোকচিত্ৰ পঠিয়াবলৈ সক্ষম হৈছে৷ প্ৰথম আলোকচিত্ৰখন ভাৰতীয় মহাকাশ গৱেষণা সংস্থাই মাননীয় প্ৰধানমন্ত্ৰীক উপহাৰ হিচাপে প্ৰদান কৰিলে৷\n৩. মাৰ্ছ এক্সজস্ফিয়েৰ নিউট্ৰেল কম্প'জিশ্যন এনালাইজাৰ (MENCA) :\nমংগল গ্ৰহটোৰ উপৰিভাগত যি বায়ুমণ্ডলীয় স্তৰ (আৱৰণ) আছে তাৰ একেবাৰে বাহ্যিক মণ্ডলৰ পদাৰ্থকণা তথা তাত কেনে এক পৰিবেশ বিৰাজ কৰে - সেইটো এই যন্ত্ৰৰ সহায়ত অধ্যয়ন কৰা হৈছে৷\n৪. থাৰ্মেল ইনফ্ৰাৰেড ইমেজিং স্পেক্টেমিটাৰ (TIS) :\nএই যন্ত্ৰৰ সহায়ত মংগল গ্ৰহৰ উপৰিভাগত থকা উপাদানসমূহ তথা তাত থকা মাণিকসমূহৰ উৎপত্তি, চাৰিত্ৰিক বৈশিষ্ট্য আদি অধ্যয়ন কৰিব৷\n৫. লাইমেন আলফা ফট'মিটাৰ (LIM) :\nএই যন্ত্ৰৰ সহায়ত মঙ্গল গ্ৰহত পানীৰ (H2O)ৰ সম্ভাৱনীয় অৱস্থিতিৰ ওপৰত বিশদভাৱে অধ্যয়ন চলাব৷ সম্প্ৰতি মঙল পৃষ্ঠত পানী আছে নেকি; যদি নাই তেন্তে বহু কোটি বছৰৰ আগতে আছিল নেকি৷ বা এতিয়া কিয় নাইকিয়া হ'ল৷ এনে কথাবোৰৰ অনুধাৱন কৰিব পৰা যাব এই যন্ত্ৰৰ সহায়ত৷\n‘‘মংগলায়ন'' আৰু ‘‘ম'ম'' (MANGALAYAN & MOM) :\n‘‘মংগলায়ন'' এখন মহাকশযান৷ ভাৰতৰ ‘‘মম'' (MARS ORBITER MISSION) অভিযানত ব্যৱহৃত হোৱা এখন অত্যাধুনিক মহাকাশযান৷ মংগলপৃষ্ঠ বা ইয়াৰ আশে-পাশে থকা পৰিৱেশটোক ভালকৈ কৰিবৰ বাবে এই যানখনত কেইবাটাও অত্যাধুনিক বৈজ্ঞানিক আহিলা বা যন্ত্ৰ সংযোগ কৰি ৰকেটৰদ্বাৰা উৎক্ষেপণ কৰি মংগল গ্ৰহৰ কক্ষপথত স্থাপন কৰা হৈছে৷ এই যানখনত কোনো মানুহ যোৱা নাই, মাথোঁ কেইটামান যন্ত্ৰহে গৈছে আৰু মংগল গ্ৰহৰ উপৰিভাগত এটা উপবৃত্তাকাৰ কক্ষপথেৰে পৰিভ্ৰমণ কৰিহে পৰীক্ষা-নিৰীক্ষা চলাব৷ গতিকে এই শ্ৰেণীৰ মহাকাশ যানবোৰক ‘অৰবিটাৰ' বুলিও কোৱা হয়৷ এই যানখন আকাৰত এটা ঘনকৰ দৰে৷ পৃথিৱীৰ মাধ্যাকৰ্ষণিক আকৰ্ষণৰ পৰিবেশ ভেদি পঠাবলগা হোৱা বাবে এনেধৰণৰ যানবোৰ শক্তিশালী ৰকেটৰ সহায়ত উৎক্ষেপণ কৰা হয়৷\nআনহাতে ‘‘ম'ম'' হ'ল এটা অভিযান৷ ভাৰতবৰ্ষৰ মহাকাশ গৱেষণা প্ৰতিষ্ঠান ইছৰ'ৱে চলোৱা এটা মহাকাশ অভিযান৷ এই অভিযানটোৰ মূল লক্ষ্য হ'ল মংগল গ্ৰহটোক ভালকৈ অধ্যয়ন কৰা৷ এই অধ্যয়নৰ বাবে প্ৰয়োজন হোৱা বৈজ্ঞানিক আহিলাবিধ হ'ল - ‘‘মংগলায়ন'' অৰ্থাৎ মহাকাশযানখন৷\nআমাৰ ভাৰতীয় বিজ্ঞানীসকলে মংগলায়নক এনেকৈ নিৰ্মাণ কৰিছে যে জৰুৰী অৱস্থাত ই স্বতন্তৰীয়াভাৱে সিদ্ধান্ত ল'ব পাৰে৷ তেনে অৱস্থাত নিয়ন্ত্ৰণ কক্ষৰ পৰা নিৰ্দেশ পোৱালৈ অপেক্ষা কৰিব নালাগে৷ সম্প্ৰতি মংগল গ্ৰহৰ কক্ষপথত থকা মংগলায়নৰপৰা এটা বাৰ্তা আমাৰ ইছৰ'ৰ নিয়ন্ত্ৰণ কক্ষলৈ আহোঁতে-যাওঁতে লগা সময় হ'ল প্ৰায় ৪০ মিনিট৷ কাৰণ দুয়োটা গ্ৰহৰ (পৃথিৱী আৰু মংগল) মাজত থকা নিৰ্দিষ্ট দূৰত্বৰ বাবে মংগলায়নৰপৰা এটা বাৰ্তা নিয়ন্ত্ৰণ কক্ষৰ যন্ত্ৰত ধৰা দিবলৈ সময় লাগে ২০ মিনিট৷\nআমাৰ গৌৰৱ :\nএকো একোজনৰ ভাৰতীয় নাগৰিক হিচাপে ‘‘ম'ম'' অভিযানক লৈ আমি যথেষ্ট গৌৰৱ কৰাৰ থল আছে৷ এই অভিযানৰ জৰিয়তে সমগ্ৰ বিশ্বৰ আগত আমাৰ বিজ্ঞানীসকলে যি প্ৰযুক্তি প্ৰদৰ্শন কৰিলে সঁচাকৈয়ে প্ৰশংসনীয়৷ ‘‘ম'ম'' অভিযানটো প্ৰকৃততে ভাৰতীয় থলুৱা প্ৰযুক্তিৰ নিদৰ্শন৷ এই অভিযানৰ সফলতাই ৰকেট উৎক্ষেপণ প্ৰণালী, মহাকাশযান নিৰ্মাণ আৰু কাৰ্যকৰিতাৰ সামৰ্থ প্ৰদৰ্শন কৰি ভাৰতবৰ্ষই মহাকাশ অভিযানৰ এক নতুন মাত্ৰা প্ৰদান কৰিলে৷\nআনহাতে, এই অভিযান হ'ল - বৰ্তমানলৈকে মংগল গ্ৰহৰ অভিমুখে চলোৱা অভিযানসমূহৰ ভিতৰত আটাইতকৈ কম খৰচী অভিযান৷ কাৰণ এই অভিযানৰ বাবে খৰচ হৈছে মাত্ৰ ৪৫০ কোটি টকা৷ নাছাই চলোৱা মংগল অভিযানসমূহৰ তুলনাত প্ৰায় এক-দশমাংশ৷ ইমান কম ধন ব্যয় কৰি চলোৱা এটা অভিযান সফল হোৱাত ভাৰতে বিশ্বৰ সকলো দেশৰ দৃষ্টি আকৰ্ষণ কৰাত সমৰ্থ হৈছে৷ আনহাতে, NASAৰ শেহতীয়া মংগল গ্ৰহ অভিযান মাৱেন (MAVEN)ৰ বাবে হোৱা খৰছৰ পৰিমাণ ৬৭১ নিযুত মাৰ্কিন ডলাৰ (প্ৰায় ৪০০০ কোটি টকা)৷ এনে এখন খৰচী মহাকাশযান খুব কম সময়ৰ ভিতৰতে নিৰ্মাণ কৰি সম্পূৰ্ণ কৰাটোও হ'ল আন এটা লক্ষণীয় কথা৷ আমাৰ বিজ্ঞানীসকলে মাথোঁ ১৫ মাহৰ ভিতৰতে মংগলায়ন নিৰ্মাণ কৰি সম্পূৰ্ণ কৰাত সক্ষম হ'ল৷\nআনহাতে, আমাৰ বিজ্ঞানীসকলে পৰম্পৰাগত পথতকৈ কিছু দীঘলীয়া পথ অতিক্ৰম কৰি ‘‘মংগলায়ন''খন কক্ষপথত স্থাপন কৰিলে৷ এনে এক দীঘলীয়া পথ অতিক্ৰম কৰাৰ মূলতে আছিল ইন্ধন ৰাহি কৰি ক্ষেপণ ভৰ অধিক কঢ়িয়াই নিয়া৷ সেয়েহে মংগলায়নখন ‘‘উৎক্ষেপণ'' খিৰিকিৰে উৎক্ষেপণ কৰা হৈছিল৷ আমি জানো যে প্ৰায় ১৭ বছৰৰ মূৰে মূৰে পৃথিৱী আৰু মংগল গ্ৰহ নিকটতম দূৰত্বত উপস্থিত হয় আনহাতে প্ৰায় ২৫/২৬ মাহৰ ব্যৱধানত পৃথিৱী আৰু মংগলৰ কক্ষপথ দুটা একে শাৰীতে পৰে৷ এনে অৱস্থাত মহাকাশযান এখন উৎক্ষেপণ কৰিবলৈ সহজ হয়৷ এনে অৱস্থাটোক এখন খুলি থোৱা খিৰিকিৰ স’তে তুলনা কৰিব পাৰি৷ যিহেতু এখন খোলা খিৰিকিৰে এটা বস্তু বাহিৰলৈ দলিয়াই দিয়াত সহজ হয়৷ গতিকে জ্যোতিৰ্বিজ্ঞানৰ ভাষাত এনে অৱস্থাটোক ‘‘উৎক্ষেপণ খিৰিকি'' বুলি কোৱা হয়৷ প্ৰথমবাৰৰ বাবে এনে এক কৌশল প্ৰয়োগ কৰি ভাৰতীয় বিজ্ঞানীসকলে ‘‘মংগলায়ন'' উৎক্ষেপণৰ বাবে প্ৰয়োজন হোৱা ইন্ধন ৰাহি কৰি ইতিহাসৰ সৃষ্টি কৰিলে৷\nআনহাতে, এজন অসমীয়া হিচাপেও, বৰ্তমান আহমেদাবাদস্থিত ফিজিকেল ৰিছাৰ্চ লেবৰেটৰিত সঞ্চালকৰূপে কাৰ্যনিৰ্বাহ কৰি থকা ড০ জিতেন্দ্ৰ নাথ গোস্বামীক লৈ গৌৰৱ কৰাৰ থল আছে৷ ড০ জিতেন্দ্ৰ নাথ গোস্বামীৰ জন্ম যোৰহাটত৷ যোৰহাটৰ চৰকাৰী বালক বিদ্যালয়ত শিক্ষা গ্ৰহণ কৰা ড০ গোস্বামীয়েই হ'ল প্ৰথমজন অসমীয়া বিজ্ঞানী যিজনে এনে ইতিহাস ৰচিব পৰা মংগল অভিমুখী মহাকাশ অভিযানৰ স’তে ওতপ্ৰোতভাৱে জড়িত। ফিজিকেল ৰিছাৰ্চ লেবৰেটৰিতে মংগলযানখনত সংযোগ কৰা কেইবাটাও বৈজ্ঞানিক যন্ত্ৰ তন্ন তন্নকৈ পৰীক্ষা কৰা হৈছিল৷ ইয়াতে উল্লেখ কৰিব পাৰি যে ভাৰতবৰ্ষৰ আন এক উল্লেখযোগ্য মহাকাশ অভিযান চন্দ্ৰায়ন-১ৰ সৈতেও ড০ গোস্বামী বিশেষভাৱে জড়িত আছিল৷\nএখন থলুৱা প্ৰযুক্তিৰে নিৰ্মিত মহাকাশযানৰদ্বাৰা মংগল গ্ৰহ অভিমুখে যাত্ৰা কৰি প্ৰথমটো পদক্ষেপতে সফলতা অৰ্জন কৰি স্বাভাৱিকতে আন্তঃৰাষ্ট্ৰীয় প্ৰেক্ষাপটত আমাৰ ভাৰতবৰ্ষ উজলি উঠিছে৷ কাৰণ ভাৰতবৰ্ষৰ দৰে এখন দৰিদ্ৰ দেশৰ বাবে এনে এক দুঃসাহসিক তথা জটিল অভিযান সফলভাৱে সমাপন কৰিব পৰাৰ কথাটো সৌ সিদিনালৈকে কোনেও ভাবিবই পৰা নাছিল৷ কিন্তু আমাৰ বিজ্ঞান-প্ৰযুক্তিৰ প্ৰসাৰ তথা প্ৰচাৰ আৰু উদ্ভাৱন তথা সুপ্ৰয়োগে আমাৰ বিজ্ঞানীসকলক এনে অভিযান কৰাত সমৰ্থ কৰি তুলিলে আৰু সেয়ে এই অভিযান সফল হোৱাৰ পাছত পুনৰ ২০১৭ৰপৰা ২০২০ চনৰ ভিতৰত মংগল গ্ৰহৰ বিষয়ে নতুন বৈজ্ঞানিক তথ্যৰ সন্ধানৰ লক্ষ্য লৈ পুনৰ আন এক অভিযানৰ পৰিকল্পনা হাতত লৈছে৷ এই কথা বৰ্তমান ইছৰ'ৰ অধ্যক্ষৰূপে কাৰ্যনিৰ্বাহ কৰি থকা বিজ্ঞানী কে. ৰাধাকৃষ্ণনে সদৰী কৰিছে৷\nনিশ্চয়কৈ এনেধৰণৰ অভিযানৰ জৰিয়তে মংগল গ্ৰহৰ সম্পৰ্কে সুদূৰপ্ৰসাৰী তথ্য আহৰণ কৰা সম্ভৱ হৈ উঠিব যিসমূহ তথ্য মানৱ কল্যাণৰ হকে ব্যৱহাৰ কৰিব পৰা যাব৷ হয়তো মানৱ সভ্যতাৰ বাবে এনে এদিনো আহিব পাৰে যে বিকল্প বাসস্থান হিচাপে মংগল গ্ৰহকে বাছি ল'বলগা হব৷ গতিকে তেনে এক সময়লৈ বা ক্ষণলৈ মাথোঁ আমি কেৱল আশাৰে বাট চাই থাকিলেই হ'বনে? আহক, আমি সকলোৱে মিলি একেলগে ‘‘মংগলায়নৰ'' সফলতা কামনা কৰোহঁক৷ কিন্তু অতি পৰিতাপৰ কথা যে যি সময়ত মংগলায়নে মংগল গ্ৰহৰ কক্ষপথত বিজয় ধ্বজা অব্যাহত ৰাখিছিল; (২০১৪ চনৰ ২৪ ছেপ্টেম্বৰ) যি সময়ত বিশ্বৰ বিভিন্ন দেশৰ দেশনেতা, গৱেষণা সংস্থাসমূহে এনে এক ঐতিহাসিক ক্ষণৰ সাক্ষী তথা অংশীদাৰ হোৱাৰ বাবে হেতা-ওপৰা লগাইছিল, যি সময়ত আমাৰ মাননীয় প্ৰধানমন্ত্ৰী মহোদয়ে ইছৰ'ৰ নিয়ন্ত্ৰণ কক্ষত অধীৰ আগ্ৰহেৰে তথা চিন্তাক্লিষ্ট হৈ ‘মংগলায়নৰ' বাৰ্তাৰ বাবে অপেক্ষা কৰিছিল, যি সময়ত আমাক ভাৰতৰ তথা বিভিন্ন দেশৰ আগশাৰীৰ ইলেক্ট্ৰনিক মিডিয়াসমূহে মংগলায়নৰ বাৰ্তা জনমানসত প্ৰচাৰ কৰাত ব্যস্ত হৈ পৰিছিল - সেই সময়ৰ সমান্তৰালকৈ আৰু এটা বাতৰি গুৰুত্বসহকাৰে বৰকৈ প্ৰচাৰ কৰা হৈছিল৷ সেই বাতৰিটো হ'ল - গুৱাহাটীৰ এজন ব্যৱসায়ীৰ ঘৰত স্বয়ম্ভূ ভূতৰ তাণ্ডৱ৷ খেনোক সোধা হৈছিল, ভূত বিশ্বাস কৰেনে, আকৌ খেনোক সোধা হৈছিল - যদি নকৰে, কিয়? মংগলায়নৰ সফলতা কথাটো যদি ইতিবাচক তেন্তে এই ভূতৰ বাতৰিটো নেতিবাচক৷ প্ৰগতিৰ বাবে আমাক লাগিব ইতিবাচক চিন্তা বা ইতিবাচক কথাৰ বহুল প্ৰচাৰ৷ যদি আমি মংগলায়নৰ দৰে ইতিবাচক কথাৰ প্ৰচাৰ কৰো, আলোচনা কৰো, নৱ প্ৰজন্মক উদ্ভাৱনী শক্তিৰ পৰিচয় দিব পাৰো; তেন্তে অনাগত ১০ বা ২০ বছৰত ড০ জিতেন্দ্ৰ নাথ গোস্বামীৰ দৰে আৰু দহজন বিজ্ঞানী নোলাবনে - যিসকলে ‘‘চন্দ্ৰায়ন'' বা ‘‘মংগলায়নৰ" দৰে ইতিহাস ৰচিব পৰা মহাকাশ অভিযানত ওতপ্ৰোতভাৱে জড়িত হৈ বিজ্ঞান আৰু প্ৰযুক্তিৰ আন এক জোৱাৰ আনিব পাৰে - য'ত মাথোঁ ভাৰতবাসীৰ প্ৰগতিৰ জয়গান সমৃদ্ধ হৈ থাকে৷ নিশ্চয় পাৰো, নে কি কয়?\nবিষয় মংগলায়ন মহাকাশ অভিযানত ভাৰতবৰ্ষ\nNo Comments : "মহাকাশ অভিযানত ভাৰতবৰ্ষ : এক দুঃসাহসিক যাত্ৰাৰ অন্তত ‘মংগলায়ন’ৰ সাফল্য"


সংকল্প (ৰাজীৱ ৰঞ্জন) - সাহিত্য ডট অৰ্গ\n(চৰিত্ৰ, কাহিনী, কথা সকলো কাল্পনিক। ক’ৰবাত কিবা মিল থাকিলে ই সম্পূৰ্ণ কাকতালীয় বুলি লয় যেন)\nতোমাৰ চিঠিখন পাই মনটো খুব ভাল লাগিল। তোমালোক কুশলে থকা বুলি জানিলে মনটো ভাল লাগে। ঘৰৰপৰা ইমান দূৰৈত আছা, চিন্তাও হয় মাজে মাজে। কিন্তু মই জানো, তুমি এগৰাকী আদৰ্শ নাৰী। তোমাৰ মানুহজনো এগৰাকী সফল, আদৰ্শ পুৰুষ। সম্পূৰ্ণ গাঁৱৰ পৰিবেশ এটাৰ পৰা, পঢ়া শুনা কৰি তোমালোক এতিয়া প্ৰতিষ্ঠিত জীৱনত। দেশৰ ৰাজধানী চহৰত থাকি চাকৰি কৰিও কষ্টৰে তুমি দুয়োটা সন্তানক সুশিক্ষাৰে সুন্দৰ জীৱন এটা দিব পাৰিছা, কম কথা নেকি? মইতো সকলোকে কৈয়েই ফুৰোঁ, মোৰ বন্ধু কম নহয়….তেওঁ স্বয়ংসম্পূৰ্ণ।\nবিহুৰ বতৰ যদিও তোমাৰ লগত বিহুৰ কথা নাপাতোঁ। এই চিঠিখন লিখিছোঁ মই মোৰ ছোৱালীজনীৰ কথা ভাবিহে। তুমি মোক যিয়েই নাভাবা, মই তোমাৰ পৰামৰ্শক গুৰুত্ব দিওঁ। মোৰ কথাখিনি মই দুভাগত ভগাম। যিহেতু তোমালোক দুয়োজন মোৰ দুষ্টিত দুজন সফল, হাড়ে হিমজুৱে অসমীয়া মানুহ, মই তোমালোকৰ সফলতাৰ আঁৰৰ কাৰকবোৰ ফঁহিয়াই চাবলৈ যত্ন কৰিম। আৰু তাৰ পাছত মোৰ ছোৱালীৰ ভৱিষ্যতৰ বিষয়ে তোমাৰ লগত আলোচনা কৰিম।\nকিন্তু প্ৰথমে কথা এটা কৈ লওঁ। তুমি মিছাতে ভয় কৰিছা। মোৰ মাজনীয়ে তোমাক নিশ্চয়কৈয়ে আমৈ বুলি মাতিব। সম্বন্ধবোৰ অসমীয়াত মতাৰ আৰু শুনাৰ যি আমেজ সেইয়া মই ভালকৈয়ে বুজি পাওঁ। তাইক মই সম্পূৰ্ণ অসমীয়া কৰিয়েই গঢ় দিম। মই বহুত কিবা কিবি নাজানিলেও মাক হিচাপে মোৰ দায়িত্ব পালনত অকণো কৃপণালী নকৰোঁ। এইখিনিতে কথা এটা মনলৈ আহিছে। তোমাৰ ল’ৰাটোৱে ওচৰৰ পাঞ্জাৱী খুৰাকজনক চাগৈ আংকল বুলিয়েই মাতে। অকল তেখেতকেই নহয় স্কুলৰ লগৰ ল’ৰাৰ মাক-দেউতাকক আংকল-আণ্টী বুলিয়েই মাতিব লগীয়া হয় চাগৈ। অসমীয়া খুৰা-খুৰীনো দিল্লীৰ তাৰ লগৰ ল’ৰাৰ মাক-দেউতাকে কেনেকৈ বুজি পাব? এতিয়া ধৰি লোৱা সি অহাবাৰ পূজাত ঘৰলৈ আহোঁতে ঘৰৰ ওচৰৰে নবীন দোকানীক ভুলতে আংকল বুলি মাতিলে। আমি তাক বেয়া পোৱাতো শুদ্ধ হ’ব জানো? আংকল বুলি মাতিলেই সি জানো অসমীয়া গুচি বিদেশী হৈ যাব? তাৰ জ্যোতি-ৰাভা সংগীতৰ সুৰ নিগৰোৱা মৰমলগা মাতটো মোৰ প্ৰায়েই মনলৈ আহে জানা। মোৰ মাজনীয়ে ধৰি লোৱা অসমীয়া কলা-সংস্কৃতিৰ সকলোবোৰ দিশৰ সম্পূৰ্ণ আভাষ পাই থকাৰ পাছতো তোমাক আমৈ বুলি নামাতি আণ্টী বুলি মাতিলে। তোমাৰ আৰু লগতে মোৰো মনত অকণমান বেয়া লগাৰ বাহিৰে তাইৰ বেলেগ কিবা ক্ষতি হ’ব জানো? অসমীয়াতে সকলোকে মৰমলগাকৈ মতা বহুততকৈ মোৰ মাজনীয়ে আংকল-আণ্টী মাতিলেও মই তাইক বহুত বেছি ভাল এগৰাকী নাৰী হিচাপে, মানুহ হিচাপে গঢ়ি তুলিব পাৰিম বুলি মই দৃঢ়বিশ্বাসী।\nএতিয়া আহোঁ তোমালোক দুয়োৰে সফলতাৰ আঁৰৰ কাৰক বোৰৰ কথালৈ। সফল হোৱা নোহোৱাটো সম্পূৰ্ণ আপেক্ষিক। তথাপিও মই ভাবোঁ মোৰ দৃষ্টিত আৰু মধ্যবিত্তীয় ‘আমি’বোৰৰ দৃষ্টিত সফলতাৰ সাধাৰণ সংজ্ঞাটো তোমালোক দুয়োৱেই সম্পূৰ্ণকৈ প্ৰতিফলিত কৰা। তুমি আমাৰ একেই গাঁৱৰে পৰা ভালকৈ পঢ়া শুনা কৰি উচ্চ শিক্ষা লৈ ভাৰতৰ বিভিন্ন ঠাইত শিক্ষকতাৰ নিচিনা সুন্দৰ এটা বৃত্তি বাচি লৈছা। ভাৰতৰ ভিন ৰাজ্য এখনৰ নাম থকা স্কুল বা কলেজ এখনত পঢ়াবলৈ পোৱাটো মুখৰ কথা নহয়। তুমি কি ভাষাত পাঠদান কৰিছিলা বাৰু? অসমীয়াত নিশ্চয় নহয় চাগৈ। আকৌ ছাত্ৰ-ছাত্ৰীৰ লগত মত বিনিময় কৰোঁতে, বা শিক্ষক-অভিভাৱকৰ কথা-বতৰাবোৰত? ইংৰাজীয়েই হ’ব চাগৈ। হিন্দী নহয় বুলি মই ধৰি লৈছোঁ, কাৰণ আমাৰ হিন্দী সপ্তম মানতেই শেষ। ক’বও ভালকৈ নাজানো, লিখিবও। গতিকে সফলতাৰে শিক্ষকতা কৰোঁতে তোমাক ইংৰাজীৰ জ্ঞানে চাগৈ যথেষ্ট সহায় কৰিছিল। তুমি উচ্চ শিক্ষা গ্ৰহণ কৰা দিনখিনিতো চাগৈ কিবা কিবি কথাৰ আঁতিগুৰি মাৰি বুজোঁতে, জ্ঞান আহৰণ কৰোঁতে ইংৰাজীৰ জ্ঞান অপৰিহাৰ্য্য আছিল। আকৌ তুমি যে কৈছিলা ইউৰোপ ভ্ৰমণলৈ যাওঁতে বহু ইংৰাজীভাষী একেলগৰে পৰ্য্যটকক তোমাৰ আৰু তোমাৰ ল’ৰাটোৰ ভঙা ভঙা ফৰাচীয়ে যথেষ্ট সহায় কৰিছিল বুলি, সেই কথাটোৱে মোৰ মনত দোলা দি থাকে জানানে। তুমি ফৰাচী শিকোঁতে কি ভাষা ব্যৱহাৰ কৰি শিকিছিলা? আমাৰ অসমীয়াত আকৌ ‘২১ দিনত ফৰাচী শিকোঁ আহক’ জাতীয় কিতাপ প্ৰায় নাপায়েই নহয়। আকৌ ফৰাচীৰ কুঁহিপাঠ জাতীয় কিতাপো আমি পঢ়িব নোৱাৰিম নহয়। সেইবোৰ কিতাপ বা সমলো চাগৈ ইংৰাজীত আছিল। আকৌ তুমি ফৰাচীত কোৱা শুনি বুজিলেওটো চাগৈ হোৱা নাছিল। তুমি লগৰ পৰ্য্যটকসকলক চাগৈ তুমি বুজাখিনি ইংৰাজীত বুজাই দিছিলা। গতিকে মই যিমানদূৰ বুজি পাওঁ তোমাৰ জীৱনৰ বিভিন্ন দিশত, বিভিন্ন ক্ষণত তুমি নজনাকৈয়েই ইংৰাজীৰ জ্ঞানে যথেষ্ট সহায় কৰিছিল।\nএতিয়া আহোঁ তোমাৰ মানুহজনৰ কথালৈ। তেখেতে পৃথিৱীৰ বিভিন্ন দেশ ভ্ৰমণ কৰাৰ সুযোগ পাইছে চাকৰীৰ সংক্ৰান্তত। ইয়াত কৰ্মশ্পৃহা আৰু নিপুণতা যে প্ৰধান কথা তাত কোনো সন্দেহ নাই। কিন্তু মোৰ কাৰণে এটা কথা জনাটো জৰুৰী। তেওঁ পঢ়া শুনা কৰোঁতে আৰু তাৰ পাছত চাকৰীটো পোৱাৰ ক্ষেত্ৰত ইংৰাজীৰ জ্ঞানে কিমান সহায় কৰিছিল? ধৰি ল’লো তেখেত পঢ়া শুনাত খুব ভাল আছিল, সকলো কথা সহজে আয়ত্ব কৰিব পাৰিছিল। কিন্তু যেতিয়া সেই জ্ঞান প্ৰমাণ কৰি চাকৰীৰ কাৰণে সাক্ষাৎকাৰ বা পৰীক্ষাত অৱতীৰ্ণ হৈছিল তেতিয়া চাগৈ ইংৰাজীত ক’ব বা লিখিব লগীয়া হৈছিল, নহয়নে? বা এতিয়াও চাগৈ তেখেতে যেতিয়া কৰ্মৰ খতিয়ান দিয়ে, বা দেশ বিদেশৰ মানুহৰ লগত ভাৱ বিনিময় কৰে বা তোমালোকক লগত লৈ বিভিন্ন ঠাই ফুৰিবলৈ যায়, বেছিখিনি ক্ষেত্ৰতেই চাগৈ প্ৰধানকৈ ইংৰাজীয়েই ব্যৱহাৰ কৰিবলগীয়া হয়। ভাৰত বাদেই দিয়া, অসমতো দেখোন অসমীয়াৰ পাছতে চৰকাৰী ভাষা ইংৰাজী। ভালকৈ নাজানিলে বৰ অসুবিধা হ’ব চাগৈ বহু ক্ষেত্ৰত।\nএতিয়া আহোঁ মোৰ ছোৱালীজনীৰ কথালৈ। পৰহি সন্ধিয়া মই তাইক ‘মোৰ লক্ষ্য’ কবিতাটো পঢ়াই আছিলোঁ। তাই খুব মন দি শুনিছিল। কালি পুৱা মোক কি ক’লে জানা? “মা, মই ডাঙৰ হৈ সুনীতা উইলিয়ামছ, কল্পনা চাৱলাৰ দ’ৰে এগৰাকী মহাকাশ বিজ্ঞানী হ’ম”। হিঃ হিঃ, মোৰ যে এনেকুৱা হাঁহি উঠিছিল নহয়!! কিন্তু কি কৰিবা, হাজাৰ হ’লেও মই তাইৰ মাক। তাইক সপোন দেখিবলৈ উৎসাহ দিয়া আৰু সেই সপোনক বাস্তৱত পৰিণত কৰিবলৈ যিমান পাৰি চেষ্টা কৰাই জানো মাকৰ ধৰ্ম নহয়? মই ক’লো, “ঠিক আছে মাজনী, তুমি মহাকাশ বিজ্ঞানী হৈ দেশৰ, দহৰ, অসমৰ নাম উজ্জ্বল কৰিবা। ভগৱান তোমাৰ সহায় হ’ব”। তাইৰ এই সপোনটোৰ কথা যদি মই দ কৈ ভাবোঁ, তাইতো মহাকাশ বিজ্ঞানী হ’বলৈ যাওঁতে বহুত পঢ়িব লাগিব! প্ৰথমে দশম মান, তাৰ পাছত উচ্চতৰ মাধ্যমিকত বিজ্ঞান শাখাত, তাৰ পাছত বিজ্ঞানত স্নাতক, স্নাতকোত্তৰ আৰু তাৰ পাছতো আৰু কত কি যে পঢ়িব লাগিব। তাই ডাঙৰ হৈ সেই স্তৰ পাইগৈ মানে জানো সেইবোৰ বিষয়ৰ সকলোবোৰ লাগতিয়াল কিতাপ অসমীয়াত উপলব্দ্ধ হ’ব?? অঁ’, এটা কথা ঠিক যে যদি তোমালোকৰ নিচিনা ইংৰাজী জনা বুজা হাজাৰ-লাখজন অসমীয়া ওলাই আহি আজিৰে পৰাই সকলোবোৰ লাগতিয়াল কিতাপ পত্ৰ, সমল অসমীয়াকৰণত লাগা, এদিন হয়তো হ’বগৈ। কিন্তু চাগৈ কেইবা শ বছৰ লাগিব। মোৰ তেত্ৰিশ বছৰীয়া জীৱনৰ অভিজ্ঞতাৰে এটা কথা বুজি পাওঁ যে সকলোবোৰ শংকৰ গুৰু নহয় যে হাতী মাৰি ভুৰুকাত ভৰাই ৰাতিৰ ভিতৰতে গুণমালা একোখন উলিয়াই দিব পাৰিব। নোৱাৰে, আৰু সেইটোৱেই বাস্তৱ। ইংৰাজীৰ শুদ্ধ জ্ঞানৰ প্ৰয়োজনীয়তা তুমি-মই পঢ়াৰ দিনতো আছিল, এতিয়াও আছে, মোৰ মাজনীৰ দিনতো থাকিব (বৰঞ্চ অলপ বেছি হে হ’ব চাগৈ) আৰু তাৰ পাছৰ প্ৰজন্মৰ কাৰণেও একেই থাকিব বুলিহে মোৰ ভাৱ হয়চোন।\nগতিকে মই ভাবিছোঁ, মোৰ মাজনীক মই সম্পূৰ্ণ অসমীয়া হিচাপে গঢ়ি তুলিম। অসমীয়া ভাষা-সংস্কৃতি-জন জীৱনৰ প্ৰতিটো দিশৰ সম্যক জ্ঞান দি মই তাইক এগৰাকী সু-সংস্কৃতিৱান, সু-শিক্ষিত, স্বয়ংসম্পূৰ্ণ আৰু স্বাৱলম্বী নাৰী হিচাপে তাইক গঢ়িম। আৰু মই জানো মই পাৰিম। তুমি দিল্লীত থাকি যদি তোমাৰ ল’ৰাক অসমীয়া কৰিব পাৰা, অসমতে থাকি মই কৰিব নোৱাৰাৰ কোনো কথাই নাই। কিন্তু, মই মোৰ মাজনীক ইংৰাজী ভাষাৰো শুদ্ধ জ্ঞান দিম। তাই যাতে ইংৰাজী শুদ্ধকৈ আৰু সুন্দৰকৈ বুজি পায়, ক’ব পাৰে, লিখিব পাৰে আৰু আনক অসমীয়া-ইংৰাজী দুয়োটাতে বুজাব পাৰে তাৰ চেষ্টা কৰিম। শিক্ষাৰ মাধ্যম কি হ’ব সেইটো মই এতিয়াও ভবা নাই। কিন্তু যি ভাষাতেই তাই শিক্ষা গ্ৰহণ নকৰক, মই মোৰ কাম কৰিমেই, তাইক অসমীয়া আৰু ইংৰাজী দুয়োটাতে পাৰ্গত কৰি তুলিমেই বুলি মই ভাবিছোঁ।\nতুমি এই বিষয়ত চিন্তা কৰি মোক মই কি কৰা উচিত ক’বাচোন। তোমালোকে পৃথিৱী দেখিছা, তোমালোকে বহু কথা জানা। আমাৰ গাঁৱৰ পৰিবেশ তুমি জানাই। কাৰোবাৰ লগত এইবোৰ আলোচনা কৰিবলৈ গ’লে মোক ঠাট্টা কৰিব বুলিহে মোৰ ভয় হয়। কিন্তু মোৰ মাজনীৰ ভৱিষ্যতক লৈ মোৰ ভয়ো লাগে জানা, কিজানি ক’ৰবাত মোৰ ভুল হয়। আজিৰ এই প্ৰতিযোগিতাৰ যুগটোৰ কথা তুমি মোতকৈ বহু বেছি ভালকৈ জানা।\nসামৰাৰ আগতে কথা এটা কওঁ শুনা, ৰস পাবা। মাজনীয়ে মাজতে এদিন মোক ক’লে, “মা, মা, চেণ্ডৱিচ্ কি বস্তু?” এতিয়া মই কি কৰোঁ? মই কেতিয়াও শুনা নাই। চেণ্ডৱিচ্ খাই নে পিন্ধে মোৰ কোনো ধাৰণা নাছিল। গতিকে মই তাইক ক’লো, “মাজনী, মই নাজানো। কিন্তু মই যিকোনো প্ৰকাৰে জানি তোমাক ক’ম”। ওচৰৰে দাদাৰ ল’ৰা জোনক মাতি আনিলোঁ জানা, আৰু লগতে তাৰ চৰকাৰে দিয়া সৰু কম্পিউটাৰটো লৈ আনিবলৈ ক’লো। তাক ক’লো, “জোন, তই মোক চেণ্ডৱিচ্ কি বস্তু এইটোত বিচাৰি উলিয়াই দেখুৱাই আৰু বুজাই দিব পাৰিবি?”। জোন ল’ৰাটো বৰ তীক্ষ্ণ জানা। সি খুব হাঁহিলে জানা, মই অলপ লাজো পাইছিলোঁ। তোমাৰ ওচৰত নো কি লুকুৱাম। কিবা ভূ-গোল নে গোলগোল কিবা এটা আছে যে কম্পিউটাৰত, সি তাতে কিবাকিবি কৰি ফটো এখন উলিয়াই দেখুৱালে। পাউৰুটী দুটুকুৰাৰ মাজত কিবা কিবি দি তৈয়াৰ কৰা বিদেশী জলপান। মাজনীয়ে বোলে মা এইটো ‘বনাই’ খুওৱানা। আমাৰ গাঁৱৰ কথাটো বাদেই, চৌদ্ধ চুবুৰীতে কোনেও জলপানত চেণ্ডৱিচ্ নাখাই বুলি মই জানো। কিন্তু সেইবুলি জানো মই মোৰ মাজনীৰ আবদাৰটো নাৰাখিম? কথা মতেই কাম। জোনক ক’লো, “জোন, তই মোক চেণ্ডৱিচ্ কেনেকৈ তৈয়াৰ কৰে কম্পিউটাৰতে উলিয়াই পঢ়ি বুজাই দিব পাৰিবি”? জোন ইংৰাজীত বৰ ভাল। সি মোক ধুনীয়াকৈ পঢ়ি মেলি ফটো দেখুৱাই দেখুৱাই বুজাই দিলে। পাছদিনা পুৱা মই তৈয়াৰ কৰা চেণ্ডৱিচ্ খাওঁতে সিহঁত দুটাৰ মুখত হাঁহি দেখি মোৰ বৰ ভাল লাগিছিল জানা। আমাৰ মাজনীৰ বাপেকেও বৰ শলাগিলে দেই!\nআজিলৈ আৰু নিলিখোঁ। ৰঙালী বিহুৰ হিয়াভৰা শুভেচ্ছা তোমালোক সকলোটিলৈ দিলোঁ।\nবি:দ্ৰ: মই জোনক কৈছোঁ মোক ইংৰাজী শিকাবলৈ। এইবাৰ পূজাত তোমালোক ঘৰলৈ আহোঁতে মাজনীয়ে তোমাক আমৈয়েই মাতক বা আণ্টীয়েই মাতক, মই কিন্তু তোমাক “Hey Miku!!Nice to see you after suchalong time!!” বুলি ক’মেই ক’ম!!! (ইংৰাজী লাইনটো জোনে লিখি দিছে দেই।)\n← কলেজত পঢ়া বৃদ্ধ তৰুণজন (সাৰদা শ্ৰেষ্ঠ)\nতেতিয়াৰ দৰেই এতিয়াও (তুলিকা নিৰ্মলীয়া) →


ক'ভিডৰ ভাৰতীয় ষ্ট্ৰেইনৰ বিৰুদ্ধে কিমান কাৰ্যকৰী ক'ভিশ্বিল্ড আৰু কোভেক্সিন?– News18 Assam\nক'ভিডৰ ভাৰতীয় ষ্ট্ৰেইনৰ বিৰুদ্ধে অতি কাৰ্যকৰী ক'ভিশ্বিল্ড আৰু কোভেক্সিন ভেকচিন ! গৱেষণাত পোহৰলৈ আহিছে এই কথা ...\nUpdated:April 28, 2021, 4:22 PM IST\nক'ভিড মহামাৰীৰ বিৰুদ্ধে যুঁজ দিবলৈ ভাৰতত টীকাকৰণৰ বাবে ব্যৱহাৰ কৰি থকা হৈছে ক'ভিশ্বিল্ড আৰু কোভেক্সিন ভেকছিন । এই দুয়োবিধ ভেকছিনৰ কাৰ্যকাৰিতাক লৈ সমগ্ৰ দেশতে আলোচনা চলি থকা মাজতেই শেহতীয়াকৈ এক গৱেষণাত পোহৰলৈ আহিছে এক ভাল খবৰ ।\nLast Updated: April 28, 2021, 4:22 PM IST\nদুয়োটা ভেকছিনৰ ওপৰত কৰা এক অধ্যয়নত কোৱা হৈছে যে কোৰোণা ভাইৰাছৰ ভাৰতীয় প্ৰকৃতিৰ বিৰুদ্ধে যুঁজ দিবলৈ ই অতি কাৰ্যকৰী । যদিহে কোনো লোক এই টীকা গ্ৰহণৰ পিছত কোভিড পজিটিভ ৰূপে চিনাক্ত হয়, তেন্তে তেওঁৰ ক্ষেত্ৰত সংক্ৰমণৰ অতি মৃদু লক্ষণহে দেখিবলৈ পোৱা যাব । ইনষ্টিটিউট অফ জিনোমিক্স এণ্ড ইণ্টিগ্ৰেটিভ বায়'লজীৰ সঞ্চালক অনুৰাগ আগৰৱালে কয় যে উপলব্ধ ভেকছিনৰ প্ৰভাৱৰ ওপৰত কৰা এক অধ্যয়নত দেখুওৱা হৈছে যে দুয়োটা কোৰোণা ভাইৰাছৰ B.1.617 প্ৰকাৰৰ বিৰুদ্ধে কাৰ্যকৰী আৰু টীকাকৰণৰ পিছত হোৱা সংক্ৰমণৰ ক্ষেত্ৰত দেখা দিয়া লক্ষণবোৰ অতি মৃদু।\nইফালে কোভিডৰ এই B.1.617 প্ৰকাৰটোক ডাবল মিউটেন্ট বা ভাৰতীয় ষ্ট্ৰেইন বুলিও কোৱা হৈছে। আগৰৱালে টুইটযোগে কয় এনেদৰে, "ক'ভিশ্বিল্ড আৰু কোভেক্সিনৰ দ্বাৰা টীকাকৰণৰ পিছত কোৰোণাৰ B.1.617 প্ৰকাৰৰ ওপৰত ইয়াৰ প্ৰভাৱ বিচাৰি কৰা এই অধ্যায়ন প্ৰাৰম্ভিক ফলাফল ইতিবাচক আছিল । ভেকচিনৰ পিছত বেছিভাগ ক্ষেত্ৰতে সংক্ৰমণৰ মৃদু লক্ষণ দেখা গৈছে । এয়া ইতিবাচক কথা, যদিও আমি এতিয়াও পৰিমাণগত তথ্য প্ৰাপ্ত কৰিবলৈ বাকী আছে । যিয়ে টীকাকৰণৰ পিছত সংক্ৰমণ প্ৰতিৰোধ সম্পৰ্কে বুজাত সহায় কৰিব ।"\nআইজিআইবিয়ে বৈজ্ঞানিক আৰু ঔদ্যোগিক গৱেষণা পৰিষদ চমুকৈ CSIRৰ অধীনত কাম কৰে। ইয়াৰ উপৰিও চেণ্টাৰ ফৰ চেলুলাৰ এণ্ড মলিকিউলাৰ বায়'লজী হায়দৰাবাদ (CCMB)য়েও CSIRৰ অধীনত কাম কৰে। CCMBৰ দ্বাৰা কৰা এক অধ্যয়নৰ প্ৰাৰম্ভিক ফলাফল অনুসৰি, এই সংক্ৰামক ৰোগত আক্ৰান্ত হোৱাৰ আগতে চিৰাম গ্ৰহণ কৰা আৰু ক'ভিশ্বিল্ড ভেকছিন গ্ৰহণৰ পিছত চিৰাম গ্ৰহণে দেখুৱাইছিল যে ভেকছিনটো B.1.617 প্ৰকাৰ প্ৰতিৰোধী আছিল ।\nCCMBৰ সঞ্চালক ৰাকেশ মিশ্ৰাই বিগত সপ্তাহত টুইট কৰি কৈছিল এনেদৰে, "প্ৰাৰম্ভিক ফলাফল অত্যন্ত উৎসাহজনক। ক'ভিশ্বিল্ডে B.1.617 প্ৰকাৰৰ পৰা সুৰক্ষা দিয়ে। ফলাফলবোৰে দেখুৱাইছে যে এই সংক্ৰামক ৰোগত আক্ৰান্ত হোৱাৰ আগতে চিৰাম গ্ৰহণ কৰা আৰু ক'ভিশ্বিল্ড ভেকছিনৰ পিছত চিৰাম গ্ৰহণ কৰাটোৱে দেখুৱায় যে ভেকছিনটো B.1.617 প্ৰতিৰোধী ।"\nউল্লেখ্য যে,অক্সফৰ্ড বিশ্ববিদ্যালয় আৰু এষ্ট্ৰাজেনেকাৰ দ্বাৰা বিকশিত কৰা কভিশ্বিল্ড ভেকছিন ভাৰতৰ চিৰাম ইনষ্টিটিউট অফ ইণ্ডিয়াই প্ৰস্তুত কৰি আছে । আনহাতে ভাৰতীয় চিকিৎসা গৱেষণা পৰিষদ সৈতে হায়দৰাবাদস্থিত কোম্পানী ভাৰত বায়'টেকে বিকশিত কৰিছে কোভেক্সিন ভেকচিন ।\nFirst published: April 28, 2021, 4:22 PM IST


Tramache in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tramache ar byavahar, ppali, parshwakriya, upkaar, kriya-pratikriya aaru satarkatabani\nTramache ৰ মূল্য আৰু পেকৰ চাইজ - Tramache Price and Pack Size in Assamese - Tramache ar mulya aaru pakor size\nTramache की जानकारी\nTramache ৰ লাভ আৰু ব্যৱহাৰসমূহ- Tramache Benefits & Uses in Assamese- Tramache ar laabh aaru byavaharsamuh\nTramache ৰ পালি আৰু সেয়া কেনেদৰে ল'ব- Tramache Dosage & How to Take in Assamese - Tramache ar paali aaru xeya kenedore lobo\nTramache ৰ পাৰ্শ্চক্ৰিয়াসমূহ- Tramache Side Effects in Assamese- Tramache ar parshwakriyasamuh\nTramache সংক্ৰান্ত সতৰ্কতাবাণীসমূহ- Tramache Related Warnings in Assamese- Tramache xonkranta xatarkatabanisamuh\nঅইন দৰৱৰ সৈতে Tramacheৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tramache with Other Drugs in Assamese- Oinor xoite Tramache ar gurutor kriya-pratikriya\nTramache মতভেদসমূহ- Tramache Contraindications in Assamese- Tramache nishedhsamuh\nTramache ৰ বিষয়ে সততে সোধা প্ৰশ্নসমূহ- Frequently asked Questions about Tramache in Assamese- Tramache ar bikhoye satate xodha prashnasamuh\nখাদ্য আৰু মদৰ সৈতে Tramache ক্ৰিয়া-প্ৰতিক্ৰিয়া- Tramache Interactions with Food and Alcohol in Assamese- khadya aaru modor xoite Tramache kriya-pratikriya\nTramache ৰ লাভ আৰু ব্যৱহাৰসমূহ - Tramache Benefits & Uses in Assamese - Tramache ar laabh aaru byavaharsamuh\nTramache তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTramache ৰ পালি আৰু সেয়া কেনেদৰে ল'ব - Tramache Dosage & How to Take in Assamese - Tramache ar paali aaru xeya kenedore lobo\nTramache-ৰ উপাদানসমূহ - Tramache Active Ingredients in Assamese - Tramache-ar upadaansamuh\nTramache ৰ পাৰ্শ্চক্ৰিয়াসমূহ - Tramache Side Effects in Assamese - Tramache ar parshwakriyasamuh\nগৱেষণাৰ ভিত্তিত, Tramache ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTramache সংক্ৰান্ত সতৰ্কতাবাণীসমূহ - Tramache Related Warnings in Assamese - Tramache xonkranta xatarkatabanisamuh\nTramache-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Tramacheএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Tramache পুনৰাই গ্ৰহণ নকৰিব।\nTramache-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTramache গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Tramache কি প্ৰভাৱ দেখা গৈছে?\nবৃক্ক ৰ বাবে Tramache কেতিয়াবাহে ক্ষতিকাৰক।\nযকৃতত Tramache কি প্ৰভাৱ দেখা গৈছে?\nTramacheৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Tramache ৰ কি প্ৰভাৱ দেখা গৈছে?\nহৃদয় ৰ বাবে Tramache কেতিয়াবাহে ক্ষতিকাৰক।\nঅইন দৰৱৰ সৈতে Tramacheৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tramache with Other Drugs in Assamese - Oinor xoite Tramache ar gurutor kriya-pratikriya\nTramache তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTramache মতভেদসমূহ - Tramache Contraindications in Assamese - Tramache nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tramache লোৱা অনুচিত যাতে -\nTramache ৰ বিষয়ে সততে সোধা প্ৰশ্নসমূহ - Frequently asked Questions about Tramache in Assamese - Tramache ar bikhoye satate xodha prashnasamuh\nএই Tramache-এ অভ্য়াস বা নিচাৰ সৃষ্টি কৰে নেকি?\nহয়, Tramacheক আসক্তি হিচাপে জনা যায়। আপোনাৰ ডাক্তৰৰ পৰামৰ্শতহে এয়া লওক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Tramache লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, চিকিত্সা পৰামৰ্শ অনুসাৰেহে Tramache লওক।\nনহয়, মানসিক ৰোগৰ চিকিত্সাৰ ক্ষেত্ৰত Tramacheৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Tramache ক্ৰিয়া-প্ৰতিক্ৰিয়া - Tramache Interactions with Food and Alcohol in Assamese - khadya aaru modor xoite Tramache kriya-pratikriya\nখাদ্য আৰু Tramacheৰ ক্ৰিয়া-প্ৰতিক্ৰিয়া\nখাদ্যৰ সৈতে Tramache লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Tramacheৰ মাজৰ প্ৰতিক্ৰিয়া\nTramacheৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nTramache ৰ অনুকল্প - Substitutes for Tramache in Assamese\nআপুনি বা আপোনাৰ পৰিয়ালৰ কোনোবাই Tramache লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tramache ব্যৱহাৰ কৰিছিল নেকি?\nআপুনি কিমান পৰিমাণে Tramache সেৱন কৰিছিল?\nআপুনি Tramache ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tramache সেৱন কৰে?


teacher-selection-exam-topper-do-not-know-the-Indian-president-s-name– News18 Assam\nশিক্ষক নিযুক্তি পৰীক্ষাত প্ৰথম স্থান লাভ কৰা পৰীক্ষাৰ্থীয়ে নাজানে দেশৰ ৰাষ্ট্ৰপতিৰ নাম! আৰক্ষীয়ে কৰিলে গ্ৰেপ্তাৰ\nUpdated:June 10, 2020, 10:53 AM IST\nশিক্ষক নিযুক্তি পৰীক্ষাত প্ৰথমস্থান লাভ কৰা ধৰ্মেন্দ্ৰ পাটেলৰ সাধাৰণ জ্ঞানৰ নমুনা! এতিয়া সমগ্ৰ পৰীক্ষা ব্যৱস্থাটোকে সন্দেহৰ দৃষ্টিৰে চাইছে সচেতন মহলে\nLast Updated: June 10, 2020, 10:53 AM IST\nশিক্ষক নিযুক্তি পৰীক্ষাত লাভ কৰিছিল ৯৫ শতাংশ নম্বৰ। সৰ্বমুঠ ১৫০ৰ পৰীক্ষাত ১৪২ নম্বৰ লাভ কৰি দখল কৰিছিল শীৰ্ষস্থান। কিন্তু সেইজন পৰীক্ষাৰ্থীয়েই নাজানে দেশৰ ৰাষ্ট্ৰপতিনৰ নাম! একাধিক বাৰ চেষ্টা কৰাৰ পিছতে মনত নপৰিল ৰাষ্ট্ৰপতিৰ নাম। উত্তৰ প্ৰদেশৰ শিক্ষক নিযুক্তি পৰীক্ষাত প্ৰথম স্থান দখল কৰা ধৰ্মেন্দ্ৰ পাটেলৰ সাধৰণ জ্ঞানৰ নমুনা জনাজাত হোৱাৰ পিছতে এতিয়া সমগ্ৰ পৰীক্ষা ব্যৱস্থাটোলৈয়ে সন্দেহৰ দৃষ্টিৰে চাইছে বহুজনে।\nদুৰ্নীতিৰ অভিযোগত প্ৰয়াগৰাজ আৰক্ষীয়ে মঙলবাৰে ধৰ্মেন্দ্ৰ পাটেল সহ ৯ জনক গ্ৰেপ্তাৰ কৰিছে। অভিযোগ অনুসৰি উত্তৰ প্ৰদেশৰ শিক্ষা বিভাগৰ ৬৯ হাজাৰ খালী শিক্ষক পদৰ নিযুক্তিৰ বাবে হোৱা পৰীক্ষাত প্ৰথম স্থান দখল কৰা ধৰ্মেন্দ্ৰ যাদৱৰ নাই শিক্ষক হোৱাৰ নূন্যতম যোগ্যতাও।\nউচ্চতম ন্যায়ালয়ে মঙলবাৰে এতিয়া ৰাজ্যখনত শিক্ষক নিযুক্তি প্ৰক্ৰিয়া বন্ধ ৰাখিবলৈ নিৰ্দেশ দিছে। ইয়াৰ পূৰ্বে এই ক্ষেত্ৰত স্থগিতাদেশ জাৰি কৰিছিল উচ্চ ন্যায়ালয়ে।\nFirst published: June 10, 2020, 10:53 AM IST


চুৰি কৰিবলৈ আহি লেপটপত পৰ্ণ ভিডিও চাই কৰিলে হস্তমৈথুন! বীৰ্য পৰীক্ষা কৰি আৰক্ষীয়ে গ্ৰেপ্তাৰ কৰিলে চোৰক man-breaks-into-house-downloads-porn-police-trace-him-through-the-semen-he-left-on-laptop– News18 Assam\nচুৰি কৰিবলৈ আহি লেপটপত পৰ্ণ ভিডিও চাই কৰিলে হস্তমৈথুন! বীৰ্য পৰীক্ষা কৰি আৰক্ষীয়ে গ্ৰেপ্তাৰ কৰিলে চোৰক\nUpdated:April 23, 2021, 2:22 PM IST\nদুৱাৰ ভাঙি তিনিগৰাকী ছাত্ৰী থকা এটা ঘৰত প্ৰৱেশ কৰি চোৰে কৰিলে আচৰিত কাম!\nআচৰিত ঘটনা! কেলিফৰ্ণীয়াত সংঘটিত হৈছে এই ঘটনা। ২২ বছৰীয়া এজন যুৱকে দুৱাৰ ভাঙি তিনিগৰাকী মহিলা থকা এটা ঘৰত প্ৰৱেশ কৰাৰ লগতে মহিলাকেইগৰাকীয়ে ব্যৱহাৰ কৰা লেপটপত পৰ্ণ ভিডিও ডাউনলোড কৰি চালে। আনকি লেপটপৰ ওপৰতে কৰে হস্তমৈথুন।\nLadBible reportৰ মতে, ২০১৮ চনতে এই ঘটনা সংঘটিত হৈছিল। জনাথন জোচ ৰুইজে দৰ্জা ভাঙি ঘৰটোৰ ভিতৰলৈ প্ৰৱেশ কৰিছিল। লেপটত পৰ্ণ চাই হস্তমৈথুন কৰাৰ লগতে তিনিওগৰাকী যুৱতীৰ আণ্ডাৰৱেৰ চোৰ কৰিছিল। আনকি আনি থোৱা গাখীৰৰ লগে অন্যান্য খাদ্য সামগ্ৰীও লণ্ডভণ্ড কৰিছিল।\nপিছত ঘটনাৰ সন্দৰ্ভত জানিব পাৰি যুৱতী তিনিগৰাকী আৰক্ষীৰ কাষ চাপে। আৰু আৰক্ষীয়ে ঘৰটোত তালাচী চলোৱাৰ সময়তে লেপটপৰ ওপৰত জনাথনে পেলাই থৈ যোৱা বীৰ্য প্ৰত্যক্ষ কৰে। আৰু বীৰ্যৰ ডিএনএ টেষ্টৰ ভিত্তিত গ্ৰেপ্তাৰ কৰে জনাথনক। প্ৰথম অৱস্থাত তিনি বছৰলৈ আৰক্ষীয়ে জনাথনক কাৰাদণ্ডৰ শাস্তি বিহিছিল যদিও এতিয়া শাস্তিৰ ম্যাদ ৬ বছৰলৈ বৃদ্ধি কৰিছে।\nFirst published: April 23, 2021, 2:20 PM IST